
Capitolul 1 

Vrăjitori şi savanţi 

Două lucruri sunt infinite, universul şi prostia umană. 


Dar nu sunt sigur în privinţa afirmației despre univers. 

Albert Einstein 

Strâămoşii noştri vrăjitorii, marii preoţi şi astrologii 

Departe de noi gândul de a-i dispreţui pe vrăjitori! Cu toţii ne 
naştem vrăjiţi, uluiţi, speriaţi de lumea fabuloasă în care 
destinul ne-a aruncat. Învăţăm să o cunoaştem, să ne apărăm 
de ea, să o înţelegem făurindu-ne credinţe, religii, filosofii, 
ştiinţe. 

Vrăjitorii de odinioară, împreună cu alchimiştii, astrologii, 
astronomii şi cu toţi vânătorii de mistere, sunt precursorii 
savanților care descoperă şi modelează lumea în care trăim 
urmărind fără încetare necunoscutul, din dorinţa de a găsi o 
imagine coerentă a universului însufleţit sau neînsufleţit. Nu 
erau sihastri izolaţi, ci se alăturau adesea marilor preoţi a căror 
ambiţie mai vastă era aceea de a dezvălui străfundurile cele 
mai misterioase ale fiinţei umane pentru a lămuri sensul 
destinului ei. Pentru aceşti observatori neobosiţi, preoţii erau 
asemeni teoreticienilor fizicii modeme pentru experimentatorii 
obsedaţi de dezvăluirea secretelor materiei cu ajutorul unor 
microscoape tot mai puternice care le permit să vadă atomi 
izolaţi, cu acceleratoarele uriaşe care reconstituie preţ de o 
clipă starea materiei în momentul big bang-u- lui, cu 
telescoapele care înregistrează crâmpeiele de lumină emise cu 
15 miliarde de ani în urmă la capătul universului. 

Religiile au avut un rol imens în dezvoltarea ştiinţei sau în 
încercările repetate de a o distruge. Adesea au frânat 
dezvoltarea ştiinţei opunându-se cu ardoare lucrurilor care le 
puneau în cauză dogma. Din momentul în care astronomii, 
începând cu Copemic, au izgonit Pământul din centrul 
universului, şi deci al Creaţiei, Biserica i-a persecutat ca pe 
nişte eretici, condamnându-l pe Bruno la rug, reducându-l la 
tăcere pe Galilei, obligându-l pe Descartes să ia calea exilului. 
A fost nevoie de mai multe secole de tulburări politice şi sociale 
pentru a schimba natura relaţiilor dintre anumite Biserici şi 
ştiinţă. Ca şi acum, coexistau şi intrau în conflict obscurantiştii 


şi cei care considerau benefică pentru om lumina adusă de 
ştiinţă. Bătălia politică a fost câştigată de cei dintâi, singurii 
care o puteau câştiga, având în vedere puterea încă şovăitoare 
a oamenilor de ştiinţă. 

Sufletul omului este capabil de pocăință 

Pocăinţa recentă a Bisericii şi reabilitarea lui Galilei consacră 
locul deosebit pe care-l ocupă în prezent ştiinţa în percepţia 
realităţii noastre cotidiene. Această deschidere nu este 
împărtăşită însă de toate sectele. Putem găsi cu uşurinţă în 
toate religiile grupări integriste puternice care se agaţă de 
adevărul imuabil al dogmelor, pentru care ştiinţa nu oferă 
decât aparenţa unui adevăr în spatele căruia se ascunde, de 
fapt, diavolul. 

Este adevărat că secolul al XIX-lea a asistat la înflorirea unei 
adevărate religii a ştiinţei, o credinţă naivă în atotputernicia sa 
benefică, în capacitatea sa de a oferi cândva un răspuns la 
toate întrebările care tulbură sufletul omului. Ştiinţa este cea 
care a inspirat toate grupările care au vizat în secolul trecut 
reformarea unei societăţi ce prezenta, începând cu revoluţia 
industrială, multe tare inacceptabile, I-a contaminat îndeosebi 
pe întemeietorii practicii revoluţionare marxiste. La scara 
timpului de desfăşurare a istoriei umane, poate părea derizoriu 
acest acces de obscurantism care a lovit, parte din veac, 
componenta ideologică ce se dorea cea mai progresistă din 
lume. Aceasta arată cât de uşor se poate lăsa sedusă omenirea, 
chiar şi cea mai educată, de credinţe aberante. 

În urma  imploziei Uniunii Sovietice, majoritatea 
conducătorilor sau a celor care s-au angajat, din motive 
diverse, uneori nobile şi idealiste, în aventura instaurării 
socialismului, şi-au dat seama că intervenția unui aflat partid la 
putere în problemele ştiinţifice este de aceeaşi natură ca 
intervenţia unei biserici. 

Lucrurile nu s-au oprit însă aici. Astfel, o sectă puternică 
precum biserica scientologică organizează un cult al scrierilor 
cu pretenţie ştiinţifică ale întemeietorului său, scrieri a căror 


falsitate este atât de evidentă încât ar fi considerată 
înduioşătoare dacă ar fi opera unui copil de zece ani. O beţie de 
cuvinte împrumutate din texte ştiinţifice elementare şi golite de 
sens. Fragmentul de mai jos, preluat dintr-un volum al gurului, 
este edificator. 

Semnul de întrebare: _ 

Toate acestea ridică un semn de întrebare. Întrebarea nu 
este dacă radiaţiile plutesc sau nu prin lume. Semnul de 
întrebare este cel care pluteşte prin lume. Sunt sau nu sunt? 
Iar acest semn de întrebare sunt chiar radiațiile. 

Efectul radiațiilor asupra corpului uman: 

Cât de dăunătoare sunt radiaţiile asupra corpului uman? 
Nimeni nu ştie, dar putem spune, în linii mari, următoarele: un 
zid gros de cinci metri nu poate opri o rază gama. În schimb, 
corpul o poate face. Ceea ce ne face să ne punem această 
întrebare medicală de primă importanţă: cum se face că razele 
gama traversează zidurile, dar nu şi corpurile? Evident, un corp 
este mai puţin dens decât un zid. 

Negăsind un răspuns în domeniul materiei, suntem deci 
nevoiţi să intrăm în domeniul mentalului. 

Cum a fost posibil ca asemenea stupizenii să influenţeze 
persoane chiar şi cu o cultură medie? 

Ştiinţa bulversează lumea şi poate fi o ameninţare la 
adresa vieţii 

Superioritatea extraordinară a societăţilor care se folosesc 
fără restricții de ştiinţa modernă provoacă faţă de ea 
sentimente de admiraţie şi teamă ce se pot transforma în 
ostilitate. Această ostilitate e hrănită de o viziune apocaliptică, 
din păcate uneori justificată, a anumitor efecte ale progresului 
ştiinţific. 

Cum am putea accepta fără reacţie schimbările climatice 
produse în decursul unui singur secol cu o amploare pentru 
care înainte era nevoie de 10 000 de ani? 

Cum pot fi desfăşurate arme care ar putea anihila viaţa pe 
planetă pe baza unor reţete politice care au dat greş în trecut? 


Cum putem crede că miliardele de oameni în plus anunţaţi de 
demografi pentru viitorul apropiat se vor lăsa închişi în imense 
enclave de sărăcie şi ne vor lăsa să ne bucurăm în tihnă de 
civilizaţia noastră industrială saturată de bunuri de consum? 

Ritmul nestăvilit al descoperirilor ştiinţifice şi al aplicaţiilor 
lor a declanşat această reacţie negativă de opoziţie. Nu e o 
întâmplare că acum sunt puse în discuţie efectele ştiinţei şi 
planează îndoiala asupra capacităţii oamenilor de a stăpâni 
consecinţele ei. Poate că este o reacţie salutară. Intervine într- 
un moment în care, în societăţile şi pe planeta noastră, sunt 
amestecate inextricabil familii spirituale ale căror poziţii diverg 
în privinţa strategiei de folosire a dezvoltării inexorabile a 
ştiinţei, neutralizând totodată efectele nefaste ale intruziunii 
sale în grupurile umane care nu sunt pregătite pentru ea. 
Instinctele noastre provin în mare parte din patrimoniul nostru 
genetic care îşi găseau punctul optim în preistorie, acum 
câteva mii de ani, după o evoluţie a materiei vii ce s-a 
desfăşurat timp de 2 miliarde de ani pe această planetă născută 
acum 4 sau 5 miliarde de ani. 

Ceea ce poate tulbura, dar ilustrează bine provocarea 
extraordinară a secolului care începe acum, este faptul că un 
extraterestru care ar locui pe o planetă din galaxia noastră şi 
care ar putea să ne aprecieze activitatea din ultimele două 
secole ar fi uluit de modul în care am delapidat într-un răstimp 
atât de scurt combustibilii fosili - cărbune, petrol, gaz 

— Acumulaţi timp de milioane de ani printr-un ciclu complex 
de stocare a reziduurilor materiilor vegetale sau animale. 

Or, nu numai că trei miliarde de persoane în plus îşi vor cere 
partea de energie necesară unui trai decent al cărui exemplu 
avem pretenţia să-l dăm, dar schimbările climatice generate de 
această exploatare iresponsabilă a resurselor existente pot 
produce, în această perioadă scurtă de vreme, catastrofe care 
vor arunca sute de milioane de fiinţe pe țărmurile ţărilor 
cruţate. 

Modul în care au fost zdrobite popoarele care rămăseseră cu 


o revoluţie industrială în urmă, în Asia, în Africa sau în 
America, arată de ce e în stare lumea noastră atunci când 
conştiinţa solidarităţii care uneşte în prezent destinele 
popoarelor planetei nu este motorul relaţiilor internaţionale. 
Prin refuzul încăpățânat de a se supune unei discipline 
planetare asupra emisiilor de gaze cu efect de seră, Statele 
Unite oferă modelul perfect de egoism orb care domină astăzi 
exploatarea resurselor Terrei. Pentru a-l depăşi, ar trebui ca 
popoarele să fie perfect conştiente de mizele aflate în joc. În 
mod paradoxal însă, ştiinţa este singura care poate lămuri 
această stare de lucruri şi constitui totodată instrumentul 
indispensabil dejucării efectelor sale negative. 

Starea lumii în care trăim - al cărei nivel ştiinţific face 
posibilă fabricarea de arme de distrugere în masă ieftine, uşor 
de transportat, de către grupuri care dispun de spaţii 
teritoriale modeste, dar dotate cu bani suficienţi - conduce la 
tragedii cumplite, dacă nivelul compasiunii conducătorilor 
ţărilor industrializate faţă de populaţiile care nu se află sub 
responsabilitatea lor directă rămâne cel al predecesorilor lor. 

Punem accentul pe valori morale cum ar fi spiritul de 
compasiune şi solidaritatea, pentru că avem convingerea că 
bogăţia spirituală uriaşă a omului nu se exprimă doar prin 
demersurile sale ştiinţifice. Arta, filosofia şi toate ştiinţele 
umaniste onorează condiţia umană. Dar de ce oare scriitorii, 
poeţii, oamenii politici sunt uneori la fel de ignoranţi în 
domeniul ştiinţific ca un vrăjitor dintr-un trib uitat în junglă sau 
ca un guru religios integrist? 

Am admirat dintotdeauna aceste cursuri de „ştiinţă pentru 
poeţi“ oferite de unele dintre cele mai prestigioase universităţi 
americane, în general ţinute de profesori consacraţi. Toţi cei cu 
răspundere în stat ar trebui să urmeze asemenea cursuri 
pentru a putea fi evaluaţi şi după alte criterii decât stăpânirea 
dosarelor administrative. 

Această carte nu-şi propune să schimbe lumea. Sperăm doar, 
pornind de la câteva experienţe banale de vrăjitorie, să arătăm 


cum unii vrăjitori din zilele noastre îi păcălesc pe bieţii oameni! 
Ei sunt adesea foarte mediatizaţi, iar acum pot avea şi titluri 
universitare. Nu vrem în niciun caz să impunem un mod de 
gândire unic, chit că este cel ştiinţific, ci milităm, dimpotrivă, 
pentru îndoială, scepticism şi curiozitate. 

Ne exprimăm, fireşte, respectul cel mai adânc pentru 
adevărații prestidigitatori, iluzioniştii care ne desfată pe noi şi 
pe nepoţii noştri cu trucuri care ne lasă cu gura căscată! 


Foto NASA, Appolo XI 

Minunaţii noştri strămoşi, oamenii cavernelor în această 
imagine vedem Pământul fotografiat de pe Lună. Este o 
ilustrare a nivelului atins de tehnologia şi ştiinţa umană care, 
datorită sateliților, staţiilor astronomice spaţiale şi sondelor 
care navighează zeci de ani în spaţiul sideral, adună o bogăţie 
colosală de observaţii şi duc la descoperirea unor fenomene noi 
care sunt departe de a fi complet elucidate. Ele confirmă sau 
detaliază ipoteze, cum ar fi cea a big bangului, şi dovedesc 
creativitatea oamenilor, capabili să conceapă mecanisme care 
implică distanţe şi timpi incomensurabili la propria lor scară. 

O auscultare a pământului şi a mediului său arată că 


intruziunea ştiinţei, efectele sale pot pune în pericol însăşi 
existenţa, dacă nu a vieţii, cel puţin a societăţilor care au dat 
naştere ştiinţei. 

Faptul că viaţa s-a dezvoltat pe Terra se datorează unei 
conjuncturi rarisime de proprietăţi cum ar fi o atmosferă 
favorabilă, apărută cu circa 3 miliarde de ani după aglomerarea 
pulberii stelelor moarte, o temperatură blândă, provenind în 
parte din încălzirea internă produsă de o sferă de metal topit cu 
un diametru de 7 000 de kilometri, ascunsă în centrul planetei, 
şi care îşi datorează în mare parte căldura actuală dezintegrării 
pulberilor radioactive originare şi radiaţiei solare care oferă 
cea mai mare parte din căldura necesară vieţii. 

Nicio altă planetă care gravitează în jurul Soarelui nu se 
bucură de privilegiile Terrei. Îngrijorător este faptul că această 
căldură emanată de miezul său fierbinte şi care radiază spre 
spaţiul galactic este aproape egală, în acest început de mileniu, 
cu cea emisă de activitatea umană. Resursele de energie sunt 
obţinute prin folosirea oarbă a combustibililor fosili care vor 
mai dăinui timp de puţine secole. Această constatare nu ar fi 
semnificativă dacă nu am observa o încălzire climatică ce pune 
în pericol supraviețuirea unei părţi a speciei umane în primul 
secol al acestui nou mileniu. 

Este evident deci că societăţile umane trebuie să-şi 
mobilizeze inteligenţa pentru a contracara această ameninţare 
şi să se folosească de resursele puternice oferite de ştiinţe. 

Am vorbit deja despre capitalul nostru genetic moştenit de la 
oamenii  cavernelor şi care şi-a păstrat fără îndoială 
prospeţimea originară. Dar modul de viaţă al majorităţii 
descendenților lor s-a modificat sensibil, mondializarea 
galopantă urmăreşte acum triburile cele mai izolate pentru a le 
aduce la normele de consum ale pământeanului obişnuit. Or, ir 
fi iluzoriu să credem că modul lor de a gândi a cunoscut nutaţii 
profunde, îndeosebi dacă este vorba de reacţii spon-: ane la 
evenimente neaşteptate. Pentru cei excluşi din procesul 
gândirii ştiinţifice şi tehnice, reacţiile la evenimente >unt 


aceleaşi ca acelea ale strămoşilor lor din caverne care, de 
altfel, ne-au lăsat o minunată moştenire ce stă la baza 
civilizaţiilor noastre. 

Luptele acerbe pentru supravieţuire, necesitatea de a 
inventa o mie şi una de moduri de depăşire a dificultăţilor vieţii 
au dus, de-a lungul unei evoluţii care se întinde pe milioane de 
ani, la un rezultat de care suntem îndreptăţiţi să ne minunăm. 
Ne confruntăm însă cu faptul că specia umană, prin ştiinţa pe 
care a produs-o, se poate distruge dedându-se fară reţineri la 
comportamente dintotdeauna blamabile, dar care cel puţin nu 
constituiau o ameninţare apocaliptică pentru planetă. 

Necesitatea de a inventa un comportament social nou 
presupune ca o mare parte a societăţilor umane să stăpânească 
raţionamentul ştiinţific. Dar raţionamentului ştiinţific i se opun 
tendinţele înnăscute ale oamenilor de a păstra nişele materiale 
şi spirituale care le asigură supraviețuirea într-o epocă dată. 
Ele se manifestă cu o vigoare şi o virulență tipic umane. Aceste 
tendinţe îmbracă formele cele mai diverse pe care vom încerca 
să le demistificăm: superstiții, astrologie, paranormal, trucaje 
abile. 

Trebuie să fim foarte clari. Niciunul dintre cei doi autori nu 
se consideră depozitarul unei înţelepciuni care i-ar permite să 
le ofere colegilor săi de destin o părere asupra marilor opţiuni 
ale vieţii, îndeosebi în domeniul spiritual. Ştiinţa nu poate avea 
pretenţia de a fi înţeles felul în care funcţionează omul şi 
finalitatea existenţei, şi nici nu poate dovedi că va reuşi 
vreodată acest lucru. Am fi tentaţi să ne asumăm profesiunea 
de credinţă întru câtva disperată a lui Stig Dagerman*: 

Sunt lipsit de credinţă, prin urmare nu pot fi fericit, căci un 
om care poate crede că viaţa sa nu este decât o rătăcire 
absurdă către o moarte sigură nu poate fi fericit. Nu am primit 
moştenire nici vreun zeu, nici vreun punctfix pe Pământ, de 
unde să pot atrage atenţia unui zeu: nu mi-a fost lăsată nici 
furia bine deghizată a scepticului, şiretenia de vulpe a 
raționalistului sau candoarea vie a ateului. Nu îndrăznesc deci 


să arunc prima piatră nici în cea care crede în lucruri de care 
mă îndoiesc, nici în cel care îşi cultivă îndoiala ca şi cum 
aceasta nu ar fi şi ea înconjurată de tenebre. Această piatră m- 
ar lovi chiar pe mine, căci sunt sigur de un singur lucru: nevoia 
de consolare pe care o simte ființa umană este imposibil de 
ostoit. 

Ar fi nefast ca nevoia de consolare să se traducă printr-o 
vulnerabilitate exagerată la cântecele de sirenă ale 
negustorilor de iluzii pe care-i întâlnim în cale. 

Omul este posesorul unei comori, liberul arbitru, care-i oferă 
posibilitatea de a alege. Creierul omului conţine mai multe 
conexiuni, cu miliarde de conexiuni mai mult decât cel mai 
puternic calculator realizat până-n prezent. În plus, viaţa sa, 
asociată cu cea a miliarde de alţi oameni, deschide la scări de 
timp mari posibilităţi infinite pentru relaţiile sociale. 

Ar fi curată nebunie ca promisiunile conţinute în aceste 
potenţialităţi infinite să fie distruse de conflicte de natură 
ancestrală, cărora ştiinţa contemporană le-a dat un caracter 
devastator. Astfel, ni se pare că stăpânirea de către cei mai 
mulţi a unei minime culturi ştiinţifice se dovedeşte la fel de 
importantă pentru viitor cum au fost în trecut cuvântul, apoi 
scrisul şi moneda. 

Ambiţia noastră este să oferim cititorilor posibilitatea de a 
pune în practică, pentru propria lor plăcere şi edificare, câteva 
exerciţii care să le asigure stăpânirea tehnicilor utilizate de cei 
ce îngreunează marea deciziilor indispensabile adaptării rasei 
umane la schimbările induse chiar de ea, graţie minunatelor 
sale însuşiri creatoare. 

Învăţând să-i păcăliţi pe ceilalţi, veţi fi mai bine pregătiţi să 
judecaţi vicleşugurile vânzătorilor de iluzii care încearcă să vă 
convingă de cunoştinţele lor ieşite din comun, fie că e vorba de 
domenii legate de sănătate, de viaţa sentimentală sau de 
politică. 

Rămâneţi savanţi, deveniți vrăjitori! 


Pământenii, radioactivi la naştere în cenuşa stelelor 
consumate a cărei aglomerare a creat Pământul, se găseau 
câteva elemente radioactive grele, cum ar fi uraniul şi 
elementele similare, dar şi potasiu. Il întâlnim în toate 
țesuturile vii. Este esenţial vieţii. Absența sa duce la boli grave 
şi deseori letale. 

În ignoranţa sa, Mama Natură a neglijat faptul că o sutime 
din această cărămidă esenţială era radioactivă şi că i-ar putea 
teroriza pe unii ecologişti anxioşi. Timpul mediu de viaţă al 
potasiului este de 1,3 miliarde de ani, prin urmare 
radioactivitatea sa se menţine până astăzi. De altfel, poate fi 
măsurată cu uşurinţă graţie sensibilităţii miraculoase a 
detectorilor de particule. Descoperim astfel că în corpul uman 
adult se produc circa 6 000 de dezintegrări ale potasiului pe 
secundă. Acesta emite în special electroni şi raze gama foarte 
energetice care pot ieşi din corp şi iradia persoana nevinovată, 
şi cu siguranţă neprevenită de pericol, care doarme în acelaşi 
pat. Specialiştii şi oamenii care se preocupă de radioactivitate 
spun că nivelul radioactivităţii din corpul uman datorat 
potasiului este de 6 000 de becquereli. Fireşte, nu este singura 
noastră sursă de iradiere. Mediul înconjurător, pământul şi 
cerul ne iradiază din plin de douăzeci de ori mai mult. 

Ceea ce este extraordinar însă e că acum răsună o alarmă 
stridentă atunci când detectoarele înregistrează o contaminare 
de zece sau de o sută de ori mai mică decât cea datorată 
potasiului natural. Pentru unele grupări acest lucru reprezintă 
o adevărată afacere sau o trambulină către putere. Am putut 
vedea la televizor ingineri convinşi, suflete îngrijorate de soarta 
nefericiţilor compatrioți, care conduc un laborator independent 
de măsurare a radioactivităţii, CRIRAD, lansând avertismente 
la oră de vârf, pentru că era vorba fireşte de o informaţie 
senzaţională, şi anunțând că o vată de sticlă era radioactivă, 
contribuind astfel la prăbuşirea acţiunilor puternicei societăţi 
industriale Saint-Gobain care o producea, sau denunţând o 
plajă inocentă din sudul Franţei, lângă Grau-du-Roi, al cărei 


nisip era radioactiv! Sigur, e adevărat, dar nisipul provenea pur 
şi simplu din eroziunea rocilor natural radioactive ale masivelor 
muntoase, transportate de cursurile de apă până la mare. Am 
văzut lansarea unor studii costisitoare, în valoare probabil de 
milioane de franci, numai pentru analizarea efectelor nocive ale 
uraniului sărăcit utilizat în obuzele antitanc în timpul războiului 
din Golf, deşi era evident că efectul datorat radioactivităţii era 
nul, căci intensitatea sa este inferioară celei pe care o respirăm 
când stăm în patru labe în iarbă ca să mirosim parfumul florilor 
de câmp, datorită emisiunii unui gaz radioactiv natural, 
radonul, care însoţeşte dezintegrarea uraniului prezent în 
întreaga scoarță terestră şi în multe case. Dependenţa faţă de o 
prejudecată ideologică poate duce la travestiuri surprinzătoare 
ale realităţii. 

Menţionăm toate acestea pentru că este legitim şi liniştitor 
ca cetăţenii să fie preocupaţi de nocivitatea relativă a surselor 
de energie din care se adapă civilizaţia lor, inclusiv energia 
nucleară. Ceea ce este mai puţin liniştitor însă e să vedem cum 
unii păstori mai bine sau mai puţin bine intenţionaţi se pot 
folosi de neştiinţa şi de temerile cetăţenilor pentru a-i îndemna 
sa ia hotărâri poate catastrofale pentru planetă. Motivaţiile lor 
nu sunt în general venale, nu sunt plătiţi de puterile economice 
legate de alte surse de energie, dar ei nu ezită niciun moment 
să exploateze neştiinţa ca pe o puternică pârghie politică. 

La o sută de ani de la descoperirea radioactivităţii de către 
Henri Becquerel, Pierre şi Mărie Curie, este trist că majoritatea 
cetăţenilor, chiar şi cei cu educaţie, nu s-au folosit vreodată de 
un contor Geiger. E ca şi cum nu ar fi folosit vreodată o riglă 
gradată. Ar fi învăţat să observe un atom care se dezintegrează 
ştiind că există un miliard de miliarde de atomi într-un strop de 
rouă. Ar fi aflat că există într-un strop de apă din Sena milioane 
de miliarde de atomi de arsenic, dar că nu acesta e motivul 
pentru care nu trebuie s-o bea. 

Ar fi fost fascinaţi de ritmul sincopat al muzicii detectoarelor. 
Acest lucru i-ar fi ajutat să pătrundă secretele legilor 


hazardului, element esenţial pentru înţelegerea lumii şi a căror 
subtilitate este una din prăpăstiile în care se năpusteşte 
puterea vânzătorilor de iluzii, aşa cum vom vedea mai târziu. 

Să plutim pe oceanul neştiinţei 

Vom pluti acum printre câteva recifuri de obscurantism 
perfect repertoriate în orice atlas de superstiții care se 
respectă şi care fac obiectul veneraţiei şi pelerinajelor pioase. 
Sunt atât de numeroase încât va trebui să ne limităm la câteva 
insulițe bine cunoscute: 

— Cum să exploatezi un fenomen fizic puţin cunoscut de 
public pentru a pretinde că deţii puteri extraordinare, de pildă 
îndoirea cheilor din buzunarele persoanelor credule? 

— Cum să levitezi fără dificultate? 

— Cum să rezolvi în fine penuria de apă care ameninţă 
omenirea? 

— Cum să devii astrolog cu exact aceleaşi şanse de a nimeri 
prezicerile ca şi profesioniştii cei mai buni? 

— Cum să devii telepat, dar să eviţi psihopaţii, eliberân- du-te 
de lanţurile spaţiului şi timpului? 

Calculul probabilităților, studiul fenomenelor aleatorii nu ne 
sunt familiare în mod natural. Necunoaşterea lor poate conduce 
spre aberaţii profesionişti cu experienţă în domenii cum ar fi 
medicina, fizica şi, fireşte, ştiinţele umaniste. De altfel, acesta 
nu a apărut în formă elaborată matematic decât o dată cu 
primele lucrări ale lui Pascal şi Huygens în secolul al XVII-lea. 
Ne-am străduit să arătăm modul în care această necunoaştere 
este una din sursele cele mai periculoase ale superstiţiilor şi 
înşelătoriilor. Învăţarea elementelor fundamentale ale 
calculului probabilităților, ar trebui să ocupe, la fel ca 
aritmetica, un loc important în programele de matematică la 
toate nivelurile. 

Capitolul 2 

Primele etape ale iniţierii... 

Sunteţi un iniţiat... 

Chiar dacă nu aţi fost iniţiaţi de doi mari lama tibetani, 


puterile dumneavoastră vă vor fi în sfârşit dezvăluite şi veţi 
învăţa să acţionaţi asupra naturii. 

Astfel, veţi şti: 

— Să  descrieţi cu precizie caracterul persoanelor 
necunoscute, 

— Să aveţi viziuni extatice după bunul plac, 

— Să vă sincronizaţi cu lungimea de undă a altui creier şi să 
practicaţi telepatia, 

— Sa levitati, să vă străpungeţi limba, să-i porunciţi inimii să 
se oprească, 

— Să păşiţi pe cărbuni încinşi, 

— Să deformaţi un metal prin simplă concentrare mentală! 
Adevărul iese din puț 

„Dovada că astrologia funcţionează şi funcţionează corect 
este că horoscopul meu a prevăzut lucruri adevărate, lucruri 
care s-au întâmplat în realitate.41 

De câte ori nu aţi auzit asemenea cuvinte? Câte experienţe 
personale de acest fel nu sunt prezentate ca dovadă a validității 
astrologiei? 

Ei bine, trebuie să fim clari: da, horoscopul funcţionează şi 
funcţionează într-adevăr corect. Dar validitatea horoscopului 
nu aduce după sine şi validitatea astrologiei... 

Mulţi oameni sunt convinşi de validitatea astrologiei pentru 
ca horoscopul lor „funcţionează”. Ei consideră că răspunsurile 
primite, constatările lor certifică validitatea pe care o acordă 
„Ştiinţei Semnelor”. Sunt astfel cu atât mai convinşi că 
horoscopul le oferă o bază solidă pentru a se înţelege pe sine şi 
pentru a acţiona asupra cursului vieţii, asupra „des- tinului“ lor. 

Pentru aceste persoane, horoscopul are un sens. De fapt, el 
dobândeşte sens prin ele şi nu pentru ele. Este foarte greu să 
comunici o asemenea reflecţie care contrazice experienţa 
personală - „Nu puteţi spune că nu există din moment ce eu am 
trăit-o!“ -, adică de la o finalitate subiacentă la o simplă 
prepoziţie „pentru“. Persoana care citeşte un horoscop este 
convinsă că are de-a face cu horoscopul său, că acest horoscop 


îi era destinat, că a fost conceput de o putere divină numai 
pentru el. Ca să nu mai spunem că satisfacția clientului se află 
la baza unui efect asupra ghicitorului care sporeşte 
credibilitatea pe care aceasta şi-o acordă şi o acordă „ştiinţei” 
sale, deci motivaţia sa şi, prin urmare, impactul său asupra 
clientului! 

O experienţă concludentă 

Acum vreo douăzeci de ani, în timpul unei intervenţii despre 
paranormal şi ocult într-o instituţie de învăţământ, unul dintre 
noi le-a cerut studenţilor să noteze pe o foaie de hârtie numele, 
prenumele, locul, data şi ora naşterii şi subiectul ultimului vis. 
Totul era scris de mână. 

Cu alte cuvinte, era indusă ideea unui calcul al temei astrale 
via coordonatele naşterii sau a unei analize grafologice via 
scrisul de mână, ambele putând fi ajutate de oniroman- ţie, 
interpretarea viselor via povestirea ultimului vis. 

O săptămână mai târziu, fiecare student a primit o descriere 
personalizată a caracterului său. Textul era urmat de 
întrebarea: „în ce măsură descrierea vi se potriveşte?”, urmată 
de o grilă cu opţiunile următoare: „Excelent“, „Bine“, „Destul 
de bine“, „Destul de puţin“, „Fals“. 

Studenţii trebuiau deci să măsoare concordanța dintre 
descriere şi caracterul lor adevărat, sau cel puţin ceea ce 
considerau ei a fi caracterul lor. 

În total, 69% dintre studenţi au considerat că descrierea 
caracterului lor era excelentă, bună sau destul de bună. 

Rezultatul este concludent dacă luăm în calcul faptul că am 
fost prezentaţi ca „oameni de ştiinţă demistificatori“ - o carte 
de vizită cât se poate de proastă, fie vorba între noi - şi nu ca 
astrologi sau vreun alt guru care ar fi crescut fâră îndoială 
credibilitatea descrierii caracterelor şi deci procentul de 
reuşită. 

Rezultatul este de asemenea deosebit de concludent dacă 
adăugăm faptul că atunci când i-am cerut unui student să 
citească cu voce tare descrierea caracterului său, ceilalţi 


studenţi şi-au dat seama că a lor era... cât se poate de 
asemănătoare. Într-adevăr, aşa-zisele descrieri 
„personalizate44 fuseseră făcute dinainte şi erau absolut 
identice pentru toţi studenţii! Era demonstraţia simplă, dar 
edificatoare, a unuia dintre numeroasele „efecte“ care se 
produc atât de des în domeniul numit „paranormal“. 

Pentru a putea încerca şi dumneavoastră această experienţă 
edificatoare, iată un model de descriere (e/ chenar), care se va 
pune la masculin sau feminin, după caz, şi va fi completată cu 
numele şi prenumele pentru a spori personalizarea. 

Asemenea descrieri au fost utilizate şi testate pentru prima 
dată în 1948 de psihologul Bertram Forer care se inspirase 
pentru redactarea textelor dintr-o lucrare de astrologie. 
Eficacitatea acestor texte în situaţii reale dovedeşte fără 
putinţă de tăgadă puterea a ceea ce numim „efectul de puț“. 

Efectul de put 

„Efectul de puț“ poate fi rezumat în felul următor: cu cât un 
discurs este mai vag - mai profund am putea spune, profund cu 
sensul de găunos, fireşte -, cu atât persoanele care-l ascultă se 
pot recunoaşte, în majoritate, în el. 

— Aveţi nevoie ca ceilalţi să vă iubească şi să vă admire, dar 
sunteţi totuşi capabili să aveţi o atitudine critică faţă de 
dumneavoastră. 

— Deşi aveţi unele slăbiciuni de caracter, sunteţi în general 
capabili să le compensati. 

— Aveţi capacităţi considerabile neexploatate pe care nu le- 
aţi utilizat în folosul dumneavoastră. 

— Unele dintre aspirațiile dumneavoastră tind să fie 
nerealiste. 

— Disciplinat şi dând dovadă de autocontrol exterior, aveţi 
tendinţa să fiţi îngrijorat şi nesigur în interior. 

— Uneori vă îndoiţi profund că aţi luat hotărârea cea bună. 

— Preferaţi puţină schimbare şi varietate şi sunteți 
nemulţumit atunci când sunteţi blocat de restricţii sau limitări. 

— Uneori sunteţi extravertit, afabil şi sociabil şi alteori 


sunteţi introvertit, prudent şi rezervat. 

— Sunteţi mândru de dumneavoastră ca gânditor 
independent şi nu acceptaţi declaraţiile celorlalţi fără dovezi 
satisfăcătoare. 

— Consideraţi că este imprudent să fiţi prea sincer dez- 
văluindu-vă celorlalţi. 

Experiențele au arătat că puterea de persuasiune a 
declaraţiilor vagi şi generale este superioară descrierilor 
adecvate făcute de psihologii de meserie: este „efectul Bamum* 

al ştiinţelor umane. Mai mult, studiile au arătat că, în cadrul 
analizei problemelor personale profunde, răspunsuri cu „da“ 
sau „nu“ complet aleatorii şi hotărâte dinainte, date la întrebări 
precise, erau percepute ca răspunsuri foarte încurajatoare de 
către persoanele care puneau întrebările! * 

Efectul de puț explică într-o mare măsură succesul ho- 
roscoapelor. „Uneori faceţi parte dintre cei buni“: această frază 
goală şi lipsită de sens în sine va fi acceptată ca profund 
adevărată într-un horoscop, căci cititorul —fiecare cititor— o va 
interpreta într-un context care-i conferă semnificaţie, „sunt bun 
la engleză”, „sunt bun la meşterit”, „sunt un atlet bun”, 
„Sunt...”. 

Ca să nu mai vorbim că există câteva reguli elementare de 
urmat pentru a creşte receptivitatea. De exemplu, să nu le 
spunem oamenilor ceea ce ştim - sau credem că ştim - că este 
adevărat despre ei, ci ceea ce arvrea să fie adevărat despre ei! 

Fireşte că astrologii mizează şi pe faptul că publicul uită 
repede prezicerile. Cine-şi mai aminteşte perle ca acestea: „în 
ciuda unui fond pozitiv pentru întregul an, Pierre Bere- govoy 
va avea probleme serioase în primele două săptămâni din 
ianuarie şi din septembrie [1993].” Este o frază a celebrei 
Elizabeth Teissier în Horoscopul dumneavoastră 1993. li vom 
aminti cititorului certat cu istoria recentă că pri- mul-ministru 
Pierre Beregovoy s-a sinucis la 1 mai 1993 tră- gându-şi un 
glonţ în cap. Dacă doriţi să cunoaşteţi mai multe detalii despre 
fabuloasa clarvăzătoare Doamna Teissier, vă invităm să citiţi 


capitolul consacrat astrologului, „previziunilor sale 
neprevăzătoare” şi manipulărilor de text pentru a face să 
corespundă prezicerile cu realitatea, din lucrarea acidă a lui 
Alain Cuniot* 

Fireşte, astrologii se folosesc la tot pasul de efectul de put. 
Astfel, Doamna Teissier afirmă: „Unele populaţii vor cădea 
victimă unor violențe în lume în luna care urmează datorită 
faptului că Venus şi Pluto.. Dar se folosesc cu generozitate şi de 
alte trucuri pentru a da substanţă vaticinarilor mereu 
triangulate despre Dragoste-Bani-Sănătate. Pesemne că pentru 
mulţi astrologi onestitatea intelectuală nu este caracteristica 
principală a hărţii cerului la naştere, îndemânarea, şarlatania 
se arată adesea sub straie strălucitoare. Astfel, unuia dintre cei 
patru fii ai unui mare mogul, pe nume Darah, pasionat de 
astrologie, un ghicitor i-a jurat pe propriul cap că va purta 
coroana. Cum lumea s-a mirat de temeritatea unei asemenea 
profeţii, astrologul a spus: „Din două una: ori Darah va urca pe 
tron şi eu voi deveni un om bogat, ori va fi învins, apoi asasinat, 
şi nu voi mai avea de ce să mă tem de el.“ 

în afara efectului de put, astrologii nu se sfiesc să împace şi 
capra şi varza sau, mai subtil, să le combine creator: „în fine, 
nu ţine decât de noi să operăm o conversiune a energiilor 
planetare disonante extrăgând din ele o chintesenţă pozitivă...“ 
O afirmaţie şi opusul ei, ceea ce nu-i pune probleme lui 
Elisabeth Teissier în Horoscopul dumneavoastră 1993. 

Să nu uităm că ei se bazează pe faptul că, deşi greşeala e 
omenească, failibilitatea permanentă nu este! Nici faili- 
bilitatea, nici infailibilitatea permanente nu sunt privilegiul 
unora sau unuia singur. Dar, cu toate ca pentru infailibilitate 
acest lucru pare evident, failibilităţii îi acordăm mai puţină 
atenţie. Trebuie deci să amintim că nimeni nu are privilegiul de 
a greşi întotdeauna: până şi un astrolog va face uneori preziceri 
care se vor adeveri. Contrarul ar fi anormal. Preziceţi fără grijă, 
ceva-ceva tot o să se împlinească! 

Vacuologii 


Mai trebuie oare să amintim că astrologii ştiu de fapt foarte 
puţine despre ceea ce se-ntâmplă cu adevărat pe cer? 

Elizabeth Teissier este cea care ne-o demonstrează din nou 
în Horoscopul dumneavoastră 1993: „Cum funcţionează un 
astfel de horoscop [horoscop colectiv] şi cum se justifică el? 
Cum ne putem noi închipui că un capricorn născut pe 9 
ianuarie 1960 este supus aceloraşi influxuri planetare ca un 
altul, născut pe 9 ianuarie 1924, de exemplu? lată răspunsul la 
aceste două întrebări: în drumul său în jurul Ter- rei, Soarele se 
găseşte, prin definiţie, în fiecare an în aceeaşi zi în acelaşi 
punct al cerului“ (sublinierile ne aparţin). Cu totul fals! La două 
date identice, soarele nu se află deloc în acelaşi punct al 
cerului. 

Într-o aceeaşi zi, planeta noastră nu este, de la un an la altul, 
în aceeaşi poziţie pe traiectoria sa în jurul soarelui. Fenomenul 
de precesie a echinocţiilor* induce un decalaj al acestei poziţii 
şi, ca să nu uităm şi să-l putem cifra, e de ajuns să reținem că în 
fiecare an, la o dată oarecare, pământul ocupă o poziţie care 
corespunde în mare celei de „acum 3 Pământuri”, adică există 
circa 36 000 de kilometri între centrele celor două poziţii ale 
pământului la interval de un an. 

Aşa se face că - să nu-i fie cu supărare astrologului Elizabeth 
Teissier- contrar afirmațiilor despre „aceleaşi influxuri 
planetare”, la 9 ianuarie 1960 şi la 9 ianuarie 1924 Pământul 
nu ocupa acelaşi loc pe orbita sa în jurul Soarelui. Între cele 
două date, poziţia Pământului s-a modificat pur şi simplu cu 
aproximativ... 1 300 000 kilometri. Chiar aşa, cu un milion trei 
sute de mii de kilometrii 

Majoritatea ghicitorilor astrologi lucrează cu un zodiac 
tropic, adică legat de Soare, dar nu şi de stele (zodiac sideral) 
şi, în temele astrale pe care le construiesc, utilizează semne 
definite ca dreptunghiuri ale sferei cereşti care decupează 
zodiacul în douăsprezece case pornind de la punctul numit 
„gama“, intersecție a  eclipticei cu ecuatorul ceresc 
corespunzând echinocţiului de primăvară. 


Dacă, puţin înainte de începutul erei noastre, aceste case 
corespundeau, mai mult sau mai puţin, aştrilor, stelelor, sem- 
nelor-constelaţie care au determinat atributele cutărui sau 
cutărui semn, lucrul nu mai e valabil astăzi, deoarece pre- cesia 
echinocţiilor a produs dezordine în acest frumos edificiu, 
deplasând punctul gama pe fondul înstelat al sferei cereşti şi 
antrenând după sine semnele astrologice care nu mai acoperă 
acum deloc aştrii iniţiali*. Astrologii „tropici“ contemporani se 
folosesc în mod stupid de semne dreptunghiulare, nişte zone 
goale şi imateriale lipsite de orice consistenţă, de orice entitate 
stelară. 

Aceşti ghicitori nu mai practică deci astrologia, ci mai 
degrabă ceea ce se cade să numim vacuologia. 

Adoratorii buricului... 

Horoscopul cunoaşte în momentul de faţă o mare vogă 
pentru că suntem o civilizaţie narcisistă. Ştiinţa nu poate face 
decât preziceri globale sau colective, în timp ce numeroase 
persoane nu sunt interesate decât de destinul Jor personal. 
Intre oamenii de ştiinţă îndepărtați care le vorbesc despre 
generalităţi şi astrologul apropiat care le vorbeşte exclusiv 
despre ei, alegerea se face rapid. Iluzia acestei exclusivităţi, 
acestui caracter unic este fireşte întărită de cererea astrolo- 
gică a coordonatelor complete de naştere. Locul precis, data, 
ora şi minutul... deci o singura persoană... deci chiar eu... de 
unde adecvarea forţată între rezultatul testului şi propria mea 
personalitate. 

Ceea ce vedem, ceea ce percepem, lucrurile pentru care 
putem depune mărturie sunt în parte determinate de ceea ce 
gândim în momentul precis al observaţiei. Dorinţele noastre 
profunde, motivele noastre, modulate de experienţele trecute, 
sunt întărite, conştient sau nu, de „expunerea selectivă“. 
Această expunere selectivă este un principiu psihologic bine 
documentat potrivit căruia alegem revistele, ziarele, posturile 
de radio, emisiunile de televiziune, toate autorităţile noastre, în 
aşa fel încât opiniile noastre să fie în mare măsură confirmate 


şi nu infirmate. 

Şi dacă, cu toate acestea, primim o informaţie contrară, 
putem totuşi recurge la validarea subiectivă care permite, într- 
un asemenea caz, primirea incorectă sau interpretarea diferită 
a datelor contrare dorințelor noastre. Această validare 
personală este unul din motivele principale ale persistenţei 
artelor divinatorii. Validarea subiectivă ne face să percepem ca 
legate două evenimente care nu sunt, iar aceasta pur şi simplu 
pentru că o dorinţă, o ipoteză sau o credinţă necesită o 
asemenea relaţie, în speţă pur şi simplu pentru că horoscopul o 
anunţă. Iar aceasta induce un comportament superstiţios, un 
comportament bazat pe convingerea că propriile sale acţiuni 
determină cursul evenimentelor, chiar dacă în realitate nu este 
aşa. 

Deşi influenţa planetelor asupra destinului unei persoane 
este totalmente inexistentă, aceasta nu înseamnă că cea a 
horoscopului său nu există. Şi îndeosebi efectul de puț ne 
permite să înţelegem de ce horoscopul are un... Ascendent 
extraordinar asupra unui număr atât de mare de persoane. 

Precesia echinocţiilor 

(Fenomen descoperit de Hiparh din Niceea în secolul al II-lea 
î.Cr.) 

Acţiunea forţelor gravitaționale ale Soarelui şi Lunii asupra 
bombării ecuatorialului terestru (Pământul nu e perfect sferic, 
ci turtit la poli) face ca direcţia axei de rotaţie a Ter- rei („linia“ 
polilor) să nu fie fixă. 

Axa terestră efectuează, cam ca un titirez în rotaţie, o 
pivotare lentă care o face să descrie un cerc în circa 25 790 de 
ani (cf figură). Fenomenul complet este un pic mai complex 
pentru că, părţii numite „precesie“, i se adaugă un fenomen 
suplimentar numit „nutaţie“, caracterizat printr-o perioadă de 
circa 18,6 ani şi care are drept efect o mică oscilație în jurul 
direcţiei principale circulare descrisă de axa terestră. 


26 000 ani 


(precesie) 


24 ore 
(rotaţie) 


1 an 


(revoluţie) g 

Carul Mare Pol 2 000 
(actual) 
Pentru a fixa ideile, sa semnalam faptul ca peste circa 12 000 
de ani, axa Pământului va fi orientată spre noua stea polară 


H. Broch, 1989 


Vega din constelația Lirei (cf schemă) şi că, de multă vreme, 
steaua „polară“ actuală din Carul Mic nu va mai fi folosită 
pentru a indica nordul! 

Planul ecuatorului ceresc, adică planul care conţine 
ecuatorul terestru, urmează, fireşte, această mişcare de 
pivotare a axei de rotaţie a Pământului şi, prin urmare, 
intersecţia sa cu ecliptica, adică cu planul orbitei Pământului în 
jurul Soarelui, se deplasează şi ea. 

Or, această intersecţie determină punctul gamma (echinoc- 
ţiul* de primăvară) care este folosit ca referinţă în zodiacul 

lată poziția pe care o ocupă Pământul pe orbită în momentul echi- 
nocțiului de primăvară actual şi cea pe care o va ocupa tot la echi- 
nox în anul 4600 (adică peste 2 600 de ani, adică o zecime din durata 
totală a precesiei). La echinocțiul de primăvară actual, Soarele 
văzut de pe Pământ — se găseşte în constelația Peştilor. În anul 4 600, 
la aceeaşi dată a echinocțiului de primăvară (în jurul datei de 
21 martie), Soarele se va afla... in constelația Capricornului! 


tropic. Cu alte cuvinte, punctul gamma se deplasează încet, 
dar sigur, pe bolta cerească şi antrenează cu sine semnele 
astrologice tropice care, acum, nu mai acoperă deloc 
constelaţiile iniţiale şi continuă să se depărteze din ce în ce mai 
mult (cffigura de mai sus). 

Un exemplu între altele. „Leii“, adică la origine, persoanele 
născute atunci când Soarele, văzut de pe Pământ, se găsea în 


constelația Leului, sunt „curajoşi, orgolioşi şi do- minatori“; 
dacă acest lucru putea părea de la sine înţeles pe vremea lui 
Hiparh, acum peste două mii de ani, e greu de crezut în zilele 
noastre, când ştim că, pentru persoanele născute, de exemplu, 
la sfârşitul lui iulie - în zodia „Leului”, potrivit astrologilor 
tropici -, soarele nu se mai găseşte în Leu, ci în constelația 
Racului| 

Intermezzo 

Efectul de puț nu se limitează la astrologie. Nu e greu să 
găsim numeroase aplicaţii în toate domeniile vieţii curente. Iată 
un exemplu (cf. Tabelul de mai jos) din domeniul politic. Textul 
original, căruia i-am adus modificări minime, i-l datorăm 
prietenului nostru Jacques Poustis din Insula Reunion, care a 
repus la loc de cinste acest tip de exerciţii practicat acum 
câţiva ani de studenţii polonezi prin publicarea lui în revista La 
fee Va dit în ianuarie 1998. 

Începeţi în căsuţa din stânga sus, apoi continuaţi cu oricare 
căsuţă din coloana 2, apoi cu oricare din 3, apoi cu oricare din 
4 şi reveniţi apoi unde doriți în coloana 1, pentru a continua la 
întâmplare... Dar nu uitaţi să folosiţi intonaţia şi forţa de 
convingere, ingrediente indispensabile persuasiunii. 

Experienţa personală... 

În toate credinţele în paranormal intervine adesea ceea ce 
am putea numi „experienţa personală14. Orice argument 
raţional se va lovi sistematic de răspunsuri de tipul: „Dar nu-mi 
puteţi spune că nu există pentru că eu am trăit-o“, „eu am 
văzut-o“, „eu am simţit-o“, „eu am perceput-o“... Cum să faci să 
înţeleagă pe cineva că experienţa sa nu constituie o dovadă? 
Dacă cineva vă spune că ieri era ziua lui norocoasă pentru că a 
câştigat premiul cel mare la loto, vă va fi greu să-l convingeţi că 
ziua respectivă nu avusese nimic deosebit înainte ca el să fi 
aflat vestea cea bună... 

Experienţa personală nu este o dovadă din mai multe motive. 
Principalul motiv este că ceea ce raportăm la experienţa 
noastră este foarte adesea subiectiv. Chiar şi o experienţă care 


pare concretă este raportată subiectiv, cu alte cuvinte în mod 
fals. Experienţa personală are impact asupra credințelor 
noastre, nu neapărat ca atare, ca eveniment deja împlinit, 


Doamnelor şi 
domnilor, 


Rămân profund 
convins că 


Fiţi convinşi că 
voi face totul 
pentru ca să fie 
acceptat faptul că 


De altfel, pot 
afirma acum în 
cunoştinţă de 
cauză că 

Tin să afirm cu 
tărie că 


De multă vreme 
(nu mai este cazul 
să vă spun) am 
apăra! ideca că 
Cu cea mai mare 
responsabilitate 
mă declar con- 
vins că 

Stimaţi concetă- 
teni, nu mă veți 
contrazice când 
vă spun că 


actuala conjunc- 
tură 


situaţia de margi- 
nalizare pe care 
unii dintre dvs. o 
cunoaşteţi 


acuitatea proble- 
melor vieţii coti- 
diene 


dorința arzătoare 
de a scoate țara 


efortul prioritar 
în favoarea statu- 


particularitatea 
istoriei noastre 
unice 


aspirația cât se 
poate de legitimă 
a fiecăruia spre 
progresul social 
necesitatea de a 
răspunde grijii 
cotidiene a oame 
nilor de toate 
vârstele, 


trebuie să se in- 
tegreze în finali- 
tatea globală 


ne obligă să 
avem o viziune 


îl fac să reacțio- 
neze pe cetățea- 
nul din mine şi 
ne obligă pe toţi 
să continuăm pe 
calea inevitabilă 
are drept conse- 
cință obligatorie 
necesitatea 
urgentă 
întăreşte dorința 
mea incontestabi- 
lă de a continua 
pe calea justă 


trebuie să ne adu 
că la alegerea cu 
adevărat impera- 
tivă 

face din preocu- 
pările populaţiei 
în elaborarea 
concertată 


atrage o misiune 
mai dificilă pen- 
tru mine: o ela- 
borare 


a unui proces 
care să ducă spre 
mai multă egali- 
tate. 

a unui Viitor care 
se orientează spre 
mai mult progres 
și mai multă 
dreptate. 

a unei restructu- 
rări sociale în 
care fiecare îşi va 
putea în fine re- 
găsi demnitatea. 


a unei valorizări 
fără concesii a 
caracterelor noas 
tre specifice. 

a unui plan care 
corespunde cu 
adevărat exigen- 
telor legitime ale 
fiecăruia. 

a unor soluţii ra- 
pide care cores- 
pund marilor axe 
sociale prioritare. 
a unui program 
mai uman, mai 
frățesc şi mai 


a unui proiect 
care să aducă 
speranţe reale, în 
special pentru cei 


ci prin amintirea pe care i-o păstrăm. Experienţa este prin 
definiţie ceva trecut, deci ceva de care ne amintim, care ar 
trebui să ne îndrume, să ne ajute să interpretăm, să înţelegem. 
Dar nu constituie prin aceasta o explicaţie, nu oferă o dovadă. 
De fapt, e atât de simplu... 


Ce vă amintiţi ?... 

Vă propunem acum să vă antrenați memoria vizuală. Multe 
persoane au o foarte bună memorie a imaginii, un soi de 
fotografie a unui eveniment la momentul t, ceea ce se numeşte 
„memorie vizuală”. Ele pot reţine cu destulă precizie lucrurile 
pe care le-au văzut. 

Să sperăm că vă numărați printre ele. Concentraţi-vă o clipă, 
amintiţi-vă momentul micului dejun de azi-diminea- ţă: în ce 
încăpere eraţi... în ce loc precis... ce aţi băut... ce aţi mâncat... 
cum erati îmbrăcat (a)... etc. 

Pe scurt, amintiţi-vă scena. 

— Stop! — 

Nu întoarceţi pagina, recitiți rândurile precedente şi faceți 
concret acest mic efort de memorie. 


Nu aţi văzut oare o scenă ca aceasta? 


Adică o scenă în care sunteţi aşezaţi undeva şi luaţi micul 
dejun. Poate că vă vedeţi oarecum din spate şi de la înălţime, 
ca în desenul de mai sus. Deci aţi văzut o scenă în care figurați. 

Să ne gândim împreună: ar fi trebuit să vedeţi doar... mâinile 
dumneavoastră şi un boll Puţini sunt cei care percep o 


asemenea scenă, o asemenea imagine, doar cu aceste 
elemente. Majoritatea oamenilor percep scena aşa cum v-am 
descris-o; imaginea ei nu le-a atins niciodată retina. 

De fapt, procesul de memorare necesită o construcţie activă 
atunci când căutăm să ne amintim ceva, iar această construcţie 
este, prin natura sa, un proces de reconstrucţie, de elaborare. 
lată de ce, când cineva ne vorbeşte despre experienţa 
personală, trăită, care „dovedeşte în mod indubitabil” cutare şi 
cutare fenomen paranormal, trebuie, fară să-i punem la 
îndoială sinceritatea, să considerăm această mărturie ca pe o 
cină cu necuratul: cu foarte mare grijă... 

Ce vedeţi?... 

Pentru a rămâne la câmpul vizual, ştiaţi că ochiul are puteri 
deosebite? „Trebuie să vezi cu ochii tăi ca să crezi“, se spune 
adesea... Nici pomeneală, şi vom vedea de ce. 

Priviţi cu atenţie circa jumătate de minut desenul* care 
urmează. Fixaţi punctul aflat între cele două inimi şi, fără să 
mişcaţi privirea, concentrându-vă asupra acestui punct şi, 
încercând să nu clipiţi sau să clipiţi cât mai rar, numărați încet 
în gând până la 30. Apoi - şi abia apoi - daţi pagina pentru a vă 
continua lectura. 


— Stop — 

— Nu întoarceţi pagina ~ 

Concentraţi-vă asupra punctului şi numărați încet până la 30. 

— Stop — 

— Fixaţi această pagină albă ~ 

în timpul experienţei pe care tocmai aţi făcut-o aţi „văzut” 
probabil imaginea de mai jos: 


Adică Isus Cristos (sau Karl Marx sau colegul dumneavoastră 
bărbos, depinde de presupoziţiile dumneavoastră) apărând pe 
pagina albă şi intr-o uşoară mişcare. 

Dacă aţi privit în afara paginii albe, pe o suprafaţă oarecum 
uni, de exemplu peretele încăperii în care vă aflaţi, aţi avut 
bucuria să vedeţi aceeaşi apariţie, dar mult mai mare. 

Două fenomene produc această apariţie. 

Mai întâi ceea ce se numeşte „remanenţă retiniană“ sau 
„persistenţă retiniană“: o imagine chiar fugitivă durează un 
anumit interval de timp, de ordinul unei cincisprezecimi de 
secundă. Aceasta ne permite, de exemplu, atunci când privim 
un film să vedem scene animate fluide, continue, deşi aparatul 
de proiecţie trimite pe ecran o succesiune discontinuă de 
imagini fixe. 

Apoi faptul că, atunci când ne uităm fix la o imagine, fără 
mişcare oculară, un răstimp suficient de lung, de câteva zeci de 
secunde, celulele retinei care lucrează - esen- ţialmente 
conurile din centru, în lumină intensă, şi bastona- şele de la 
periferie, în lumină slabă - sunt mereu aceleaşi şi sfârşesc prin 
a fi saturate, prin urmare nu mai reuşesc să transmită influxul 
asociat luminii. Dacă suprimăm în mod brutal imaginea de 
pornire şi privim un fond uniform, suprafaţa retiniană va putea 


transmite culorile în mod normal, peste tot cu excepţia câtorva 
locuri în care celulele saturate de imaginea fixă precedentă nu 
vor mai putea asigura transmiterea optimă pentru culorile care 
i-au fost prezentate în acest punct. Prin urmare, vom percepe 
în fundal imaginea complementară (formă şi culori) a imaginii 
de la început. 

Această imagine este de fapt internă ochiului, putem întoarce 
capul în orice direcţie şi vom continua s-o vedem. Fiind pe 
retină, independent de exterior, cu cât suprafaţa uniformă pe 
care o observăm este mai îndepărtată, cu atât imaginea 
fantomă ne va apărea mai mare, pentru că se păstrează aceeaşi 
deschidere unghiulară. * De la coala albă a acestei cărţi la 
peretele îndepărtat, dimensiunea fantomei se va adapta, iar 
misterul se va accentua. 

Din motive de simplitate, am ales o imagine test în alb şi 
negru, dar fenomenul funcţionează foarte bine şi cu culori. 
Dacă vreţi să vedeţi apărând un prieten stelar verzuliu, 
desenaţi un cap de extraterestru după plac, daţi-i o culoare 
violetă şi ochi mari albi. Uitaţi-vă fix la imagine un minut 
înainte să întoarceţi privirea spre o suprafaţă albă (un perete, 
un frigider...) unde veţi vedea apărând un E.T. Simpatic, verde 
cu ochi mari negri. 

Deveniţi telepaţi 

Să ne închipuim situaţia următoare. Sunteţi între prieteni, 
aşezaţi în fotolii după o masă bună şi discuţia (ca din 
întâmplare...) ajunge la fenomenele paranormale, aceste 
celebre fenomene „dovedite cu vârf şi îndesat de numeroase 
experienţe în întreaga lume“ şi pe care „ştiinţa, mereu îngustă 
la minte, refuză cu încăpățânare să le analizeze, acoperindu-şi 
ochii pentru a nu vedea“... 

Telepatia, puterea pe care o au creierele de a comunica între 
ele, se insinuează mereu în discuţie într-un fel sau altul. De 
exemplu: „Nu vi s-a întâmplat niciodată să primiţi un telefon de 
la o persoană chiar în clipa în care vă gândeaţi la ea?“... „Simt, 
când merg pe stradă, că mă priveşte cineva, chiar dacă este în 


spatele meu şi nu-l văd“... „Ce să mai spunem despre gemeni? 
Nu e extraordinară puterea pe care o au de a resimţi cu 
precizie ce simte celălalt la kilometri distanţă? 41... 

În acel moment intervine soţul/soţia:, Apropo, dragă, le-ai 
spus prietenilor tăi că şi tu ai un har ieşit din comun? De care 
ţi-ai dat seama din întâmplare? Poţi comunica cu un coleg chiar 
la distanţe foarte mari doar prin forţa gându- lui!“... 

lar dumneavoastră modest: „Ei, hai să nu vorbim despre 
asta! [E important să refuzaţi să vorbiţi despre asta, e o dovadă 
de seriozitate.] Nu sunt medium sau ceva de genul acesta... 
Nici măcar nu-mi pot explica acest har, nu ştiu cum 
funcţionează [modestia în explicații este întotdeauna 
profitabilă, prietenii dumneavoastră îşi vor putea astfel etala 
cunoştinţele despre subiect declarând că savantul X de la 
institutul Y a dovedit că telepatia se putea explica prin Z], în tot 
cazul, într-adevăr, am acest dar.“ 

După o asemenea introducere, cu siguranță o persoană sau 
alta vă va ruga să spuneţi mai multe şi vă va cere să faceţi o 
demonstraţie pentru a vă dovedi spusele. Veţi explica atunci că, 
în ceea ce numim de obicei „telepatie“, trebuie să avem două 
creiere care sunt cum s-ar spune pe aceeaşi lungime de undă şi 
că aţi descoperit o asemenea afinitate neuronală cu un coleg 
după ce aţi făcut mai multe experienţe în acest sens. Cu acest 
coleg, care se află cu familia la câţiva kilometri distanţă, dl N [îi 
veţi da numele], reuşiţi destul de des, dar nu întotdeauna [e 
important să ezitaţi şi să nu revendicaţi o rată de succes de 
100%] să transmiteţi prin puterea gândului valoarea unei cărţi 
de joc asupra căreia vă concentrați. 

In acel moment cedaţi presiunii prietenilor care nu vor 
întârzia să se manifeste pentru ca să faceţi imediat o încercare. 
„Fie. De acord, veţi spune, dar nu garantez nimic. Va trebui să-i 
telefonez colegului meu şi nici nu ştiu dacă e acasă. Cred că 
numărul de telefon este [precizaţi numărul de telefon al 
colegului]. Aveţi nişte cărţi de joc?“ 

Vi se aduce un pachet de cărţi. Nu vă atingeţi de el, cereţi 


cuiva din „public“ să amestece bine cărţile, apoi persoanele 
prezente hotărăsc care dintre ele va alege o carte la 
întâmplare. Este trasă o carte: 7 de treflă, de exemplu. 

Înainte să vă pregătiţi şi să vă concentrați foarte intens 
asupra cărţii, scoateţi agenda pentru a verifica numărul de 
telefon al colegului, pe care-l notaţi pe o coală de hârtie. Hârtia 
i-o daţi celui desemnat de ceilalţi pentru a telefona, dintr-o altă 
cameră, colegului care va fi receptorul imaginii (7 de treflă) pe 
care dumneavoastră, emițătorul, încercaţi s-o transmiteţi prin 
spaţiu. 

Cartea este aşezată în faţa dumneavoastră şi, ţinându-vă 
capul cu ambele mâini, vă concentrați inspirând şi expirând 
zgomotos... Secundele şi minutele trec încet... Iar totul sub 
controlul vizual direct al celor prezenţi. 

După vreo zece minute, cel aflat la telefon se întoarce vizibil 
mirat: oricât de incredibil ar părea, dl N, receptorul, a declarat 
după multe ezitări şi viziuni tulburi că vede un... 7 de treflă. 

Sunteţi complet epuizat, concentrarea maximă v-a lăsat fără 
suflare. Vă ţineţi capul între mâini: „Pfui! E epuizant; nu voi 
putea repeta experienţa prea curând, e foarte obositor şi am 
impresia că-mi ia foc creierul.” 

Ceilalţi vă pun o mie de întrebări care se transformă repede 
în afirmaţii. 

E extraordinar... cărţile au fost atinse şi manevrate chiar de 
cei prezenţi... Aţi dat numele colegului înainte... la fel şi 
numărul de telefon... Nu sunteţi la dumneavoastră acasă, aşa 
că încăperea nu e trucată... nu există un emiţător ascuns... 

Persoana care a telefonat spune că receptorul nu l-a tras de 
limbă, că a sunat şi a cerut să vorbească cu persoana 
respectivă căreia i-a explicat situaţia şi nu i-a dat niciun fel de 
indicație care să sugereze cartea aleasă. 

Ceea ce tocmai s-a întâmplat este ieşit din comun. Câţiva 
invitaţi vor rămâne poate un pic sceptici, dar fără să poată 
avansa vreun argument; este vorba mai degrabă de un dubiu de 
principiu, probabil pentru că sunt înguşti la minte... Poate că ar 


fi bine să repetăm testul ca să fim siguri? Exclus! Le-aţi spus 
deja că e epuizant, că sunteţi „stors”. 

Serata continuă în mod plăcut după această experienţă care 
a dovedit incredulilor că telepatia există cu adevărat, că este 
perfect posibilă comunicarea la distanţă între două creiere. 

Soluţia se află (poatej în agendă înainte de a ne lua rămas- 
bun, să aruncăm o privire asupra agendei dumneavoastră, la 
paginile de la litera N (N ca inițiala numelui receptorului). Iată 


ce putem citi: 

Benoit __[lodepica | 
Jérôme 
Louis 
Luc 


„20 MED RR 
As de cupă 


[Didier [Rege de cupă | 
ia Mt 10 de caro 
Philippe | 


[Edmond [Valer de cupa 
Philippe 
Piene [Bdo | 


Gilber 


Guillaume 


Jacques 


Şi iată că darurile dumneavoastră de telepat apar într-o 
lumină nouă şi vedem că soluţia enigmei telepatice este de o 
simplitate dezarmantă. 

Informaţia despre cartea aleasă este transmisă - fără voie - 
de persoana care telefonează receptorului căruia i-aţi dat 
numele adevărat. Totul se joacă la nivelul prenumelui. În niciun 
moment dinaintea alegerii cărţii prenumele nu a fost menţionat 
cu voce tare. Este scris după tragerea la sorţi a cărţii şi 
consultarea agendei, consultare al cărei singur scop este să nu 
fiţi obligat să ştiţi pe dinafară 54 de prenume asociate celor 54 
de valori ale cărţilor de joc (dar dacă aveţi memorie bună, nu 
ezitaţi să renunţaţi la carnet!). 

Veţi fi poate miraţi să vedeţi în listă 54 de prenume şi nu 
doar 52, dar după ce unul dintre noi a fost pus în încurcătură 
de fratele său în timpul unei demonstraţii de telepatie, unul 
dintre noi a considerat prudent să adauge la cele 52 de cărţi 
convenţionale, şi celor 52 de prenume corespunzătoare, un 
prenume pentru a desemna jokerul (cartea aleasă dinadins de 
vicleanul său frate!) şi un prenume pentru a desemna cartea de 
gardă pe care o găsim la unele cărţi de joc noi. 

Astfel, după ce v-aţi prefăcut că verificaţi numărul de telefon 
al colegului, scrieţi de fapt pe hârtie numărul de telefon cu 
numele (N) şi prenumele (în cazul de faţă Julien) receptorului. 
Iar hârtia i-o daţi celui care va telefona. 

Astfel, numărul persoanelor care au toate elementele pentru 
rezolvarea enigmei se reduce practic la unul, căci e puţin 
probabil ca persoana care i-a telefonat receptorului să se 
gândească să le semnaleze celorlalţi că a avut, pe lângă 
informaţiile deja date, şi prenumele persoanei sunate. Nici nu-i 
va trece prin minte, pentru că va fi convinsă că dispune de 
aceleaşi informaţii ca şi ceilalţi şi de nimic în plus. 

Dacă vreţi, puteţi strecura cu nonşalanţă prenumele 
receptorului într-o frază anodină în momentul în care îl însoţiţi 
afară din încăpere pe cel care trebuie să telefoneze. După care 
vă  întoarceţi la locul dumneavoastră spunând (tot cu 


nonşalanţă): „Bun! Ia să mă uit la cartea pe care aţi ales-o şi să 
mă concentrez asupra ei.“ Vreo zece minute mai târziu, ceea ce 
vor fi reţinut prietenii dumneavoastră din această succesiune 
de microevenimente - în cazul în care au reţinut ceva - este că 
aţi menţionat efectiv („fără să vă daţi seama“) prenumele 
înainte de a vă uita la carte! 

Nu vă faceţi nicio grijă; prietenul dumneavoastră N şi-a pus 
lista de prenume lângă telefon şi nu trebuie să-şi stoarcă prea 
mult creierii ca să ofere o prestație psihică de calitate. E 
suficient să ezite un pic înainte de a da - treptat, cu paşi mici - 
valoarea cărţii. 

lar variantele posibile ale scenariului sunt prevăzute 
dinainte. De exemplu: 

— Bună ziua. Aş dori să vorbesc cu domnul Nivet [Hopa! Nu 
e precizat prenumele]. 

— Care dintre ei? Suntem mai mulți frați... 

— Cel care se ocupă cu telepatia |Vai, Vai! Tot nu apare 
niciun prenume], E vorba de un experiment... 

— Păi... cu toţii suntem un pic telepati în familie. 

— Aş dori să vorbesc cu Julien Nivet [în fine!] 

— La telefon. 

Vedeţi că este cum nu se poate mai simplu! 

Sfatul nostru este să includeți pe listă adevăratul prenume al 
colegului receptor, pentru ca în ziua în care soarta buclucaşă 
va desemna cartea care corespunde acestui prenume, triumful 
dumneavoastră să fie total. Veţi putea spune atunci: „Puteţi să 
verificaţi numărul în cartea de telefon...“, care le va oferi 
prietenilor dumneavoastră, fără vreo intervenţie din partea 
dumneavoastră, prenumele receptorului. 

Ce mai puteţi face - paza bună trece primejdia rea - este să 
creaţi un cod specific pentru orice joc de cărţi. De exemplu, 
dacă credeţi că vi se va cere mai degrabă să vă dovediţi 
capacităţile pe baza unui joc de tarot (lucru care se întâmplă 
destul de des), nu trebuie decât să adăugaţi la grilă câteva 
prenume pentru cei patru cavaleri, precum şi pentru cele 21 de 


atuuri. Şi să le strecuraţi sau să le notaţi în agendă la litera 
care este inițiala numelui colegului pe care l-aţi ales pentru că 
creierul său este chiar pe aceeaşi lungime de undă cu al 
dumneavoastră. Şi căruia i-aţi dat şi lui un exemplar al listei. 
Nu uitaţi să puneţi un exemplar al listei lângă propriul 
dumneavoastră telefon, căci puteţi fi foarte bine receptor 
pentru colegul care vrea, la fel ca şi dumneavoastră, să-şi 
dovedească puterile psihice. 

Şi acum citiţi gândurile cu spor! 

Fachir fără dificultate şi fără durere... 

Levitaţie fără frontiere 

In India, la Madras, pe la mijlocul anilor 1930, brahmanul 
Subbayah Pullavar făcea în plină stradă demonstraţia puterilor 
sale psihice... plutind în văzduh. Ajutoarele sale întindeau o 
pânză în spatele căreia el „presta“. Când o dădeau deoparte, 
brahmanul putea fi văzut în levitaţie, plutind în aer, sprijinindu- 
şi doar mâna de un baston. 

Puterea levitaţiei nu este rezervată iniţiaţilor hinduși. Astfel, 
puteam vedea prin Europa, cu mult înaintea anilor 1930, o 
levitaţie şi mai reuşită, deşi mai puţin exotică: era anul 1849, 
iar  prestidigitatorul Eugene  Robert-Houdin prezenta la 
începutul lui octombrie „suspendarea în eter“ (cf ilustraţia 
alăturată) care i-a adus curând faima. 

În acea vreme se vorbea mult despre eter şi aplicaţiile sale, 
iar Robert-Houdin a avut ideea să profite de interesul 
publicului pentru a spori efectele sale magice. Iată prezentarea 
făcută chiar de el*: 


Domnilor, spuneam eu cu seriozitatea unui profesor de la 
Sorbona, tocmai am descoperit o nouă proprietate minunată a 
eterului. Atunci când această licoare se află la un grad de 
concentraţie maxim, dacă este inhalată de o fiinţă vie, corpul 
pacientului devine imediat la fel de uşor ca un balon. 

Odată expunerea terminată, treceam la experiment. Puneam 
trei taburete pe o bancă de lemn. Fiul meu se urca pe cel din 
mijloc şi îi spuneam să întindă braţele pe care le tineam în aer 
cu două bastoane sprijinite pe fiecare taburet. După care 
treceam pe sub nasul copilului un flacon gol căruia îi scoteam 
cu grijă dopul, dar în culise aruncam un pic de eter pe o lopată 
de fier încinsă, pentru ca vaporii să ajungă în sală. Fiul meu 
adormea pe dată, iar picioarele sale devenite mai uşoare 
părăseau încet taburetul. Considerând operaţiunea reuşită, 
scoteam taburetul în aşa fel încât copilul nu mai era susţinut 
decât de cele două bastoane. Acest echilibru ciudat provoca 
deja în rândul publicului o mare surpriză. Surpriza creştea şi 
mai mult când mă vedeau scoțând unul din cele două bastoane 
şi taburetul care îl susținea; în fine, atingea paroxismul când 
ridicam cu degetul mic pe fiul meu până la poziţia orizontală şi, 
pentru a sfida legile gravitaţiei, scoteam şi picioarele băncii 
care se găsea sub acest edificiu imposibil... 

în ciuda frumuseţii acestei suspendări eterate, trebuie să 
constatăm că brahmanii hinduşi pot revendica anterioritatea în 
faţa maestrului magician, într-adevăr, brahmanul Scheschal îşi 
etala puterile cu câţiva ani înaintea „prestidigitatorului-fizician- 
mecanic“ (aceştia sunt termenii aleşi de Ro- bert-Houdin pentru 
a se prezenta). Încă din anii 1830 brahmanul prezenta o 
levitaţie* pe un „baston din bambus şi piele de gazelă“, adică 
ceva foarte moale drept unic sprijin... 

Fabulos, nu-i aşa? Fireşte că nimeni nu-l văzuse înălțându-se 
maiestuos în aer până la acea înălţime. Nu-l vedea nimeni nici 
coborând. Şi totuşi  levitaţia sa impresiona, afirmând 
atotputernicia spiritului iniţiatului asupra corpului supus forţei 
gravitaționale. 


Tija meta- 
lică trece 

prin mâ- 

neca veș- 

mântului 

şi formea- 
Ză un sca- 
un pentru 
fachir! 

Dar decât să ținem un lung discurs, mai bine amintim că Le 
Magazine Pittoresque din 1833, în numărul 16, prezenta 
soluția. 

O ispravă cardiacă... 

Dacă tocmai le-aţi explicat prietenilor cele de mai sus, 
sunteţi pregătiţi să treceţi la lucruri mai serioase. Nimic mai 
simplu decât să demistifici un fenomen misterios pentru a 
acredita mai uşor un altul. Profitaţi de ocazie pentru a declara 
că acest gen de demonstraţii nu poate decât dăuna adevăraţilor 
iniţiaţi care chiar lucrează cu sârg şi în profunzime asupra 
corpului şi spiritului lor şi îşi dezvoltă astfel puterile psihice 
latente. 

De altfel, aţi întâlnit un asemenea iniţiat într-o călătorie într- 
un ţinut îndepărtat. Nu e neapărată nevoie să fi făcut cu 
adevărat o asemenea călătorie. De altfel, celebrul Lob- sang 
Rampa, autorul cărţii AJ treilea ochi, reeditată în continuare şi 
care se vinde bine, se numea în realitate Cyril Henry Hoskins, 
era la fel de tibetan cum suntem şi noi şi nu călcase niciodată 
în Tibet, ba mai mult, nu părăsise niciodată Marea Britanie 
când a publicat în 1958 această lucrare care povesteşte viaţa şi 
iniţierea lui în Tibet. 

Ei bine, acest înţelept pe care l-aţi întâlnit v-a transmis 


câteva (slabe) puteri şi v-a învăţat să vă dirijaţi energia vitală 
de-a lungul meridianelor corpului dumneavoastră. Aşa încât 
puteţi - în mică măsură, pentru că sunteţi un simplu novice în 
prima etapă a iniţierii - să vă controlaţi inima. Puteţi, prin 
simpla putere a gândului, să vă opriţi inima. 

În faţa mirării, zâmbetelor ironice sau scepticismului 
publicului, explicaţi că este greu şi epuizant, că necesită o 
concentrare extremă, că nu trebuie să fiţi deranjat de 
zgomotele exterioare, dar că sunteţi dispus să încercați - să 
încercaţi, pentru că nu sunteţi sigur că veţi reuşi, având în 
vedere condiţiile de faţă total nepotrivite. 

Cereţi cuiva să vină să vă controleze, cineva desemnat de 
public şi nu ales de dumneavoastră. După ce persoanele 
prezente au desemnat controlorul, acesta vine şi se aşază lângă 
dumneavoastră. Fără un cuvânt, vă începeţi exerciţiul de 
concentrare yoga, îi întindeţi încheietura mâinii stângi ca să vă 
poată lua pulsul şi controla ritmul cardiac. Inspiraţi şi expiraţi 
profund de câteva ori, închideţi ochii şi vă cufundaţi în 
meditaţie. 

Secundele trec, se face linişte... „Inima lui s-a oprit! Inima 
nu-i mai bate! Nu mai bate deloc!“, strigă controlorul. 
Secundele trec în continuare... Peste un minut, cu ceasul în 
mână. După care, epuizat, extenuat, cereţi să vă aşezaţi pentru 
a prinde puteri. Epuizat şi extenuat, dar încântat să vedeţi pe 
feţele celorlalţi mirarea, uimirea, chiar admiraţia produse de 
isprava dumneavoastră. 

Vi se pun o puzderie de întrebări. Le povestiţi cu lux de 
amănunte călătoria în ţinuturi îndepărtate, întâlnirea cu 
înțeleptul, iniţierea în sanctuarul subteran la lumina făcliilor 
sau a candelelor, în parfumul suav al beţigaşelor parfumate. 

Sau descheiaţi-vă sacoul, scoateţi puloverul, arătaţi-le bila de 
cauciuc prinsă de cămaşă la nivelul axilei stângi şi ex- plicaţi-le 
că apăsarea cu putere a braţului peste bilă pentru a comprima 
artera şi a reduce astfel pulsaţiile „cardiace“ până la zero nu 
necesită neapărat un antrenament titanic sau daruri psihice 


supraumane. 

Vicleşugul constă aici în a-i face pe cei din public să 
asimileze bătăile inimii cu pulsul luat la încheietura mâinii. 
Acest lucru se numeşte „efect de preş“, efectul care constă în a 
utiliza un cuvânt pentru a desemna altceva decât ceea ce 
cuvântul desemnează. Vă surprinde numele ciudat al efectului? 
Nu-l veţi mai uita când veţi constata ca şi noi că, spre deosebire 
de ce ne cere panoul deasupra unui preş, şi anume „Ştergeţi-vă 
picioarele“, cu siguranţă nu v-aţi scos niciodată pantofii şi 
şosetele ca să vă ştergeţi picioarele! 

Quod erat demonstrandum! 

Amintire din tinerețe 

O scrisoare primită de unul dintre noi acum câțiva ani* ne-a 
făcut să descoperim dedesubturile amuzante ale unei alte 
demonstrații de fachirism. Autorul scrisorii ne povestea o 
experiență trăită în tinerețe, pe la 1927, care-i permisese să 
devină fachir amator. 

Pe vremea aceea locuiam la Lagny-sur-Marne unde tatăl meu 
avea una din principalele băcănii; într-o zi a venit un „fachir “ 
care s-a exhibat timp de o săptămână pe un pat de cioburi de 
sticlă şi într-un cufăr sigilat de un portărel (dl Delaunay). 
Ajutoarele sale au venit la băcănie să se aprovizioneze cu 
materie primă şi i-am însoţit la depozitul de sticle sparte; au 
umplut mai întâi doi saci, iar pe al treilea, după ce l-au umplut 
pe jumătate, l-au apucat fiecare de-un capăt şi au inceput să-l 
scuture cu putere. Când i-am întrebat de ce fac asta, mi-au 
răspuns că „patronul nu era atât de nebun încât să-şi petreacă 
zilele pe cioburi neşlefuite “Cât despre cufăr, acesta era, într- 
adevăr, sigilat, dar numai pe două feţe, a treia, liberă, permitea 
culisarea a două panouri pentru ca, după spusele lor, „patronul 
să poată să se dacă să cineze şi să doarmă într-un pat ca toată 
lumea “l 

Să te exhibezi pe un pat de cioburi de sticlă nu e mai greu 
pentru un fachir, ca şi pentru oricine, decât să te lungeşti pe o 
scândură cu cuie. Studentele şi studenţii de la cursul de 


zetetică* de la Universitatea Nice-Sophia Antipolis intitulat 
„Fenomene paranormale şi metodologie ştiinţifică” au realizat 
deja asemenea isprăvi şi, pe lângă curajul de a se lansa într-un 
asemenea subiect de examen şi de a face demonstraţia, 
riscurile sunt nule (sau aproape nule). ** 

Cu condiţia ca pe scândură să fie suficiente cuie. Tot secretul 
scândurii cu cuie e aici: cu cât sunt mai multe cuie, cu atât 
scândura e mai confortabilă. Nimeni, nici măcar un mare fachir 
indian, nu s-ar putea lungi pe două sau trei cuie, dar nu-i nicio 
problemă s-o faci când densitatea devine atât de mare încât 
presiunea exercitată este suficient de mică şi, în consecinţă, 
cuiele nu pătrund în carne. 

E dureros, ce-i drept 

Dacă credeţi că scândura cu cuie e prea banală, vă invităm 
să vă uimiţi cu adevărat anturajul. Luaţi o andrea lungă de oţel, 
deschideţi gura, scoateţi limba şi faceţi ca unul dintre noi. 

Sunteţi sigur că vreţi să încercaţi? Să-ţi înfigi o andrea lungă 
de oţel în limbă şi, stoic, să arăţi rezultatul anturajului? De fapt, 
nu vă obligă nimeni, v-aţi putea continua liniştit lectura. Dar 
trebuie să faceţi sacrificii pentru a vă demonstra puterile de 
fachir. Lovitura trebuie să fie rapidă şi puternică, la fel şi 
ţipătul pe care-l veţi slobozi în situaţia dureroasă prezentată de 
fotografia următoare. 

Dacă credeţi că rezistaţi şi că anturajul nu va leşina la prima 
dumneavoastră încercare, vă invităm... 

„„„Să nu încercaţi imediat experimentul în sine, ci să folosiţi 
mai degrabă o andrea care are forma prezentată în fotografia 
următoare. Secretul este forma specifică a andrelei cu o parte 
în formă de U. 

Dacă vreţi, puteţi începe demonstraţia cu andreaua normală 
(perfect rectilinie) pentru a o arăta, dar trebuie apoi să le 
schimbaţi prin vicleşugul ales de dumneavoastră, de exemplu 
andreaua care cade pe jos (fireşte că o ridicaţi pe cea în U) sau 
andreaua pe care o curăţaţi, o dezinfectaţi, cu vată îmbibată cu 
dezinfectant, şi profitaţi de ocazie ca să curăţaţi şi celelalte 
andrele aparent identice „de care vă veţi folosi mai pe urmă“. 
Fireşte, cea pe care o curăţaţi chiar înainte să începeţi 
experimentul este cea în U. 

Schimbarea andrelelor necesită un pic de obişnuinţă şi o 
„misdirection“, adică să atrageţi atenţia publicului spre altceva 
decât spre locul unde se petrec lucrurile importante. Puteţi de 
asemenea începe demonstraţia direct cu andreaua 

în U, ţinând partea în U între degetul mare şi arătător pentru 
a o camufla. 

Antrenaţi-vă câteva clipe în faţa oglinzii şi veți vedea că nu e 
foarte greu să treceţi limba fară să se vadă prin partea andrelei 
în U. Apoi tipetele de spaimă ale publicului vă vor arăta clar 
dacă demonstraţia a reuşit. 

Dacă vreţi să impresionați şi mai tare sau să fie sânge - dar 
nu prea mult - vă puteţi dovedi insensibilitatea la durere 
crestându-vă braţul cu cuțitul. Nimic mai simplu! lată cheia 
misterului propusă de diferite persoane de multă vreme: 
pregătiţi două soluţii saturate, una de tiocianat de potasiu şi 
cealaltă de clorură ferică. Ungeţi-vă braţul cu aceasta din urmă 
şi loviţi-vă cu cuțitul a cărui lamă a fost umezită cu prima 
soluţie. În locul în care loveşte cuțitul vor apărea dâre mari de 
„sânge“. După ce veţi fi şters sângele, veţi putea chiar dovedi 
puterea psihică de regenerare celulară eliminând orice urmă 
sau cicatrice. 

A candle în the dark 

Vicleşugul pe care tocmai l-am văzut este un clasic al 
genului, pentru că găsim explicația în lucrări care au mai bine 
de două sute de ani, aşa cum o dovedeşte desenul de pe pagina 
următoare. 

Avem aici cu ce să ne găurim capul, trupul, braţele... Iar 
acest truc clasic este şi mai vechi încă, pentru că găsim 
descrieri şi o schemă într-o lucrare despre vrăjitori şi 
capacitățile lor aşa-zis „supranaturale14 din secolul al XVI-lea. 
Cartea, Vrăjitoria demascată, publicată în 1584, este opera 
unui personaj astăzi uitat şi care merită să fie cunoscut şi 
recunoscut de posteritate: Reginald Scot*. 

Ortografia precisă a numelui său nu este sigură. Placa de 
bronz din biserica Sfânta Fecioara Maria din Braboume, 

Anglia, unde se presupune că se află mormântul său, poartă 
numele Scott, cu doi t, iar această ortografie a fost folosită de 
familie vreme de generaţii*. Se pare că în documentele juridice, 
Scot şi-a scris numele tot Scott. S-a născut în 1538, sau înainte 
şi a murit la 9 octombrie 1599. 

Reginald Scot (sau Scott sau poate Scotte) reprezintă cu 
adevărat „o lucire în beznă“ (a candle în the dark**), iar 
lucrarea sa Vrăjitoria demascată - celebră în mediul magiei şi 
iluzionismului prin cele douăzeci de pagini în care vorbeşte de 
numerele de magie - a cunoscut un destin special: a fost lovită 
de anatemă, iar regele Iacob I al Angliei a poruncit distrugerea 
sa. 

Vrăjitoria demascată este o lucrare deosebit de curajoasă 
fiind vorba de un tratat raţionalist al cărui prim obiectiv este 
demistificarea superstiţiilor epocii sale, în special a vrăjitoriei. 
Pentru a înţelege înverşunarea în distrugerea cărţii, ar trebui 
poate să amintim că regele Iacob al VI-lea al Scoției 

— Viitorul Iacob I al Angliei - scrisese în 1597 un tratat 
obscurantist de demonologie! 

Cu o metodă de cercetare şi de analiză cu adevărat ştiinţifice 
şi o regulă de bază ancorată în scepticism, ambiția lui Scot este 
să deschidă ochii contemporanilor săi, îndeosebi judecătorilor, 


pentru că ei hotărau soarta (tristă) a vrăjitoarelor şi vrăjitorilor. 
In plus, cartea a XIII-a a lucrării este o sursă unică pentru 
istoria magiei, în sensul de iluzionism, fiindcă ne prezintă 
numeroase tehnici cu scopul de a obţine adevărate numere de 
magie. Multe dintre aceste numere se regăsesc azi în cuferele 
iluzioniştilor. 

Descoperim astfel jocul alba-neagra (o monedă sau o bi- luţă 
care trece în mod misterios dintr-un pahar într-altul), 
manipularea monedelor (cum să faci să dispară şi să apară 
monede, cum să faci să se târască o monedă pe jos, să sară 
dintr-un vas, cum să fabrici monede cu două feţe etc.), cum să- 
ţi treci o sfoară prin nas, gură sau mână, cum să eliberezi 
perlele înşirate pe o sfoară fără să dai drumul extremităților, 
sau cum să-ţi înfigi un cuţit în braţ, în limbă, să-ţi tai nasul (cf. 
Ilustraţia din pagina precedentă). Cuţitul din stânga este 
pentru limbă sau, cu o deschidere în U mai mare, pentru braţ; 
cuțitul din dreapta este pentru nas, iar cuțitul din mijloc este 
cuțitul normal, cel pe care-l arătăm la început şi la sfârşit. 

Pentru a-şi înfige o sulă în cap, prin limbă... Scot descrie şi 
toate cele trebuincioase (cf. Ilustraţia de mai sus). Sula din 
stânga este pentru limbă, cea din mijloc are o lamă care intră 
în mâner, iar cea din dreapta este pentru prezentare şi, la 
sfârşit, pentru găurirea unei bucăţi de piele tăbăcită spre a 
demonstra eficacitatea sa de temut. 


Dacă înfâgerea unui ac în limbă sau crestarea braţului cu 
cuțitul vi se par prea puţin, nu vă împiedică nimeni să mergeţi 
mai departe şi să prezentaţi o decapitare. Scot ne dă soluţia: 
„tăierea capului sfântului Ioan Botezătorul“ sau cum să tai 
capul cuiva, să-l pui pe o tavă şi să fie încă viu, să vorbească*... 

Un desen bun valorează cât un discurs lung, aşa că iată 
ilustraţia originală: 

Mersul pe foc... 

Acum ca aţi devenit un fachir cât se poate de prezentabil, nu 
rezistăm tentaţiei de a vă vorbi despre un fenomen considerat 
ieşit din comun, care necesită puteri speciale, cel puţin la fel de 
mari ca acelea pe care tocmai le-aţi dobândit: mersul pe 
tăciuni. 


Mers pe tăciuni efectuat la GLM-CNRS Marsilia în mai 1992 
de către Henri Broch. 


(Foto Yves Bosson) 


Acest tip de mers pe tăciuni, pe pietre încinse, este întâlnit în 
numeroase ţări din timpuri străvechi. În Statele Unite şi Europa 
au apărut de curând o mulţime de seminarii care permit doar 
într-un weekend stăpânirea „energiei vitale” şi „alchimiei 
focului*l care o însoțesc, iniţierea încheindu-se apoteotic 
printr-un mers pe tăciuni. Cursanţilor li se spune că „gândurile 
intense pot influenţa țesutul uman care nu va arde când e 
expus la căldură1l. 


Mers pe tăciuni 


Timp 


Izolaţie 
Stare sferoidală 
Capacitate calorică 
Conductivitate termică 


„„„puterea cărţii! 

De fapt, explicaţia ţine de câţiva factori principali rezumaţi în 
fotografia de mai sus: timpul, izolaţia, starea sferoi- dalā, 
capacitatea calorică şi conductivitatea termică. 

Timpul 

Contrar ideilor preconcepute, când păşim normal timpul de 
contact al piciorului cu solul este mic, mai puţin de o jumătate 
de secundă pentru fiecare pas. Fireşte, când păşim pe tăciuni, 
nu zăbovim, nimeni nu se opreşte la mijlocul drumului ca să ia 
o poză avantajoasă sau să prezinte camerei profilul cel mai 
frumos. 

Acestea fiind zise, chiar dacă nu zăbovim, nu trebuie nici să 
ne grăbim prea tare, trebuie chiar să evităm să alergăm, pentru 
că atunci când alergăm ne folosim automat în special de vârful 
piciorului şi prezentăm astfel o suprafaţă mai mică (pentru 
aceeaşi masă, aceea a corpului nostru) în contact cu cărbunii 
încinşi şi mai ales o zonă mai sensibilă. Pielea de pe degetele 
de la picioare este în general mai fină, mai puţin cornoasă 
decât restul tălpii piciorului. 

Izolaţia 

Izolaţia constituită de o piele foarte caloasă pe tălpi este un 
factor util - pielea întărită protejează cum trebuie -, dar nu şi 


necesar. Totuşi, dacă vreţi să încercaţi experienţa, ar fi bine să 
mergeţi în picioarele goale câteva săptămâni înaintea zilei Z 
pentru a profita de acest strat comos. 

Starea sferoidală 

Starea sferoidală - calefacția - este un alt element de 
explicaţie, dar rolul său este foarte limitat în mersul pe tăciuni. 
Ce este starea sferoidală? O experienţă similară pe care o 
puteţi încerca la bucătărie vă va arăta despre ce este vorba. 

Incălziţi uşor o plită electrică şi aruncaţi pe ea un dege- tar 
de apă. Apa se va împrăştia şi evapora foarte repede, în mai 
puțin de o secundă. Dacă, în schimb, plita este încălzită la 
maximum şi aşteptaţi să se încingă la roşu înainte de a arunca 
peste ea acelaşi degetar de apă, atunci apa nu se va mai 
evapora imediat. Puteţi cronometra fenomenul, veţi fi surprinşi 
de timpul necesar evaporării picăturii de apă: de regulă, peste 
un minut şi jumătatel| 

Explicaţia este că apa nu se află în contact direct cu plita 
atunci când aceasta e încinsă; se formează instantaneu o pernă 
de abur sub picătura de apă când turnaţi apa, iar acest ecran 
protejează într-un fel picătura pentru că aburul are o 
conductivitate termică slabă, adică transmite slab căldura de la 
plită spre picătura de apă. 

Unele persoane care merg pe tăciuni îşi umezesc picioarele 
înainte de a se avânta în foc pentru a profita de starea 
sferoidală. Deşi fiecare este răspunzător pentru propriile 
picioare, ar putea părea mai sigur, dimpotrivă, să le usuci 
înainte ca să nu se lipească de picior vreun tăciune, lucru 
fireşte foarte dureros. 

Starea sferoidală nu are un efect semnificativ în mersul pe 
tăciuni încinşi. Dar nu acelaşi lucru putem spune despre alte 
„miracole ale focului“. Este un factor principal dacă introducem 
delicat - tremurând totuşi un pic de frică - mâna în plumb topit 
sau dacă trecem limba peste lama unui cuţit încălzit la roşu*. 

Capacitatea calorică şi conductivitatea termică 

Cele două motive principale care fac posibil mersul pe 


tăciuni încinşi sunt că materialele pe care păşim au o 
capacitate calorică scăzută şi în special o slabă conductivitate 
termică, în timp ce picioarele noastre au a capacitate calorică 
destul de bună. ** 

Ceea ce numim „capacitate calorică“ este disponibilitatea 
mai mare sau mai mică a unui corp de a înmagazina energie 
sub formă de căldură. „Conductivitatea termică“ este 
aptitudinea mai mare sau mai mică a unui corp de a conduce, 
într-un sens sau într-altul, căldura. 

Să luăm drept exemplu puiul care se coace într-un cuptor al 
cărui termostat este reglat la 200* Celsius. După un timp, totul 
în interiorul cuptorului se află evident la 200* Celsius. Atunci 
când deschideţi cuptorul, nu vă temeţi să puneţi mâna în aerul 
cuptorului, care are totuşi aceeaşi temperatură de 200°C! In 
schimb, aveţi grijă să nu atingeți puiul, şi el la 200°C; şi mai 
ales vă feriţi să nu atingeti tava - tot la 200°C - în care se află 
puiul. Cu toţii ştim din instinct (şi mai ales din experienţă!) că 
materiale diferite aduse la aceeaşi temperatură pot avea 
capacităţi de a arde şi aptitudini de transfer de căldură diferite. 
Puiul vă va arde mai puţin decât tava metalică în care se află... 

Şi dacă toate explicaţiile fizice de mai sus nu v-au convins, 
rămâne „puterea cărţii“.* 

Pe scurt, oricine poate merge pe tăciuni încinşi cu riscuri 
mici de arsură. Atenţie însă! „Riscuri mici de arsură“ nu 
înseamnă „Riscuri de arsură mică“. Recitiţi fraza cu atenţie. 
Riscurile sunt mici; dacă vă ardeţi, vă ardeţi răul în concluzie, 
nu este nevoie să apelăm la explicaţii paranormale, 
parapsihologice sau supranaturale pentru a lămuri fenomenul 
mersului pe tăciuni încinşi**. Mai multe persoane în perioade 
diferite au încercat şi reuşit alte experienţe „ieşite din comun“: 
să atingă un fier înroşit cu mâna, cu limba, să alerge cu 
picioarele goale pe metal încălzit la roşu, să introducă degetele 
în plumb, alamă sau fier topit, sau să se spele pe mâini în fonta 
care iese dintr-un furnal***! 

Fireşte, se întâmplă ca participanţii la un mers pe tăciuni să 


se ardă. Puterea sau non-puterea mentală sau psihologică a 
persoanei care s-a ars nu joacă niciun rol. Toţi factorii sunt pur 
şi simplu foarte greu de controlat. De altfel, faptul că ştii că 
fizica îţi dă dreptate nu te împiedică să fii foarte îngrijorat 
înainte să mergi pe tăciuni. Se ştie că atunci când cunoaştem 
principiile implicate într-un efect, aceasta nu ne conferă 
totodată cunoaşterea procedeelor care ar trebui urmate pentru 
a minimiza riscurile. Şi, cireaşa de pe tort, încurajările 
anturajului nu ne sunt întotdeauna de cel mai mare ajutor: 
„Dacă nu iese bine, nu conta pe mine ca să împing scaunul cu 
rotile!“ 

Să ne consolăm în alt plan, cel al eficacităţii acestei 
demonstraţii fierbinţi asupra afirmațiilor „maeştrilor“. Să le 
propunem, de exemplu, aşa-zişilor iniţiaţi care dispun de aşa- 
zise puteri paranormale care le permit să învingă căldura şi 
focul, să stea* un timp** cu picioarele goale pe un obiect plat, 
stabil, la aceeaşi temperatură ca aceea a cărbunilor care le-au 
clădit gloria. Obiectul ar fi o banală placă de cupru... Or fi ei 
iniţiaţi poate, dar sigur nu sunt nebuni... Vor refuza fără doar şi 
poate! 

Un „îndoitor“ la lucru... 

Să ne închipuim următoarea situaţie. Sunteţi profesor şi 
intraţi în arena care e un amfiteatru cu peste două sute de 
locuri. Vă începeţi cursul în faţa studenţilor. Un curs puţin 
deosebit despre „Puterea spirituluil4. După multe declaraţii şi 
afirmaţii introductive despre puterea psihokineziei care ar fi 
fost dovedită de diferiţi mediumi, vă lansați într-o diatribă la 
adresa acestor puteri exotice care ar fi în mod curios rezervate 
doar câtorva iniţiaţi. De ce n-am avea cu toţii asemenea puteri? 
De ce să credem că sunt apanajul exclusiv al „aleşilor”, al 
„îndrumătorilor”, ai „mediumilor” care - aşa cum arată şi 
numele - nu sunt decât „mijloacele” utilizate de entităţi 
superioare? Trebuie oare să avem neuroni speciali ca să îndoim 
chei şi linguriţe? 

— De exemplu îndoirea metalului prin simpla acţiune a 


spiritului. Cu toţii ar trebui să fim în stare s-o facem cu un pic 
de antrenament... De ce să nu încercăm experienţa aici, cu 
toţii? 

Ţineţi o bucăţică de metal în mână* şi o arătaţi tuturor. 

— Vom încerca cu această bucăţică de metal. Dacă sunteţi de 
acord, ne vom concentra asupra ei până când se va îndoi. 
Înainte de asta chiar o vom deforma în toate părţile pentru a-i 
da o formă oarecare. 

O deformaţi. Îi invitaţi pe studenţii din primul rând să o 
deformeze şi ei. Ţineţi bucata de sârmă în mână. 

— O vedeţi? O vede toată lumea? Putem începe experienţa? 
O vede toată lumea? Da? Nu? Nu! Păcat! 

Fireşte că numai cei din primele bănci văd clar această 
sârmuliţă de 1-2 milimetri diametru şi vreo douăzeci de 
centimetri lungime. Spuneţi cu nonşalanţă: 

— Am o idee... o vom pune pe retroproiectorul aprins şi astfel 
o va vedea toată lumea, chiar şi cei din ultima bancă, în tot 
cazul, veţi vedea imaginea ei pe ecran. 

Aşezaţi sârma îndoită pe retroproiector. 

— Acum să ne concentrăm. Vom vedea dacă undele noastre 
psihice reunite au sau nu efect. Gândiţi-vă intens la sârmă! 
Gândiţi-vă intens la sârmă! 

Nu se întâmpla mare lucru şi sârma rămâne cuminţică în 
timp ce secundele şi minutele trec. 

— Poate că nu avem puteri. Să ne concentrăm şi mai mult! O 
ultimă încercare! Gândiţi-vă intens la sârmă! 

În acel moment, spre marea surprindere a tuturor celor 
prezenţi, se vede un fenomen PK, un fenomen de psihoki- nezie: 
sârma tremură uşor, apoi din ce în ce mai tare, se îndreaptă, se 
contorsionează lent de una singură şi ia forma unui Z. 

Ceea ce studenţii dumneavoastră tocmai au văzut - şi nu ţine 
deloc de concentrarea mentală intensă a lor sau a 
dumneavoastră - este pur şi simplu o aplicaţie a „efectului de 
memorie a formei“ la un metal deosebit de bine adaptat acestui 
tip de prezentare: Nitinolul, un aliaj de Mehel şi Titan, elaborat 


de Naval Ordinance Laboratory (laboratorul serviciului 
materialelor din cadrul marinei americane). 

Efectul memoriei formei se poate rezuma după cum urmează: 
dăm forma dorită unui AMF (aliaj cu memoria formei), 
menţinem această formă în timpul încălzirii metalului şi, după o 
răcire bruscă, metalul poate fi deformat după plac într-o 
măsură destul de mare, dar păstrează memoria formei iniţiale 
care i-a fost dată şi pe care o va regăsi de îndată ce va atinge o 
anumită temperatură critică. În cazul descris de noi, căldura 
necesară tranziţiei este indusă de lampa retro- proiectorului. 

Fabricanţii de aliaje cu memoria formei pot regla 
temperatura critică pe o plajă foarte largă, iar aceasta permite 
numeroase aplicaţii ale AMF. Astfel, AMF-urile sunt folosite 
cat: 

— Termomarkeri agroalimentari pentru detectarea 
întreruperilor în lanţul frigorific; 

— Manşoane de cuplare care permit o conexiune etanşă prin 
simpla inserare într-un manşon din AMF a tuburilor care 
trebuie cuplate; 

— Valve antifoc, detectoare de incendii, siguranţe termice în 
sistemele de încălzire; 

— Diferite amortizoare prin utilizarea superelasticită- ţii 
acestor materiale; unele centrale nucleare folosesc de 
asemenea ploturi amortizoare din AMF; 

— Brate de ochelari superelastice; dacă au fost îndoite din 
greşeală, le punem sub apă caldă şi îşi recapătă forma iniţială; 

— Arcuri dentare, aparate dentare superelastice, mult mai 
uşor de montat, fără să fie nevoie să fie întinse din nou la 
intervale regulate; 

— Agrafele medicale care permit menţinerea de exemplu a 
două fragmente de os rupt prin folosirea căldurii umane; agrafa 
se deschide la temperatură scăzută şi se închide la temperatura 
corpului. 

Unele aliaje cu memoria formei sunt folosite în protecţia 
seismică a bazilicii italiene Sfântul Francisc din Assisi, afectată 


de un seism în 1997. Într-adevăr, avantajele AMF au fost 
dovedite în cazul riscului seismic: ele permit amortizarea, 
absorbţia  şocurilor datorită  flexibilităţii semnificative, 
susţinând totodată clădirile graţie solidităţii lor. Structurile 
astfel protejate pot rezista la şocuri seismice mai puternice 
decât cele care ar distruge o clădire echivalentă întărită cu 
bare de oţel. 

Fireşte, magicienii, iluzioniştii nu s-au lăsat mai prejos, iar 
primele numere de magie care au utilizat metale cu memoria 
formei au avut loc cu mai bine de treizeci de ani în urmă! 
Atunci când metalul de care dispuneţi are o temperatură critică 
de ordinul a 25°C, aplicaţiile care vă permit să vă dovediţi 
puterile de medium având darul psihokineziei devin cu 
adevărat numeroase. Fireşte, aplicaţia cu retro- proiectorul 
este destul de concludentă, dar cea mai frumoasă este poate 
aceea de a deforma această „biată sârmuliţă” pe care aţi 
arătat-o şi de a o plasa în mână, cu podul palmei deschis larg şi 
îndreptat în sus. Aduceţi cealaltă mână deschisă, cu podul 
palmei în jos, deasupra sârmei şi, fară să exercitaţi cea mai 
mică constrângere asupra acesteia, „prin simpla 
dumneavoastră putere psihică” - fireşte căldura degajată de 
mâini va avea în realitate o influenţă mult mai mare decât 
magnetismul dumneavoastră de medium -, metalul se va îndoi 
şi va lua o anumită formă cum ar fi un Z, o inimă sau un arc. 

Atenţie însă! De aici nu rezultă neapărat că atunci când 
asistăm la demonstraţii ale puterilor psihice, cum ar fi îndoirea 
lingurilor sau cheilor în stilul lui Un Geller, suntem în prezenţa 
unor asemenea metale cu memorie. Metoda utilizată de unii 
mediumi poate fi diferită, iar aici avem de-a face cu capacitatea 
prestidigitatorilor talentaţi care au hotărât să ia calea 
escrocheriei. 

Există artişti ai prestidigitaţiei. Unul dintre noi (GE) a putut 
aprecia îndemânarea unui artist care dă reprezentanţii într-un 
restaurant la modă de pe cheiurile Senei şi care i-a subtilizat 
ceasul de la mână. Numeroşi clienţi s-au trezit astfel fără ceas 


sau fără portofel. Fireşte că le-au fost restituite câteva minute 
mai târziu. 

Un medium poate împrumuta de la spectatori chei sau linguri 
îndoindu-le pe nesimţite fără să fie nevoit să apeleze la 
subterfugiul aliajului special pe care l-am descris. Unul dintre 
noi (HB) a încercat acest număr cu studenţii: le-a cerut să îi 
dea cheile şi le-a distras atenţia suficient de mult pentru a le 
înapoia cheile îndoite. Metoda este discretă, simplă, eficientă şi 
rapidă: alegem, printre cele care au fost prezentate, o cheie 
care are un inel* cu deschidere mare şi care va servi drept 
levier pentru celelalte chei a căror extremitate va fi introdusă 
în interiorul inelului. Studenţii vor rămâne cu gura căscată 
pentru că vor avea impresia că abia a atins cheile. 

Cum ar putea unele persoane să nu confirme cu bună 
credinţă că acea cheie, o cheie absolut banală, „s-a îndoit sub 
efectul forţei mentale a mediumului“! Celor cu chei prea solide 
li se poate spune că mentalul lor e prea puternic, o poziţie de 
retragere a mediumului, dar valorizantă pentru subiecţi. 
Măiestria prestidigitatorului se vede în aceste numere de uite 
popa-nu e popa. Dar asta nu trebuie să-l împiedice să fie cinstit! 

Într-o zi, Frederic Joliot i-a auzit râzând pe câţiva tineri 
fizicieni în timpul mesei. S-a interesat de motivul veseliei lor. I 
s-a explicat că unul dintre ei putea, prin forţa spiritului, să-i 
oblige pe ceilalţi să aleagă dintr-una din mâinile lui o monedă 
de o anumită culoare. Trei serii de succese obţinute unul după 
altul în faţa unor raţionalişti sceptici profesionişti atestau 
realitatea puterii sale mentale. Frederic Joliot a zâmbit şi a 
spus: „Irişează. Explicaţi-mi cum face.“ 

Nu contează dacă reuşiţi de fiecare dată să dibuiţi şiretlicul. 
Maturitatea şi experienţa dumneavoastră se măsoară prin 
capacitatea de a nu înghiţi explicaţiile fenomenelor puţin 
comune, sau chiar de-a dreptul ieşite din comun, fără să faceţi 
apel la spiritul critic sprijinit pe cuceririle ştiinţei şi pe volumul 
incomensurabil al tuturor poveştilor pe care omenirea le-a auzit 
în ultima jumătate de secol. 


Capitolul 3 

Coincidenţe exagerate... 

Miracolele Mamei Natură 

Un inorog pe nume Lancelot se plimbă liniştit prin parcul 
Redwood din California. Senzaţional, nu-i aşa? 

Dacă privim mai îndeaproape acest inorog nu seamănă deloc 
cu imaginea mitică transmisă din generaţie în generaţie, pentru 
că e vorba pur şi simplu de un ied. Dar nu orice fel de ied. Ne 
aflăm în prezenţa iedului celebru al acestui parc american, un 
ied al cărui ţesut care se formează pe frunte şi dă în mod 
normal naştere coamelor, nu s-a divizat şi a dat un singur corn 
central mai lung. 

O revistă de popularizare a ştiinţei* ne prezenta acum câţiva 
ani o broască ţestoasă - cât se poate de vie - cu... Două capete, 
precum şi un şarpe înzestrat şi el cu două asemenea apendice. 
Ce să mai spunem, dacă vorbim despre „minunăţiile naturii”, 
de această reptilă de aproape 200 de grame şi 60 de centimetri 
care traversează alergând pe apă un lac de câteva sute de 
metri lăţime? ** 

Resursele nebănuite ale naturii sunt un rezervor nesecat de 
surprize pentru Homo sapiens, şi am văzut exemplul ba- 
ziliscului. Aceste eşecuri, cum ar fi broasca ţestoasă şi şarpele 
cu două capete, care ne surprind la fel de mult, sunt totuşi 
naturale şi, deşi sunt anormale, nu au nimic paranormal. 

Regnul animal nu este singurul care ascunde minunăţii. 
Regnul mineral nu rămâne mai prejos cu acest paralelipiped 
misterios, cu muchiile feţelor de câţiva centimetri lungime 
perfect perpendiculare între ele. Un adevărat obiect prelucrat, 
demn de Odiseea spațială: 2001. Prin ce coincidenţă 
extraordinară l-am putut oare găsi în straturile arheologice 
extrem de vechi, în straturile geologice? A fost el oare pus aici 
de extraterestri ca să arate că au fost pe Pământ într-un trecut 
îndepărtat? 

Înainte să ne avântăm în asemenea afabulaţii, să mai notăm 
că acest bloc mineral care pare prelucrat este de fapt cât se 


poate de natural, fiind vorba de pirită, o sulfură de fier* care 
cristalizează cubic. 

Regnul animal, ca şi cel vegetal şi mineral ne oferă multe 
surprize şi există în mod clar în natură mai multe lucruri 
extraordinare de descoperit decât ceea ce partizanii 
„coincidenţelor exagerate** ne prezintă ca fiind supranatural, 
„dincolo” de natural. 

Coincidenţele exagerate: tema a fost lansată... Am dori să vă 
arătăm cum, pe baza unor reflecţii şi calcule destul de simple, 
trestia gânditoare care este omul poate înţelege aceste 
coincidenţe şi îşi poate da seama că adesea nu au nimic 
„exagerat”. Altfel spus, vrem să vă arătăm că extraordinarul se 
poate foarte bine produce - chiar şi în viaţa noastră de zi cu zi - 
din cauze cât se poate de naturale. 

Psihokinezia? E rândul dumneavoastră! 

Un spirit strălucit şi strălucitor 

Prezentatorul se întoarce către camera principală şi, cu un 
aer cât se poate de serios şi seducător, îi priveşte pe 
telespectatori ţintă în ochi şi declară: „Acum! Aprindeţi cinci 
sau şase lămpi lângă dumneavoastră!” Apoi se întoarce către 
medium şi îl întreabă: „Chiar credeţi că o puteţi face?” După 
câteva clipe de ezitare, magul se pronunţă: „Sper să mă pot 
concentra suficient în această seară, dar nu mă aflu în condiţii 
ideale; pentru a produce asemenea fenomene la distanţă, de 
obicei mă retrag câteva zile în singurătate şi întuneric total, 
după un post sever.” Dacă nu reuşeşte, publicul va da vina pe 
condiţii şi nu va pune la îndoială competențele sale. 

Şi totuşi, mediumul reuşeşte. La unii din telespectatorii care 
urmăresc emisiunea se ard câteva becuri. Ei anunţă acest lucru 
centralei postului de televiziune care difuzează în direct acest 
moment de cultură absolut extraordinar. Aşadar, mediumul a 
reuşit - aşa cum susţinea -, concentrându-şi puterea spirituală 
asupra materiei, să ardă becuri electrice la distanţă. 

Nu-i aşa că e extraordinar? Poate că nu. Să privim mai 
îndeaproape. 


Să presupunem că emisiunea este urmărită de un milion de 
telespectatori - vă amintim că o emisiune ca Mistere de pe TF1 
era vizionată de zece milioane de persoane! — şi că durează o 
oră sau peste o oră. Aceasta înseamnă că circa 5-6 milioane de 
becuri au fost aprinse timp de o oră sau mai mult. 

Dacă unii telespectatori n-au vrut să intre-n horă ori s-au 
lăsat convinşi la un moment dat, din motive de economie, să 
stingă câteva dintre aceste lămpi, putem rămâne cu până la 2 
milioane de lămpi aprinse timp de o oră. 

Or, durata medie de viaţă a unui bec cu incandescenţă este 
de 1 000 de ore. Aceasta înseamnă că, în timpul emisiunii, se 
vor arde circa 2 000 de becuri! * Hazardul explică deci în mare 
măsură numeroasele apeluri telefonice către centrală care 
confirmă puterea mediumului. 

Fluidul dumneavoastră străbate spațiul închipuiţi-vă că aţi 
fost prezentat la televiziune sau la radio ca un mare medium cu 
puteri psihice surprinzătoare, de exemplu psihokinezia, care vă 
permit printre altele să controlaţi la distanţă căderea unei 
monede. 

Telespectatorii v-au invitat să vă  testaţi puterea. 
Prezentatorul le cere să ia câte o monedă şi s-o arunce în aer 
de zece ori, notând de fiecare dată pe ce parte a căzut. 

Telespectatorii - vă amintim că erau peste zece milioane 
pentru o emisiune ca Misterel - aruncă monedele în faţa 
televizorului care le prezintă în plan apropiat chipul 
dumneavoastră crispat de imensa concentrare mentală, la care 
se adaugă mimica şi suspinele de rigoare, pentru a transmite 
fluidul dumneavoastră prin spaţiu. Peste un milion de persoane 
(recitiţi cifra!) vor încerca să telefoneze apoi pentru a spune că, 
într-adevăr, prin controlul gândului dumneavoastră, monedele 
au fost obligate să cadă cu precădere pe o anumită parte. 

Centrala este „luată cu asalt”. Prezentatorul jubilează, 
producătorul îşi freacă mâinile... Peste 20 000 (da, da, douăzeci 
de mii) de persoane se jură, atestă, certifică, semnează şi cu 
dreapta şi cu stânga că toate aruncările, da, toate fără 


excepție, au căzut pe aceeaşi parte. De zece ori la rând cap, de 
zece ori la rând pajură, ceea ce e imposibil, nu-i aşa, e la 
mintea cocoşului. 

Ce puteri fabuloase tocmai ne-aţi arătat! Fără îndoială că v-a 
crescut cota cu câteva puncte. Şi totuşi, s-ar putea ca fluidul 
dumneavoastră să nu fi făcut mare lucru. Să analizăm situaţia 
şi să aruncăm monedele. lată tabelul pe care, în ceea ce ne 
priveşte, l-am obţinut aruncând de zece ori o monedă şi 
repetând experimentul de douăzeci de ori, adică în locul a 
douăzeci de persoane, de la Albert la Therese. 

Pentru fiecare din cele douăzeci de persoane, adunăm 
numărul de pajură (P) şi de cap (C) şi vedem că Mărie a obţinut 
de 8 ori pajură, iar Gerard de 9 ori capl 

E rândul dumneavoastră! 

Ca să vă convingeţi singuri de posibilităţile unor asemenea 
încercări, vă prezentăm mai jos un tabel în care veţi nota 
totalurile. Cel mai simplu este să luaţi zece monede, ca să nu 
aruncaţi de zece ori la rând aceeaşi monedă, aşa cum am făcut 
noi. Demersul este absolut echivalent. Luaţi cele zece monede, 


amestecaţi-le şi aruncaţi-le pe masă şi numărați câte au căzut 
pe cap şi câte pe pajură. Aceasta va echivala cu cele zece 
aruncări succesive pe care le-ar ti făcut o persoană A. Notaţi în 
tabel valorile pentru cap şi pajură pentru A şi repetaţi 
operaţiunea pentru B, C şi ceilalţi. 

În fine, puneţi un X în dreptul persoanelor care au obţinut de 
opt, nouă sau zece ori aceeaşi parte. Şi fenomenul care părea 
atât de improbabil, atât de „extraordinar” va ieşi în evidenţă 
sub ochii dumneavoastră; se va fi petrecut. Sunt foarte puţine 
şanse să nu se întâmple aşa. Spre deosebire de ceea ce 
presupunem a priori, probabilitatea obţinerii pentru un număr 
important de ori aceeaşi parte nu este atât de mică. Calculul* 
arată că avem aproape 11% şanse să obţinem de cel puţin opt 
ori aceeaşi parte. 

Dacă ne limităm la de zece ori aceeaşi parte, rămânem totuşi 
cu o şansă din 512. ** Cu alte cuvinte, dacă puţin peste o mie 
de persoane participă la experiment, vor fi circa două sute de 
persoane care vor obţine acest rezultat nemaipomenit: zece cap 
sau zece pajură la rând. 

Iluzia efectivului redus... 

Efectul care, adesea, ne lasă impresia că ceva care se 


produce prezintă o probabilitate redusă de a se produce, adică 
„are puţine şanse să se producă”, este un efect pe care-l putem 
numi „iluzia efectivului redus”. Adesea uităm că, dacă un 
eveniment are puţine şanse de a se produce pe un număr redus 
de încercări sau într-un număr redus de cazuri, are totuşi o 
probabilitate mare când încercările sau cazurile sunt 
numeroase. Dar trebuie să fim la curent cu toate încercările, cu 
toate cazurile. 

În desenul care urmează vom pătrunde în miezul 
sanctuarelor cercetărilor parapsihologice. Vom putea astfel 
vedea unsprezece mediumi (rândul de jos) care se 
concentrează în timpul unei experienţe ale cărei subiect, 
metodologie şi instrumentar le lăsăm în întregime la alegerea 
dumneavoastră. Poate să fie vorba de divinaţie cu cărţi de joc, 
viziuni îndepărtate (remote viewing), previziuni pe baza 
fotografiilor, telepatie cu cărţile lui Zener*, chiar nu are nicio 
importanţă, nu schimbă cu nimic raţionamentul pe care-l vom 
face. 

La primul test, patru mediumi eşuează şi şapte reuşesc. La al 
doilea test, doi mediumi nu reuşesc să facă să funcţioneze cum 
trebuie puterile psihice şi părăsesc scena lăsând cinci dintre 
confrații mai talentaţi (sau mai norocoşi). La al treilea test, din 
nou doi mediumi nu sunt la înălţime şi îi lasă deci pe ceilalţi 
trei să continue experienţa. La al patrulea test doar un medium 
din cei trei reuşeşte. Acest subiect este considerat 
„senzaţional” şi ridică braţele în semn de victorie. 

Să ne închipuim acum că acest medium a reuşit să treacă, 
din întâmplare, testele care nu erau draconice şi care aveau o 

şansă din unsprezece de a L-am mai considera atât de 
„senzaţional”? 

Ca să putem hotărî, trebuie să avem toate informaţiile, 
trebuie să ştim mai ales că iniţial au participat la teste mai 
mulţi mediumi. Or, foarte des, sunt publicate doar rezultatele 
mediumului înzestrat! 

Acest exemplu, simplificat şi redus ca număr de mediumi şi 
ca număr de teste, arată că este necesar, într-un experiment 
dat, să cunoaştem punctul de pornire şi toate rezultatele, căci 
interpretarea şi concluzia trebuie stabilite pe baza tuturor 
datelor şi nu pe o submulțime, o parte restrânsă, oricare ar fi 
ea. 

Alegerea subiecţilor sau a datelor este unul din punctele 
cheie pe care trebuie să le avem în vedere atunci când abordăm 
experienţe aşa-zise de „parapsihologic”. Contextul acestui tip 
de experienţe, în care selecţia respectivă joacă un rol 
important, induce un tip de incertitudine adesea lăsat deoparte 
sau neglijat. Trebuie să amintim că incertitudinea asupra unei 
date este la fel de importantă ca şi data în sine, din moment ce 
determină fiabilitatea pe care o putem acorda acesteia din 
urmă şi, prin urmare, fiabilitatea teoriei pe care se bazează 
rezultatul. 

Selecţia datelor, de exemplu, trebuie analizată sub toate 


aspectele, inclusiv sub aspectul un pic deosebit pe care-l 
arătăm, şi anume nepublicarea datelor negative. Irving Lang- 
muir (premiul Nobel pentru chimie, 1932) povesteşte* că 
nepotul său, David Langmuir, făcuse, împreună cu câţiva 
colegi, câteva mii de extrageri de cărţi de tipul Rhine** şi că 
obţinând o „revenire la medie”, deci ceva absolut normal, „nu i- 
au scris lui Rhine şi nu au publicat pe această temă”. 

Sigur că nu există doar erori involuntare şi concluzii false 
datorate iluziei efectivului restrâns. Există de asemenea 
omisiuni sau eliminări voluntare ale datelor care contrazic 
ipoteza parapsihologică iniţială; în acest caz, avem de-a face cu 
date trucate. Deşi adesea persoanele care studiază subiecţi aşa- 
zişi „paranormali” evită să formuleze cu prea mare claritate 
constatările făcute şi se folosesc de perifraze pentru a o 
întoarce ca la Ploieşti, este util să amintim că frauda pare una 
din sursele principale (dacă nu chiar sursa principală) a 
rezultatelor în cercetarea parapsihologică.* 

Irving Langmuir a afirmat de asemenea că Rhine, pe care l-a 
întâlnit şi cu care a discutat îndelung, ascunsese sute de mii de 
rezultate negative! ** Concluzia lui e fără drept de apel: 
„Niciun om cu mintea sănătoasă nu ar putea elimina datele aşa 
cum a făcut-o Rhine... Prin urmare, nu am foarte multă 
consideraţie pentru lucrările sale.“ 

Iluzia efectivului restrâns are două cauze. Fie o eroare de 
metodă sau de raportare a experimentului comisă cu bu- nă- 
credinţă de experimentatorul care nu-şi stăpâneşte datele, fie o 
fraudă intelectuală, o rea-credinţă care conduce la eliminarea 
voluntară a rezultatelor negative. Găsim aici originea 
descoperirilor senzaţionale care au făcut ani la rând deliciul 
căutătorilor de mistere care invalidează „ştiinţa oficială”. 

Paradoxal? Aţi spus paradoxal? 

Există uneori - nu prea des, dar când şi când - lucruri care ni 
se par normale, obişnuite, autentice, pe care nimeni nu le pune 
sub semnul întrebării deşi sunt mai degrabă surprinzătoare, 
bizare, paradoxale sau false şi ţin de o anormalitate strigătoare 


la cer. 

Adesea - nu când şi când, ci adesea - au loc evenimente care 
ni se par incredibile, extraordinare, paradoxale, care în mod 
„normal“ nu ar trebui să se producă, dar care, de fapt, atunci 
când le analizăm cu un ochi un pic format, cad în normalitatea 
cea mai banală. 

Vom înţelege mai bine însoţind-o pe Alice în câteva mici 
incursiuni în Ţara Minunilor. 

Vrum!... Vrum!... Zbang! 

Nimic mai normal decât să vibrăm la unison cu başii profunzi 
care umplu sala de cinema când, pe marele ecran, naveta 
spaţială părăseşte staţia şi se avântă în spaţiul intersideral sau 
lansează un atac împotriva Stelei negre în care se ascunde 
Forţa întunecată. Sala - şi noi odată cu ea - vibrează sub 
turaţia motoarelor care-şi scuipă decibelii şi se lasă pradă 
spectacolului grandios al cerului înstelat. 

Şi totuşi... în vidul spaţial nu există unde sonore care să se 
poată propaga pentru că au nevoie fireşte de un mediu cum ar 
fi aerul, de exemplu. Este paradoxal că nu suntem şocaţi să 
auzim zgomotul exploziilor. Cu alte cuvinte, n-ar trebuie să 
auzim nimic, ci doar, în liniştea cea mai deplină, să vedem 
această navă fabuloasă îndepărtându-se şi reactoarele 
strălucind. 

Nu este flagrant 

Rămânem în spaţiu şi ne îndreptăm privirea spre imaginile 
reportajelor despre misiunile lunare. Cine nu a văzut drapelul 
american, înfipt de cosmonauţii misiunii Apollo, fâlfâind în 
vânt? Or, pe Lună nu există atmosferă, deci nici deplasări de 
aer sau orice alt fluid gazos, deci nici vânt şi cu atât mai puţin 
posibilitatea ca un drapel să fâlfâie în vânt! 

Nu e cazul să ne lansăm în ipotezele delirante precum cele 
care apar în Statele Unite şi afirmă că misiunile lunare sunt o 
cacealma enormă şi că totul a fost filmat în studio (The Moon 
hoax). Fâlfâitul steagului plantat pe Lună, pe care l-am putut 
vedea, se datorează faptului că o tijă perpendiculară pe prăjina 


steagului a fost adăugată pentru ca acesta să stea drept şi să 
fie astfel, prezentabil, tocmai pentru că nu există vânt şi 
altminteri ar atârna ca o cârpă. Cosmonautul a scuturat cu 
putere prăjina când a înfipt-o în sol şi i-a dat tijei orizontale un 
impuls care s-a propagat la drapel. Faptul că nu există 
atmosferă permite drapelului să se mişte lară amortizare şi 
deci să fâlfâie cu demnitate preţ de câteva clipe! 

Concluzie: drapelul a fâlfâit, dar nu în bătaia vântului! 

Răsărit de Pământ văzut de pe Lună 

Fotografia pe care v-am prezentat-o în introducerea generală 
este uneori însoţită de titlul „răsărit de Pământ văzut de pe 
Lună“. 

Deşi răsăritul planetei albastre mustind de apă şi de viaţă 
observat de pe satelitul natural deşertic şi acoperit de cratere 
este deosebit de frumos, înălţător şi emoţionant... este cât se 
poate de „paradoxal”. Într-adevăr, niciun cosmonaut nu a 
observat şi nu va observa vreodată un asemenea spectacol, 
pentru că este pur şi simplu imposibil. Pământul văzut de pe 
Lună nu răsare. „Luna văzută de pe Pământ răsare şi apune; 
este deci normal ca acelaşi lucru să se întâmple şi cu Pământul 
văzut de pe Lună”: iată grosso modo raționamentul subiacent. 
Dar este un raţionament eronat. 

Luna prezintă întotdeauna aceeaşi faţă (mai mult sau mai 
puţin*) către Pământ, ceea ce înseamnă în mod necesar că, 
atunci când suntem pe Lună, într-un punct dat, Pământul ocupă 
aceeaşi poziţie fixă şi nu există în mod evident nici răsărit, nici 
apus de Pământ. * Un astru într-un fel imuabil pentru seleniţii 
care ne observă. 

Un grup ciudat 

Acum vreun sfert de veac s-a format un grup ştiinţific 
american numit STURP: „Shourd ofturin Research Proiect. 
Grupul era o asociaţie pentru studierea sfântului giulgiu de la 
Torino şi cuprindea patruzeci de membri, dintre care treizeci şi 
nouă de credincioşi şi un singur agnostic. Totul părea normal. 

Deşi nu a părut evident pe vremea aceea, putea fi legitim, 


prin simpla compoziţie a grupului, să fie pusă la îndoială 
credibilitatea sa în legătură cu ipoteticul giulgiu al lui Cristos** 
a cărui semnificaţie religioasă nu scapă nimănui. Un calcul 
simplu al probabilităților arăta că, dacă luăm la întâmplare 
patruzeci de oameni de ştiinţă dintre miile care există în 
Statele Unite, am avea şapte şanse dintr-un milion de miliarde 
(da, 1 urmat de 15 zerouri) să obţinem un grup de patruzeci de 
oameni de ştiinţă cuprinzând treizeci şi nouă de credincioşi! * 

Cu titlu indicativ, amintim că probabilitatea de a obţine cele 
şase numere corecte la loto jucând o grilă este de 7 x 108, 
adică şapte şanse dintr-o sută de milioane (circa o şansă din 
patrusprezece milioane), adică există de zece milioane de ori 
mai multe şanse să câştigi la loto decât să obţii, din întâmplare, 
un grup alcătuit ca STURP! Calculul probabilităților ne oferea 
în cazul acestei asociaţii aşa-zis ştiinţifice o indicație solidă 
care ar fi trebuit să-i facă pe oameni să privească cu mare 
precauţie unele afirmaţii ale conducătorilor STURP 

O alegere paradoxală în vremurile acestea, candidaţii la 
alegeri vor adesea să aibă rezultatele sondajelor pentru a-şi 
valida comportamentele, analizele, programele şi 
presupoziţiile. Sunt în cursă trei candidaţi: A, B şi C. Este 
efectuat un sondaj de opinie în rândul alegătorilor pentru a şti 
cum îi clasifică pe candidaţi în ordinea descrescătoare a 
preferințelor. 

Au fost chestionate o mie de persoane, iar rezultatele 
obţinute în sondaj sunt prezentate în tabelul de mai jos. 

Astfel, în prima coloană putem constata că 385 de persoane îl 
preferă pe A lui B şi pe B lui C. 

Avem 385 + 205 + 25, adică 615 persoane din 1000, ceea ce 
reprezintă 61,5%, care, într-un fel sau într-altul, îl preferă pe A 
lui B. Cu un astfel de rezultat, A nu va avea nicio problemă la 
alegeri dacă se va confrunta cu B. 

în acelaşi fel, vedem că 385 + 370 + 5, adică 760 de 
persoane din 1000, ceea ce reprezintă 76% din persoanele 
chestionate care îl preferă pe B lui C. B nu trebuie să-şi facă 
griji dacă se va confrunta cu C. Îl va strivi pur şi simplu. 

Să rezumăm situaţia: A este preferat lui B de 61,5% dintre 
persoane (A > B), iar B este preferat lui C de 76% dintre 
persoane (B > C). Logic, s-ar părea că putem deduce că A îi va 
fi preferat lui C (A > C). 

Să privim mai îndeaproape. A îi este preferat lui C de 385 + 
25 + 5, adică 415 persoane, în timp ce C este preferat lui A de 
370 + 205 + 10, adică 585 persoane! Prin urmare, contrar a 
ceea ce puteam deduce logic din primele două constatări, C îi 
este preferat lui A de 58,5% dintre persoanele chestionate. 

Acest mic paradox, paradoxul lui Condorcet, care poate 
apărea în situaţii de alegere pe baza a trei criterii, este 
surprinzător pentru că presupunem că o relaţie exprimată în 
termeni de preferinţă este întotdeauna tranzitivă, * ceea ce nu 
este adevărat. O relaţie de preferinţă nu este o relaţie de 
ordine în sens matematic. 

Și dumneavoastră sunteţi scorpion? 

Extraordinar! 

Fireşte, dacă la o întrunire discutaţi cu vecina de masă şi vă 
daţi seama că aveţi în comun - ce întâmplare minunată! 

— Aceeaşi configuraţie cerească, vă puteţi minuna cu voce 
tare remarcând totodată în sinea dumneavoastră că numărul 
semnelor astrologice fiind limitat la treisprezece (şi nu 
douăsprezece, aşa cum cred unii astrologi), nu e deloc 
miraculos să întâlniți pe cineva cu acelaşi semn. 

In schimb, dacă, la aceeaşi întrunire, discutând despre una şi 
alta cu simpatica/simpaticul dumneavoastră vecină/vecin, aflaţi 


că sunteţi născuţi în aceeaşi zi, este foarte probabil ca, oricât 
de sceptic aţi vrea (crede) să fiţi (că sunteţi) în legătură cu 
adevărurile vieţii, să vedeţi aici un semn al destinului. 

Probabilitatea ca, în timpul unei întruniri oarecare, să existe 
cel puţin două persoane din grupul „aceeaşi zi şi lună de 
naştere” este destul de greu de estimat, dar credem a priori că 
este foarte mică. lată de ce, atunci când acest lucru se 
întâmplă, nu ne putem împiedica să exclamăm că e 
extraordinar. 

Oare chiar ţine de miraculos? Să luăm un grup de şaizeci de 
persoane. Calculul* ne arată că probabilitatea ca într-un 
asemenea grup să existe cel puţin două persoane născute în 
aceeaşi zi este de fapt de peste 99%. Da, da, aţi citit corect, 
există peste 99 de şanse dintr-o sută pentru ca acest lucru să se 
întâmple. Contrariul - adică în acest grup să nu avem două 
persoane născute în aceeaşi zi - ar fi cu adevărat surprinzător. 

Vi se pare prea mult şaizeci de persoane? Fie. Luaţi atunci un 
grup de cincizeci de persoane şi aveţi totuşi 97% şanse ca cel 
puţin două persoane să fie născute în aceeaşi zi. Pentru un 
grup de patruzeci de persoane, probabilitatea este de 89%, iar 
pentru treizeci şi cinci de persoane, avem 81% şanse ca acest 
lucru să se întâmple. Pentru un grup de douăzeci şi trei de 
persoane încă mai avem 50% şanse. Şi, dacă vă mulţumiţi cu o 
aproximare de o zi a zilei de naştere - ceea ce rămâne totuşi 
foarte surprinzător, nu-i aşa? — 

atunci probabilitatea de 50% şanse este atinsă şi depăşită 
pentru un grup de doar paisprezece persoane! 

Iar aceste probabilităţi se aplică la fel de bine dacă vorbim 
despre date de deces sau o mulţime de alte subiecte... 

Și de ce nu, la modul concret, la faţa locului?... 

Ca să vă convingeţi că, oricât de paradoxal ar putea părea, 
cifrele pe care vi le-am dat sunt cât se poate de serioase, vă 
oferim mai jos un calendar care vă va permite să bifaţi direct 
zilele şi lunile de naştere ale următoarelor şaizeci de persoane 
ne care le veti întâlni. 

Merită să încercaţi. Veţi avea o mare surpriză după ce veţi fi 
bifat datele! 

Seism în astroland 

Dacă ni se spune că un astrolog a prevăzut cu succes unele 
zile în care au avut loc seisme, acest lucru îi poate surprinde pe 
unii şi poate întări convingerea altora că persoana are daruri 
evidente de ghicitor. Dacă ni se spune că într-o perioadă de trei 
ani - anii 1994, 1995 şi 1996 - a prevăzut 169 de zile seismice 
şi că au fost într-adevăr 33, începem să-i admirăm talentul de 
ghicitor. 

E rezonabil? Şi, mai ales, se justifică? Dacă luăm în calcul 
doar seismele care corespund unei magnitudini superioare sau 
egale cu 6,5, sau cele care au produs decese, răniri ori daune 
materiale importante, au existat 196* în lume între 1994 şi 
1996. 


Acum avem baze ceva mai solide pentru a aborda problema 
următoare: care este probabilitatea ca, din cea mai pură 
întâmplare, 33 din cele 169 de zile seismice prevăzute pe o 
perioadă de 1 096 de zile care acoperă cei trei ani să se 
nimerească în zilele în care s-au produs cu adevărat seisme? Il 
vom scuti pe cititor de efectuarea calculului: probabilitatea este 
de circa 7,1%. 

Am putea considera că probabilitatea este mică şi deci să 
acordăm credit prevederilor astrologice. Dar astrologul 
respectiv nu anunţase dinainte că va obţine 33 de succese. 
Dacă ar fi obţinut 37 de succese sau 41 sau 53 sau n, lucrul ar 
fi fost considerat în favoarea lui, deci întrebarea pertinentă 
este: care e probabilitatea să obţii cel puțin 33 de succese? 
Această probabilitate, care e suma tuturor probabilităților de la 
cea de a obţine 33 de succese până la aceea de a obţine reuşita 
totală cu 169 de previziuni exacte, este de 30,5%, ceea ce nu 
mai e deloc puţin! 

Un grafic bun valorează uneori mai mult decât un discurs 
lung, aşa că vă oferim graficul probabilităţii* pentru fiecare caz 
posibil, de la 0 zile prevăzute corect până la 169 de zile 
prevăzute corect. 

Concluzia clară şi indiscutabilă a acestui grafic 
33 de reuşite = hazard pur! 

Interesant în acest n. este faptul că permite să afirmăm 
că ceea ce ar fi fost cu adevărat extraordinar, anormal, din 
partea unui astrolog, ar fi fost să se înşele de fiecare dată. Intr- 
adevăr, nicio reuşită este un rezultat cu adevărat uimitor 
pentru că probabilitatea ocurenţei sale este ridicol de scăzută. 


În acelaşi fel, o probabilitate scăzută de a avea un număr foarte 
redus de reuşite, sub zece - aşa cum o arată curba -, ar fi fost 
la fel de ieşită din comun şi ar fi putut scoate în evidenţă o 
putere reală, a „non-prezicerilor“ ca să spunem aşa, din partea 
astrologului respectiv. 

Este interesant de constatat, de asemenea, că dacă luăm 
ansamblul evenimentelor care au o probabilitate egală sau 
peste 1%, acesta delimitează (cf. Grafic) o zonă care se întinde 
de la 21 la 39 de reuşite şi are o probabilitate totală de aproape 
96% (mai precis, 0,963). Altfel spus, vă puteţi declara guru, 
ghicitor sau astrolog: prevăzând absolut la întâmplare, fără cea 
mai mică putere psihică, 169 de zile de seisme pe o perioadă de 
trei ani, aveţi un pic peste 96 de şanse dintr-o sută să obţineţi 
între 21 şi 39 de succese! Din moment ce nimeni nu vă obligă 
să amintiţi publicului prezicerile false, vă veţi putea asigura o 
reputaţie solidă de medium serios. 

Premonitor? 

Să ne închipuim situaţia următoare. Staţi întins liniştit în pat. 
Este 6:04 dimineaţa şi nu v-aţi trezit de tot; începeţi să vă 
deşteptaţi şi o idee stăruitoare vă urmăreşte: vă gândiţi la vărul 
dumneavoastră primar cu care făceaţi toate prostiile în tinereţe 
şi pe care nu l-aţi mai văzut de ani de zile, pentru că s-a stabilit 
în străinătate. Nu vă mai gândiserăţi la el de multă vreme. 

Acum e 6:08. Se aude soneria stridentă a telefonului şi, cu 
chiu cu vai, răspundeţi şi aflaţi o veste tristă: vărul 
dumneavoastră primar a murit. Într-un asemenea caz, toată 
lumea face legătura. lată dovada mult aşteptată că există 
premoni- ţii! Cine ar putea-o nega? O asemenea coincidenţă 
este imposibilă. Persoanele aflate pe moarte trimit poate 
mesaje telepatice etc. 

Să analizăm cazul mai îndeaproape. Problema care ne 
interesează poate fi formulată în termenii următori: care este 
probabilitatea ca, dacă ne-am gândit la cineva, să aflăm în 
următoarele cinci minute că a murit, din întâmplare, în afara 
oricărei influenţe paranormale? Pentru a rezolva concret 


această problemă, trebuie să cunoaştem două lucruri: numărul 
de persoane al căror deces îl aflăm, de exemplu într-un an, şi 
numărul de dăţi în care ne gândim la aceste persoane în 
aceeaşi perioadă de timp. 

Să luăm deci estimări foarte scăzute pentru a da mai mult 
credit rezultatului nostru. 

Prima estimare: cunoaştem - „cunoaştem” în sens larg, aşa 
cum o persoană oarecare îl cunoaşte pe preşedintele republicii 
- zece persoane al căror deces îl vom afla în cursul anului. 

A doua estimare: ne gândim doar o dată la fiecare dintre 
aceste persoane în decursul anului. 

Să considerăm o persoană anume dintre cele zece la care ne- 
am gândit în timpul anului. Cândva, oricând în decursul anului, 
se va afla momentul în care ne-am gândit la ea. Ştiind că un an 
cuprinde 105 120 de intervale de cinci minute, câte şanse avem 
ca vestea decesului să ne fie dată în intervalul de cinci minute 
în care se află momentul când ne-am gândit la ea? 

Dacă am arunca o bilă la întâmplare, cu ochii închişi, pe o 
tablă de şah cu 105 120 de căsuțe dintre care una singură e 
roşie, câte şanse am avea ca bila să se oprească exact pe 
căsuţa roşie? Răspunsul este, fireşte, o şansă din 105 120. 
Adică o probabilitate foarte mică. 

P Premoniţia există?... 


H. Broch 


Să-nsemne oare că există premoniţiile? Să nu ne grăbim cu 
concluziile. Mai întâi trebuie să ne ocupăm şi de cazul 
celorlalte nouă persoane din grupul celor a căror moarte o vom 
afla în decursul anului. Pentru fiecare dintre aceste persoane, 
probabilitatea evenimentului „gând-veste“ se calculează în 
acelaşi fel, iar valoarea este, evident, aceeaşi: o şansă din 105 
120. Concluzie: probabilitatea totală ca un asemenea 
eveniment să se producă - suma celor zece probabilităţi - este 
deci de o şansă din 10 512. Ceea ce rămâne foarte puţin. 

Nu trebuie însă să uităm că nu suntem ieşiţi din comun şi că 
vecinii noştri au şi ei un encefal şi pot gândi şi ei. Ceea ce 
înseamnă că, pe ansamblul populaţiei Franţei, cu excepţia 
pruncilor, vom avea un număr de persoane cărora li se va 
întâmpla acest eveniment în cursul anului şi care se poate 
exprima prin: 1/10 512 înmulţit cu 55 de milioane, adică 5 232 
de persoane! Hazardul produce astfel peste zece* asemenea 
cazuri de premoniţie pe zi în Franţa! Ceea ce dă apă la moară 
legendei, mai ales dacă ne amintim că datele noastre de 
pornire au valori foarte mici şi că valoarea reală este deci mult 
superioară celei găsite. Altfel spus, este aproape imposibil să 


nu găsim printre cunoştinţele noastre o persoană care să nu fi 
trăit un asemenea eveniment. 

Acest tip de eveniment premonitoriu este deci foarte 
răspândit şi nu prezintă niciun element de paranormalitate. 
Dacă, din întâmplare, nu s-ar produce, atunci ar fi cu adevărat 
paranormal! 

Halou solar, cometă... semne cereşti în luna mai 1995, 
când a ieşit din casă, unul dintre noi a văzut pe cer un fenomen 
atmosferic rar: un mare halou solar cu o deschidere de circa 
90°. Soarele era înconjurat de un inel luminos larg datorat în 
principal refracției luminii în micile cristale de gheaţă aflate în 
suspensie în atmosferă. S-a întors acasă pentru a-şi lua 
aparatul de fotografiat şi a făcut câteva poze ca să le arate 
studenţilor acest fenomen surprinzător. 

Incredibil, nu-i aşa? Să asişti la un fenomen atât de rar când 
pleci liniştit de acasă! Fenomenul are o probabilitate mică de a 
se produce*, dar oare evenimentul trăit este atât de 
extraordinar? 

Fenomenul este, sigur, surprinzător, dar orice alt fenomen 
ieşit din comun ar fi meritat o poză. lar asemenea fenomene 
sunt puzderie: două halouri cereşti circulare care se întretaie... 
un nor în formă de Cristos... nori în formă de bicicletă... de 
maşină... un arc de nori luminos... nori lenticulari... Soarele 
încadrat de doi „sori falşi“**... ploaie pe un cer fără nori... 
grindină enormă... chiciură la miezul zilei... ploaie de broaşte... 
un câine şi o pisică alături pe un acoperiş... o familie de gecko 
înşirată pe marginea ferestrei... Un giulgiu lipit de vânt pe zidul 
casei vecine... *** un porc mistreţ alergând pe un drum 
asfaltat... o tornadă foarte vizibilă şi bine localizată... o minge 
de foc care se deplasează lent în proximitatea solului... şi de ce 
să nu adăugăm în această listă de nebunii un raton simpatic? 
Ca să nu mai vorbim, fireşte de... o eclipsă de soare. Apropo de 
ea, s-a petrecut şi un alt fenomen straniu. 

Acum câtva timp a fost o noapte extraordinară în sud-es- tul 
Franţei, o noapte plină de fulgere monstruoase, atât de teribile 


încât păreau să vestească sfârşitul lumii şi care i-au făcut pe 
mulţi să sune la pompieri şi mai ales la diferite mijloace de 
informare în masă regionale. Marele cotidian regional nu s-a 
sfiit să vorbească pe larg pe prima pagină despre acest 
fenomen sub titlul: „Noapte electrică pe Coasta de Azur“. 

Era noaptea din 10 spre 11 august 1999. Cum aşa, nu vă 
spune nimic? Haideţi, era noaptea dinaintea celebrei eclipse de 
soare din 11 august 1999 care a făcut să curgă atâta cerneală 
şi despre care au spus atâtea inepţii creatorii de modă şi alţi 
ghicitori. Prin cea mai pură întâmplare*, un fenomen meteo 
special avea loc în ajunul acestei eclipse memorabile şi oamenii 
s-au simţit angoasaţi de această proximitate ciudată... 

Coincidenţele extraordinare se produc de fapt la tot pasul. 
Sunt foarte numeroase în viaţa de zi cu zi şi fiecare poate da un 
exemplu. Ca să nu ne abatem de la regulă, iată ce 
i s-a întâmplat unuia dintre noi într-o frumoasă noapte de la 
începutul lui aprilie 1997. 

În acea seară, Henri Broch hotărâse să facă diapozitive cu 
cometa Hale-Bopp. Cometa, descoperită în 1995 de Alan Hale 
şi Thomas Bopp şi vizibilă cu ochiul liber, atinsese o 
luminozitate maximă şi era destul de uşor de fotografiat fără 
aparate prea sofisticate. Trebuia profitat de ocazie, căci pentru 
o altă poză ar fi trebuit să aşteptăm 2 700 de ani. Aparatul foto 
e pe trepied... cometa spre nord-vest deasupra unui acoperiş... 
se declanşează... un timp de expunere lung. Aparatul măsoară 
singur în timp real cantitatea de lumină care atinge pelicula 
fotografică, prin urmare reglajele nu pot fi schimbate. Trebuie 
doar să aştepţi. 

Rezultatul îl puteţi vedea în fotografia de mai jos. 


Dâra luminoasă care străbate poza de la stânga la dreapta şi 
dispare în spatele acoperişului nu este desigur cometa, care se 
află în centrul imaginii. Este înregistrarea traiectoriei unui 
avion (absent din cadru în momentul declanşării) care s-a 
plasat, prin culmea hazardului, chiar „tangenţial“ pe capul 
cometei! 

Probabilitatea unui asemenea eveniment este desigur infimă. 
Dar având în vedere numărul de persoane de pe glob care au 
fotografiat - în mod repetat - cometa şi numărul de avioane 
care lasă o dâră albă în urma lor pe cerul nocturn, 
probabilitatea unui asemenea eveniment nu era chiar 
infinitezimală. 

Dar aspectul cel mai important este faptul că nu era hotărât 
dinainte ca acest eveniment particular să fie înregistrat. Orice 
alt eveniment improbabil ar fi avut acelaşi efect şi ne-ar fi 
surprins tocmai datorită improbabilităţii sale: un norişor care 
ascunde cometa... explozia cometei înregistrată în direct... un 
elicopter cu un proiector puternic care traversează zona 
fotografiată a cerului (există o bază militară în apropiere)... O 
pisică dărâmând trepiedul aparatului de fotografiat şi la 
developare constatăm că pe cer nu e cometa... o pisică pe 
acoperiş drept sub cometă... un cutremur uşor (au loc în 
regiune)... care face să vibreze aparatul de fotografiat şi 


rezultatul în fotografie este extrem de bizar... un foc de artificii 
colorat lansat de un vecin care sărbătoreşte un eveniment 
oarecare (aniversarea fiului său sau trecerea astrului cu coamă) 
şi dâra luminoasă încadrează cometa... sau chiar aparatul foto 
care se strică tocmai în seara aceea. 

De la haloul solar la cometa tangentă cu dâra avionului, fară 
să uităm noaptea electrică din ajunul unei eclipse, toate aceste 
evenimente improbabile au prin definiţie, aşa cum o indică 
adjectivul, o probabilitate redusă de a se produce. lată de ce, 
atunci când unul dintre ele are loc, exclamăm în cor că e 
extraordinar. Într-adevăr, dar nimic nu indica dinainte că 
tocmai acest eveniment anume avea să se întâmple. Şi ne-am fi 
minunat în egală măsură pentru orice alt eveniment 
improbabil. 

Trebuie să înţelegem că, atunci când unul sau altul dintre 
mai multe evenimente extraordinare independente se pot 
produce, probabilitatea ca un eveniment extraordinar 
neprecizat dinainte să se producă reprezintă de fapt suma 
probabilităților fiecăruia dintre aceste evenimente particulare 
luate separat. Astfel, o probabilitate scăzută + o probabilitate 
scăzută etc. Pot duce la o probabilitate deloc neglijabilă sau 
chiar ridicată. 

Altfel spus, este puţin probabil să se producă un anume 
eveniment improbabil. În schimb, este cât se poate de probabil 
să se producă un eveniment improbabil oarecare. 

O gradaţie a riscului 

Aşa cum tocmai am văzut, este greu să ne dăm seama intuitiv 
că evenimente improbabile, adică evenimente ale căror şanse 
de producere sunt foarte scăzute, sunt de fapt atât de 
numeroase încât producerea unui eveniment improbabil 
oarecare atinge o probabilitate destul de ridicată şi, prin 
urmare, vom asista în mod aproape necesar la unul dintre ele. 
În acelaşi fel, este foarte greu să evaluăm riscurile la care 
suntem expuşi în fiecare zi, săptămână sau într-o perioadă 
oarecare, atunci când acestea sunt mici, chiar dacă se 


cumulează într-un singur domeniu. 

Matematicianul Sam Saunders (Washington State Uni- 
versity) a explicitat* acest lucru în mod destul de clar cu 
ajutorul unui mic batracian şi a câtorva ţigări. Luaţi o broscuţă 
şi puneţi-o în apă caldă. Va încerca imediat să fugă. Dar dacă o 
puneţi în apă la temperatură ambiantă, va rămâne cu- minţică 
în acest lichid... pe care îl veţi putea încălzi fără să aveţi vreo 
reacţie din partea batracianului. Puțin câte puţin veţi putea 
mări semnificativ (dar lent) temperatura apei şi broscuţa va 
rămâne liniştită până când va fierbe! Altfel spus, o variaţie 
bruscă a temperaturii o va face să reacționeze, în timp ce 
aceeaşi creştere prin salturi mici pe un interval de timp mai 
lung nu îi va provoca nicio reacţie. 

Acelaşi lucru e valabil şi pentru oameni. Nu vă sugerăm să vă 
puneţi familia şi vecinii într-o cratiţă mare plină cu apă, 
încercăm doar să vă spunem că ignorăm adesea acumularea 
progresivă a riscurilor în viaţa noastră cotidiană. 

Să ne ocupăm de exemplu de consumul de ţigări. Contrar 
tuturor datelor disponibile, să presupunem că există ţigări 
absolut inofensive din toate punctele de vedere. Aceste ţigări 
de tip nou nu au niciun efect nefast asupra sănătăţii, cu 
excepţia unui mic inconvenient, care de fapt e foarte rar, dar 
despre care trebuie totuşi să vorbim. Ei bine, procedeul de 
fabricaţie este astfel conceput încât, la fiecare 20 000 de 
pachete de ţigări, există unul care conţine o ţigară - una 
singură - un pic mai deosebită. Mai deosebită în sensul rău al 
cuvântului. Este vorba de o ţigară explozivă, iar puterea sa 
explozivă este atât de mare încât vă smulge capul. 

Să vedem jumătatea plină a paharului. In fond, fiecare pachet 
conţine 20 de ţigări şi unul singur din 20 000 pune probleme. 
Riscul este foarte mic din moment ce un fumător are doar o 
„şansă“ (!) din 400 000 să-i explodeze capul. Riscul este cu 
adevărat scăzut, dar trecerea de la un om normal la un om 
decapitat este - atunci când se produce - instantanee. Acest 
risc scăzut, dar cu trecere bruscă, ar trebui să-i determine pe 


mulţi fumători care doresc să-şi păstreze capul pe umeri să se 
lase de fumat. 

In Franţa se vând circa 4 milioane de pachete de ţigări pe zi. 
Aceasta înseamnă, cu noua tehnică de fabricaţie, că în fiecare 
zi ar exista circa două sute de persoane al căror cap ar exploda. 
Adică un pic peste şaptezeci de mii pe an. Ce măcel! veţi spune 
dumneavoastră. Şi aveţi dreptate pentru că este mult mai mult 
decât numărul de decese în accidente de circulaţie împotriva 
cărora sunt organizate campanii importante de sensibilizare şi 
prevenire. Şi totuşi, ar fi cu mult sub numărul de decese anuale 
datorate fumatului, pentru că în Franţa tutunul provoacă puţin 
peste o sută de mii de decese premature pe an.* 

Altfel spus, riscul ţigării explozive nu va fi acceptat, cu toate 
că pierderile de vieţi omeneşti sunt inferioare deceselor 
provocate de ţigările normale. Riscul neacceptat este în mod 
obiectiv inferior riscului acceptat fără probleme - fumatul 
ţigărilor normale, chiar şi cu filtru! Vedem deci că nu e 
nicidecum nevoie să ne cufundăm în apele tulburi ale 
paranormalului ca să înotăm în irațional. 

Cum aşa? Nu vedeţi nimic? Uitaţi-vă un pic la ilustraţia 
următoare* şi concentraţi-vă din nou asupra primei imagini 
pentru a vedea mai bine anumite contururi. Aşa e mult mai 
bine, nu? Chipul pe care-l observați este destul de bine 
conturat şi poate ezitaţi între Isus, Karl Marx, un hippy pletos 
din anii 1960 sau vecinul dumneavoastră bărbos... Dar 
persoanele care au văzut această „apariţie” nu au ezitat: era 
Cristos. 


Căutarea sensului 

Priviţi imaginea de mai jos. Ce vedeţi? 

Astfel, orăşelul Sierck-les-Bains, lângă Thionville în Mo- selle, 
a devenit celebru de când o simplă pată de igrasie pe peretele 
unei case din centru a atras în septembrie 1985 atenţia câtorva 
mii de persoane care vedeau apariţia Mântuitorului creştin, şi 
au existat şi autocaruri cu excursionişti care făceau un ocol ca 
să-l vadă. 

Avem plăcerea să vă prezentăm, în fotografia de pe pagina 
următoare, Mântuitorul din Sierck-les-Bains aşa cum era în situ 
în epoca sa de glorie. 


Regăsim ceea ce spuneam în legătură cu fenomenele 
improbabile. Câte pete de igrasie sau de altă natură există pe 
pereţii unui oraş? Pe zidurile din toate oraşele din Franţa. Şi de 
ce să ne limităm doar la ziduri? Dacă, de exemplu, pata ar fi 
fost observată, chiar dacă e mai greu, pe sol, reacţia ar fi fost 


aceeaşi. 

Dintre miile, sutele de mii de pete, nu le reținem fireşte decât 
pe cele care au un sens pentru noi, cele care evocă ceva. În 
fond, e vorba de echivalentul unui test Rorschach. * De la coala 
de hârtie la perete, nu se schimbă decât mărimea, procesul 
mental rămâne acelaşi. 

Turnurile World Trade Center, ţinta atentatului terorist a 
cărui undă de şoc continuă să facă înconjurul planetei, au fost 
filmate continuu câteva ore cu numeroase camere de luat 
vederi - ceea ce reprezintă milioane de imagini. Printre aceste 
imagini, mijloacele de informare în masă au găsit fireşte ceva. 
După Cristos, iată-l pe diavol. 


CNN EXCLUSIVE, 


Fotografie preluată de pe site-ul internet www.enn.com (DR) 

Aşa cum spunea acum câţiva ani redactorul-şef al unei 
reviste americane consacrate cercetării ştiinţifice a afirmațiilor 
paranormale*, unul dintre cele mai frumoase atribute ale 
creierului uman este capacitatea extrem de dezvoltată de a 
recunoaşte în ceea ce ne înconjoară un tipar şi de a-i căuta mai 
apoi o semnificaţie. Această înzestrare „minunată” este cel mai 
adesea utilă şi fecundă. Fiinţa umană caută să înţeleagă mediul 


în care trăieşte, eventual să se adapteze la el şi, pentru 
aceasta, capacitatea de a detecta tiparele este esențială. E o 
dovadă incontestabilă a marii noastre agilităţi intelectuale. 
Problema este că nu ştim să inhibăm această facultate. Creierul 
nostru persistă să caute un tipar, o semnificaţie, un sens, chiar 
şi acolo unde acestea nu există, iar în acel moment comitem 
erori. 


RARAN. = 
Fotografie preluată de pe site-ul internet www.ap. org 
(AP, Sipa Press) 

Extern şi/sau intern? 

Dacă am vrea să facem o sinteză, am putea spune că există 
două origini posibile pentru coincidenţele extraordinare. 

Prima este externă. Este o cauză ascunsă, şi anume pur şi 
simplu un echipament care funcţionează prost* şi care ne va da 
măsurători sau rezultate „ieşite din comun“ sau chiar o glumă, 
un vicleşug sau o fraudă. Este o cauză ascunsă, dar care poate 
fi reperată destul de des şi deci poate fi îndepărtată; chiar dacă 
necesită anchete îndelungi şi costisitoare sau excluderea 
anumitor „cercetători” parapsifili. 


A doua este internă. Este o cauză care a priori pare mai uşor 
de controlat tocmai pentru că este internă, dar în realitate e 
greu de detectat, pentru că necesită o autoanaliză şi lucrul nu e 
simplu. Această cauză e incapacitatea noastră profundă de a 
înţelege că evenimente neobişnuite sunt probabile la nivelul 
unui număr mare de indivizi, de cazuri, sau pe o durată foarte 
lungă. 

Să amintim constatarea pe care am făcut-o în paginile 
precedente. Este cât se poate de improbabil să se producă un 
eveniment improbabil specificat, adică definit clar dinainte. În 
schimb, producerea unui eveniment improbabil oarecare - 
adică oricare din multitudinea posibilă, limita fiind doar 
imaginaţia umană - este cât se poate de probabilă ca să nu 
spunem sigură. Încă o dată, trebuie să insistăm: contrariul ar fi 
anormal. 

Exclamaţii de tipul „Ce mică-i lumea!“ sau „Nu-i aşa că ce ni 
se-ntâmplă e extraordinar?”, „Ce coincidenţă!” etc. Sunt în 
fond exclamaţii cât se poate de normale* şi care traduc cel mai 
adesea necunoaşterea probabilităților evenimentelor din viaţa 
cotidiană. Această necunoaştere, sau ca să fim mai precişi 
această estimare eronată, este unul din stâlpii care susţin 
credinţa în paranormal. 

După părerea noastră, ceea ce reiese cu claritate din 
ansamblul observaţiilor pe care le putem face despre mediul 
nostru şi legile hazardului este că extra-ordinarul, cu sensul de 
„ieşit din comun”, poate fi adevărat şi are uneori şanse mari să 
fie adevărat. Dar Mama Natură poate da seamă de el cu vârf şi 
îndesat. Nu avem deocamdată nevoie de o Supematură. 

Capitolul 4 

Anchete a la Sherlock Holmes... 

Hotărât lucru, dragul meu Watson, chiar nu se poate... 

În acest capitol am dori să vă prezentăm câteva exemple de 
anchete pe care le putem realiza în domeniul straniu al 
paranormalului, supranaturalului, comportamentului irațional 
sau al derivei universitare. 


Patru microanchete a la Sherlock Holmes.* 

Pentru început o anchetă despre pendulul explorator, 
baghetă şi radiestezie, în care veţi face cunoştinţă cu chimistul 
Chevreul şi în care avem bucuria de a vă prezenta un ghid 
succint pentru orice radiestezist care se respectă... 

Dacă nu găsiţi apă cu pendulul sau cu bagheta, nu disperaţi, 
nu contează, pentru că un sarcofag sfânt, peste care pluteşte 
de secole un parfum de mister incitant, ne oferă apă de origine 
cerească incontestabilă. 

Vă temeţi de radioactivitate ca de ciuma? Vă e frică nu 
cumva să-l întâlniți pe diavol în agheasmatar? Fie, dar găsiţi 
normal ca hotărârile de care atârnă soarta omenirii să depindă 
de zbieretele disperate ale unor ideologi sectari? 

Putem oare considera normal ca unii confraţi universitari* - 
din lipsă de activitate, din lipsă de rigoare, din incompetenţă 
sau din dorinţă nestăvilită de glorie mediatică 

— Să accepte să cauţioneze gogomănii, contra-adevăruri, 
absurdităţi sau minciuni, şi să prezinte o rubrică pentru inimi 
albastre ca pe o teză de doctorat? 

Dar să începem cu o poveste** care ar trebui să ne pună pe 
gânduri. 

Sherlock Holmes şi dr Watson au plecat cu cortul. După o 
masă copioasă stropită cu câteva beri calde şi o jumătate de 
sticlă de bourbon excelent, se culcă în sacii de dormit şi adorm 
profund. Câteva ore mai târziu Holmes se trezeşte şi îl scutură 
de îndată pe fidelul său tovarăş: 

— Watson, priviţi cerul şi spuneţi-mi ce credeţi! 

— Văd... milioane şi milioane de stele. *** 

— Perfect! Şi ce deduceţi de aici? 

— Din punct de vedere astronomic, răspunde Watson, ştiind 
că există milioane de constelații, îmi spun că trebuie să existe 
milioane de planete. Astrologie vorbind, observ că Saturn este 
exact în constelația Leului, de unde deduc... două secunde să 
mă gândesc... deduc că trebuie să fie ora 3:15 dimineaţa. 
Filosofic vorbind, conchid că infinitul este nemăsurat şi că nu 


suntem decât un grăunte de nisip. Meteorologic, cred că mâine 
va fi o vreme minunată... Holmes, nu-mi spuneţi că 
dumneavoastră deduceţi mai multe informaţii! 

Sherlock Holmes îşi aprinde în tăcere pipa, trage un fum 
tacticos şi, privind chipul mulţumit al lui Watson, spune cu o 
voce sinistră: 

— Hotărât lucru, dragul meu Watson, chiar nu se poate 
scoate nimic de la dumneavoastră. Văzând cerul deasupra 
capetelor noastre, deducţia primordială care trebuie făcută 
este că hoţii ne-au furat cortul... 

Pendulul explorator şi bagheta divinatorie: 

nihil novi sub solei 

Uneori este epuizant şi demoralizant să tot reiei acelaşi 
lucru. Şi să constaţi că fenomene demistificate de multă vreme 
şi pentru care a fost găsită o explicaţie cât se poate de naturală 
continuă să fie prezentate drept extraordinare. 

Este cazul pendulului şi  baghetei ale căror merite 
inepuizabile ne sunt lăudate necontenit. Adevărul ne obligă să 
spunem că nu vedem prea mulţi radiestezişti care să 
dovedească eficacitatea detectării cu ajutorul pendulului 
punând-o în slujba unor cauze nobile cum ar fi eliminarea 
minelor an- tipersonal care provoacă mutilări atroce la adulţi şi 
mai ales la copii în ţări şi aşa grav afectate de războaie 
îndelungate. 

Pendulul se învârte 

Atunci când un radiestezist ne spune că pendulul s-a învârtit 
de 12 ori, că apa detectată se găseşte deci la 12 metri 
adâncime şi că modul său de a proceda nu dă niciodată greş, 
decât să ne lansăm într-un foraj costisitor este poate mai 
indicat să-i facem două observaţii simple. 

Dacă, în loc să fie francez, bunul radiestezist ar fi englez, ar 
însemna că apa se află la 12 picioare adâncime? Sau pendulul, 
printr-o minune şi mai teribilă decât simpla lui mişcare, ar fi 
făcut singur conversia şi s-ar fi adaptat la unităţile anglo- 
saxone, iar - prin efectul aceleiaşi cantităţi de fluid radiestezic, 


pentru că izvorul subteran a rămas evident acelaşi - nu a mai 
efectuat 12 rotații, ci 39, 37? Ce să mai spunem atunci de 
radiestezistul chinez care, în acelaşi loc şi sub acţiunea 
aceluiaşi ipotetic fluid radiestezic, şi-ar vedea pendulul 
descriind un număr diferit de cercuri sau, dacă numărul de 
cercuri ar fi tot 12, ar anunţa de exemplu că apa se găseşte la 
12 li adâncime, adică la circa 7 000 de metri! 

O egalitate ciudată pe care radiestezistul încearcă să o 
acrediteze între un număr de rotiri, adică o mărime fără 
dimensiune*, şi o mărime- adâncimea - care posedă o 
dimensiune (lungimea) şi se exprimă deci într-o unitate de 
măsură, oricare ar fi ea. 

Trei rotații, apa este la 3 metri adâncime, 12 rotații, apa este 
la 12 metri, 30 de rotații, apa este la 30 de metri... Independent 
de problema unităţii de măsură, ni se pare că radiestezistul 
face apel la un fenomen şi mai curios: cu cât apa este lao 
adâncime mai mare, deci mai departe de pendul, cu atât 
pendulul se roteşte mai mult! Extraordinar, nu-i aşa? 
Intensitatea acţiunii creşte odată cu distanţa. Dacă apa ar fi la 
capătul universului, atunci cu siguranţă că pendulul s-ar roti la 
nesfârşit. 

Aceste contradicții interne sau aceste nonsensuri nu-i 
deranjează deloc, adepţii pendulului formulează, pentru 
obiectul lor preferat, pretenţii foarte mari. Spectrul lor se 
întinde de la detectarea metalelor la diagnosticul medical, 
trecând prin localizarea pânzelor petrolifere, localizarea pe o 
hartă a persoanelor dispărute, detectarea apei, a variațiilor 
câmpului magnetic şi multe alte minunăţii. De fapt, radies- 
tezia nu este o ştiinţă: este ŞTIINŢA. E de ajuns să punem o 
întrebare simplă, dihotomică, iar pendulul este capabil să 
spună prin oscilaţii dacă răspunsul e „da“ sau „nu“; în aceste 
condiţii, putem obţine răspunsuri la toate întrebările pe care 
oamenii de ştiinţă şi le pun în legătură cu lumea înconjurătoare 
sau cu întregul univers. 

Oameni de ştiinţă din întreaga lume, nu mai cercetaţi, nu mai 


cugetaţi, nu mai efectuaţi experimente, nu vă mai bateţi capul! 
Faceţi pur şi simplu radiestezie, puneţi întrebările pendulului, 
pentru că el ştie tot, e atotcunoscător. 

Numai că toate aceste pretenţii ale radiesteziştilor, inclusiv 
detectarea apei, despre care tocmai ce am vorbit pe scurt, au 
fost demistificate de multă vreme. 

Și totuşi pendulul se-nvărte 

Nu putem decât să dăm cuvântul, peste decenii, unuia dintre 
colegii noştri al cărui aport în domeniu la începutul 


FAT 


Eugène Chevreul (gravură de Ch. Kreutzberger, 
în cartea lui L. Figuier, pe la 1887) 

secolului al XIX-lea a fost hotărâtor: Michel Eugene Che- 
vreul. Născut la Angers în 1786, acest chimist a cunoscut o 
îndelungată carieră ştiinţifică având în vedere că a murit în 
1889 la o sută trei ani. 

În 1812, Chevreul discută cu un magnetizator celebru care 
se foloseşte de pendul ca mijloc de explorare, ceea ce-l face să 
se intereseze mai îndeaproape de acest fenomen. Doreşte să 
reproducă experienţele atât de lăudate şi se lansează şi el în 
experimente cu pendulul. Abia în 1833 sunt publicate 
rezultatele cercetărilor sale. 

Iată un lung extras din „Scrisoarea către dl Ampere despre o 


clasă particulară de mişcări musculare”.* 

Dragul meu prieten, îmi cereţi o descriere a experienţelor pe 
care le-am făcut, în 1812, pentru a şti dacă este adevărat, aşa 
cum mă asiguraseră mai multe persoane, că un pendul format 
dintr-un corp greu şi un fir flexibil oscilează atunci când îl 
ținem cu mâna atârnat peste anumite corpuri, cu toate că 
brațul este imobil. Consideraţi că aceste experienţe au o 
oarecare importanţă; acceptând motivele pe care le-aţi invocat 
pentru a publica rezultatele, permiteţi-mi să spun că mi-a 
trebuit întreaga încredere pe care o am în ştiinţa 
dumneavoastră pentru a mă convinge să pun sub ochii 
publicului fapte de un tip atât de diferit de cele cu care l-am 
obişnuit până acum. În tot cazul, vă urmez dorința de a-mi 
expune observaţiile; le voi prezenta în ordinea în care le-am 
făcut. 

Pendulul de care m-am folosit era un inel de fier suspendat 
de un fir de cânepă; fusese realizat de o persoană care dorea cu 
entuziasm să verific eu însumi fenomenul care se manifesta 
când îl punea deasupra apei, a unui bloc de metal sau a unei 
ființe vii, un fenomen la care am asistat. Mărturisesc că am 
avut surpriza să văd că fenomenul s-a repetat atunci când, 
apucând cu mâna dreaptă firul pendulului, l-am plasat deasupra 
unei cuvepneumato-chimice cu mercur, unei nicovale, deasupra 
mai multor animale etc. Am conchis din experienţele mele că, 
deşi nu există decât un anumit număr de corpuri apte să 
determine  oscilaţiile pendulului, lucru de care fusesem 
asigurat, se poate întâmpla ca, interpunând alte corpuri între 
primele şi pendulul în mişcare, acesta să se oprească. În ciuda 
prezumţiei mele, nu mică mi-a fost mirarea, după ce am luat cu 
mâna stângă o placă de sticlă, un calup de răşină etc., şi după 
ce le-am plasat între mercur şi pendulul care oscila deasupra, 
să văd cum amplitudinea oscilaţiilor scădea şi în cele din urmă 
ele încetau. Oscilaţiile au reînceput după ce corpul intermediar 
a fost eliminat, şi se opreau din nou prin interpunerea aceluiaşi 
corp. Această succesiune de fenomene s-a repetat de un număr 


mare de ori, cu o constantă cu adevărat remarcabilă, fie că eu 
tineam corpul intermediar, fie că acesta era ţinut de altcineva. 
Cu cât mi se păreau efectele mai ieşite din comun, cu atât 
simțeam nevoia să verific că erau total străine unei mişcări 
musculare a brațului, aşa cum fusesem asigurat cu cea mai 
mare tărie. Asta m-a determinat să sprijin braţul drept, care 
ținea pendulul, pe un suport de lemn pe care-l puteam deplasa 
de la umăr la mână şi de la mână la umăr. Am remarcat curând 
că, în primul caz, mişcarea pendulului scădea cu cât punctul de 
sprijin se apropia de mână, şi că înceta atunci când degetele 
care ţineau firul erau ele însele sprijinite, în timp ce, în al 
doilea caz, se observa efectul opus; totuşi, pentru distanţe 
egale ale suportului firului, mişcarea era mai lentă ca înainte. 
După aceasta m-am gândit că era foarte probabil să existe o 
mişcare musculară, produsă fără să-mi dau seama, care 
determina fenomenul, şi trebuia cu atât mai mult să iau în 
considerare această opinie, cu cât îmi aminteam, destul de vag 
ca să fiu sincer, că eram într-o stare deosebită atunci când ochii 
mei urmăreau oscilaţiile descrise de pendulul pe care-l tineam. 
Am refăcut experienţele cu braţele perfect libere şi m-am 
convins că amintirea de care v-am vorbit nu era o iluzie a minții 
mele, căci am simtit cu claritate că în momentul în care 
urmăream cu ochii pendulul care oscila, aveam o dispoziție sau 
o tendinţă către mişcare care, oricât de involuntară mi se părea 
ea, era cu atât mai satisfăcută cu cât pendulul descria arce mai 
ample; atunci m-am gândit că, dacă aş repeta experienţele cu 
ochii acoperiţi, rezultatele ar putea fi diferite de cele pe care le 
observam; şi exact aşa s-a întâmplat. În timp ce pendulul oscila 
deasupra mercurului, am fost legat la ochi; mişcarea s-a 
atenuat de îndată; dar, deşi oscilaţiile erau slabe, nu scădeau 
atât de sensibil din cauza prezenţei corpurilor care păruseră că 
le opresc în timpul primelor experienţe. În fine, din momentul 
în care pendulul a fost în repaus, l-a ţinut încă un sfert de oră 
deasupra mercurului fără ca el să se repună în mişcare, iar în 
acest timp, fără ca eu să ştiu, fuseseră interpuse şi retrase de 


mai multe ori fie platoul de sticlă, fie calupul de răşină. lată 
cum am interpretat aceste fenomene: 

Atunci când tineam pendulul cu mâna, o mişcare musculară a 
brațului, oricât de imperceptibilă pentru mine, a făcut pendulul 
să iasă din starea de repaus, iar oscilaţiile, odată începute, au 
fost intensificate curând de influenţa văzului care m-a pus în 
acea dispoziţie deosebită, acea tendinţă spre mişcare. Trebuie 
să recunosc totuşi că mişcarea musculară, deşi este 
intensificată de această dispoziţie, este totuşi destul de slabă 
pentru a înceta, nu sub influenţa voinţei, ci atunci când gândul 
încearcă să producă această oprire. Există deci o legătură 
intimă între executarea anumitor mişcări şi actul gândirii care 
se leagă de ele, deşi acest gând nu este chiar voinţa care 
comandă organelor musculare. Din acest punct de vedere 
fenomenele pe care le-am descris mi se par interesante pentru 
psihologie, şi chiar şi pentru istoria ştiinţelor; ele dovedesc cât 
este de uşor să iei nişte iluzii drept realitate, de fiecare dată 
când ne ocupăm de un fenomen în care organele noastre sunt 
implicate, iar aceasta în circumstanţe care nu au fost analizate 
suficient. 

Într-adevăr, dacă m-aş fi limitat la a face să oscileze pendulul 
deasupra anumitor corpuri şi la experiențele în care aceste 
oscilaţii au fost oprite, când interpuneam sticlă, răşină etc. 
Între pendul şi corpurile care păreau să determine mişcarea, cu 
siguranţă nu aş fi avut motive să mă îndoiesc de bagheta divi- 
natorie sau altceva de acelaşi tip. Acum vom înțelege cu 
uşurinţă de ce oameni de bună credinţă şi, de altfel, luminaţi, 
recurg uneori la idei himerice pentru a explica fenomene care 
nu ies cu adevărat din lumea fizică pe care o cunoaştem. * 

Odată ce am fost convins că nu era nimic extraordinar în 
efectele care îmi provocaseră atâta mirare, m-am aflat într-o 
dispoziţie atât de diferităfaţță de cea în care mă aflasem prima 
dată când le-am observat, încât, după multă vreme şi la 
momente diferite, am încercat, de fiecare datăfără succes, să le 
reproduc. Invocând mărturia dumneavoastră asupra unui fapt 


care s-a petrecut sub ochii mei, acum peste doisprezece ani, le 
voi dovedi cititorilor că nu sunt singura persoană asupra căreia 
văzul a avut o influenţă care a determinat oscilaţiile unui 
pendul ţinut cu mâna. Eram într-o zi la dumneavoastră acasă cu 
generalul P... şi alte câteva persoane, şi vă aduceți fără îndoială 
aminte că experiențele mele au devenit unul din subiectele de 
conversație; că generalul şi-a manifestat dorința de a cunoaşte 
amănuntele, şi că după ce 

i le-am expus nu a ascuns cât de contrară ideilor sale era 
ideea influenţei văzului asupra mişcării pendulului. Vă amintiţi 
că, la propunerea mea de a face chiar el experimentul, a fost 
uimit să constate că, după ce şi-a pus mâna stângă pe ochi preţ 
de câteva minute şi după ce a ridicat-o, a văzut că pendulul pe 
care-l ţinea cu mâna dreaptă era absolut nemiscat, deşi oscilase 
cu rapiditate în momentul în care işi acoperise ochii. 

Faptele de mai sus şi interpretarea pe care le-o dădusem m- 
au făcut să le asemuiesc altora pe care putem să le observăm zi 
de zi; prin această asociere, analiza acestora din urmă devine 
mai Simplă şi totodată mai precisă decât înainte, şi în acelaşi 
timp constituie un ansamblu de fenomene a căror interpretare 
generală poate fi extinsă în mare măsură. 

Și bagheta? 

Chevreul introduce în scrisoarea sa o notă în care face 
legătura între pendulul explorator şi bagheta divinatorie: 

înțeleg foarte bine că cineva de bună credinţă, a cărui atenţie 
este îndreptată spre mişcarea unei baghete pe care o ţine în 
mâini, dintr-un motiv care-i este necunoscut va putea primi, de 
la cea mai mică perturbare, tendinţa către mişcarea necesară 
pentru a induce manifestarea fenomenului care-l interesează. 
De exemplu, dacă această persoană caută o sursă de apă, dacă 
nu are ochii acoperiţi, vederea unui gazon verde, abundent, pe 
care păşeşte, va putea determina în el, fără să o ştie, mişcarea 
musculară capabilă să deplaseze bagheta, prin legătura 
stabilită între ideea de vegetaţie activă şi cea de apă. 

Pentru Chevreul, analogia între cele două evenimente este 


evidentă şi sublinierea impactului involuntar al gândului asupra 
mişcării, care a fost făcută pentru pendul, este valabilă şi 
pentru baghetă. Demonstrația acestui impact al gândului şi a 
necesităţii văzului pentru manifestarea fenomenului a fost 
repetată de multe ori după Chevreul, dar pretenţiile radies- 
teziştilor au rămas aceleaşi. 

În cadrul „Premiului-Provocare internaţional de 200 000 de 
euro“ oferit oricărei persoane care poate face dovada unui 
fenomen paranormal, oricare ar fi acesta, * revendicările au 
fost frecvente, dar foarte puţini descoperitori de izvoare au vrut 
sa facă o demonstraţie a afirmațiilor lor peremptorii, adică a 
capacităţii lor de a detecta apa, preferând să facă alte tipuri de 
experienţe. Unul dintre ei a hotărât totuşi să facă demonstraţia. 

Acest candidat la Premiul-Provocare afirma că poate detecta 
apa cu uşurinţă cu bagheta sa de descoperitor de izvoare, că se 
îndeletnicea cu această activitate de mulţi ani, spre marea 
satisfacţie a persoanelor cărora le oferea serviciile şi că, de 
altfel, din 100 de puțuri săpate potrivit indicaţiilor sale, 98 
conţineau apă. În privinţa celorlalte două, s-ar părea că 
societatea de foraj nu-şi făcuse treaba bine: „forarea oblică“ 
într-un caz şi „forarea prea adâncă străpungând o cavitate 
subterană în care s-a pierdut apa“, în celălalt. 

Testul s-a desfăşurat pe peluza campusului facultăţii de 
ştiinţe de la Nisa, pe 12 iulie 2001. Descoperitorul de izvoare a 
definit mai întâi cu ajutorul baghetei o suprafaţă mare în care 
nu se afla, după el, nicio sursă parazită subterană care l-ar fi 
putut jena interferând cu detecţiile, iar experimentul a putut 
astfel începe. O priză de apă aflată la mare distanţă (tot pentru 
a evita interferenţele) alimenta un furtun lung care, ajuns în 
perimetrul experimentului, era branşat la un repartitor cu zece 
ieşiri, fiecare cu câte o vană. Zece ţevi cu lungime mică erau 
branşate la aceste vane şi se branşau la un alt repartitor pentru 
a da o singură ieşire (cf. Schemă). 


Alimentare cu apă 


Plan schematic al instalaţie pentru 
testul unui descoperitor de izvoare 
Facultatea de ştiinţe din Nisa 
12 iulie 2001 


Zonă ascunsă 


H. Broch, 2001 


leşire apă 


Cele zece ţevi erau acoperite cu o tablă pe care erau notate 
numărul şi amplasamentul exact al fiecărui traseu al 
furtunurilor. O singură vană - aleasă la întâmplare - era plasată 
în poziţie deschisă, iar dispozitivul era filmat cu camera de luat 
vederi pentru ca, ulterior, mediumul să poată controla că apa 
circula într-adevăr printr-o singură ţeavă din cele zece şi să 
poată şti numărul acesteia. 

Descoperitorul de izvoare nu trebuia decât să indice, după 
bunul său plac, cu ajutorul baghetei, numărul ţevii* în care 
circula apa. Se putea asigura chiar el că apa circula în 
instalaţie (cu debitul dorit de el) pentru că furtunul unic de 
ieşire evacua apa sub ochii şi controlul tuturor. Avea o şansă 
din zece să găsească ţeava cea bună din întâmplare. 
Descoperitorul de izvoare era sigur pe el şi anunţa că în 
condiţiile experimentului nostru nu-i va fi greu să obţină un 
rezultat de aproape 100%. 

S-au efectuat douăzeci de încercări, cu toate pauzele utile; de 
douăzeci de ori bagheta s-a înclinat clar, după câteva încercări 
atât de necesare pentru ca descoperitorul de izvoare să se 
asigure de precizia şi fiabilitatea reacției baghetei sale, către 
locul unde se afla o ţeavă. Experimentul era filmat şi toate 
anunţurile erau înregistrate şi notate. Care au fost rezultatele? 


Două numere corecte din douăzeci de încercări. Hazardul 
total şi eşecul cel mai convingător al presupusei detecţii a apei 
cu ajutorul baghetei. Dezamăgirea descoperitorului de izvoare, 
atât de călduros de altfel, foarte simpatic şi a cărui bună 
credinţă nu poate fi pusă la îndoială, era evidentă. 
Neînţelegerea contraperformanţelor sale era totală. 

— Vă rog să mă credeţi, funcţionează, ne-a spus el. Găsesc 
izvoare. Uitaţi-vă! Priviţi ţeava de sosire în care circulă apa! 
închid ochii, închid ochii cu adevărat... 

Închide ochii, avansează şi bagheta, cu o mişcare bruscă, 
pivotează în mâinile sale şi arată într-adevăr spre locul precis 
în care se afla furtunul de evacuare a apei plasat pe sol. 

— Bun. Puteţi repeta? l-am cerut noi. 

Închide ochii, avansează şi bagheta, cu o mişcare bruscă, 
pivotează încă o dată în mâinile sale şi arată locul precis în care 
se găsea furtunul care fusese mutat fără ştirea lui, în timp ce 
mergea. Nu este invocat niciun „efect de re- manenţă“ pentru a 
explica această eroare grosolană. Imaginea dintâi memorizată a 
poziţiei furtunului era în mod clar factorul declanşator. 

La ceva vreme, urmând sfatul  experimentatorilor, 
descoperitorul de izvoare a fost testat de un membru al familiei 
sale printr-un experiment foarte simplu: o singură ţeavă în care 
va trebui doar să detecteze cu bagheta dacă apa circulă sau nu. 
Avea deci o şansă din două, cu condiţia fireşte să nu se vadă 
vibraţiile furtunului la trecerea apei, să nu se audă apa ieşind la 
capătul furtunului etc. Un test foarte simplu şi fără interferența 
oamenilor de ştiinţă sceptici care să-i transmită undele lor 
negative. O rudă deschide şi închide un robinet aflat la o 
anumită distanţă în aşa fel încât descoperitorul de izvoare să 
nu vadă gestul. Au loc o sută de încercări: nu au arătat nicio 
aptitudine la detectarea apei prin folosirea baghetei. 

lată exemplul unei persoane care, de bună credinţă, era 
convins - şi-i convinsese şi pe ceilalţi - de-a lungul anilor de 
eficienţa puterii sale, care nu fusese niciodată atestată altfel 
decât conform legilor hazardului. 


Trebuie oare să o mai amintim o dată? Pendulul, bagheta şi 
toate celelalte ustensile ale radiesteziei au provocat diferite 
încercări de explicare fără să se fi dovedit în prealabil 
realitatea fenomenului. Să nu punem carul înaintea boilor! 
Toate lucrările efectuate până acum şi toate experimentele de 
radiestezie controlate ştiinţific au arătat că simplul fapt de a 
modifica cunoaşterea pe care operatorul o are despre ceea ce 
trebuie să anunţe este suficient pentru ca rezultatul unui 
experiment să treacă de la succesul total la eşecul total, adică 
la un rezultat conform cu legile hazardului. 

Dacă, nefiind deja radiestezist şi în pofida conţinutului 
paginilor precedente, vă hotărâți să vă schimbaţi meseria şi să 
vă lansați în aceasta, care poate uneori, o recunoaştem deschis, 
să vă asigure venituri mai consistente decât cercetarea 
ştiinţifică, vă recomandăm să cunoaşteţi bine ceea ce numim 
„poziţiile de retragere” comune oricărui mediu, pen- dulizant, 
radiestezist sau parapsiholog care se respectă. Le veţi practica 
sub forma „efectului bi-standard“. Acest efect constă pur şi 
simplu în a modifica regulile jocului în funcţie de răspunsuri 
sau în funcţie de jucători. Deşi pare surprinzător că unele 
persoane pot face aşa ceva şi la fel de surprinzător că alţii 
acceptă acest lucru sau nu detectează asemenea 
comportamente, este un lucru frecvent. 

Un exemplu? lată-l. Realizaţi un sondaj rapid al răspunsurilor 
la întrebarea următoare: „Garanţia ştiinţei în favoarea 
paranormalului ar constitui un argument forte în favoarea 
acestuia?” Veţi obţine cu siguranţă un „da“ cvasiunanim. Puneţi 
o a doua întrebare aceloraşi persoane cărora le-aţi pus prima 
întrebare cu câteva clipe în urmă: „Dacă ştiinţa ar respinge 
paranormalul, v-ar submina încrederea în acesta?” Şi veţi 
obţine un „nu” la fel de cvasiunanim. Altfel spus, faceţi o cerere 
de aderare la un club: dacă vă acceptă e un club bun; dacă vă 
refuză e un club prost! 

Această ambiguitate a standardului dublu este prezentă 
adesea la partizanii pseudo-ştiinţelor şi chiar mai mult la cei - 


intersecţia celor două grupuri nu este vidă - ai medicinei 
numite „paralele”. Ca să vă ajutăm să folosiţi limbajul specific 
pseudo-ştiinţelor, ne vom încheia călătoria în ţara pendulului şi 
a baghetei printr-un mic ghid* al poziţiilor de retragere pentru 
orice bun radiestezist. 

Mic ghid pentru radiestezist 


Aţi reuşit experimentul? 


Spiritul lor v-a deconcentrat 
prin transmiterea gândurilor. 


Nu 


Da 


Persoanele testate sunt 
adeptele radiesteziei? 


Aţi mâncat bine înainte 
de experienţă? 


O alimentaţie necorespunzătoare 
v-a influențat încărcătura internă. 


Aveţi talent la desen? 


Instrumentul nu a avut 
timp să se obişnuiască 
cu dumneavoastră, 


Aveţi instrumentul de 
multă vreme? 


Nu aveţi nevoie de acele 
persoane care vor doar să 
vă testeze ca să ştiţi că 
sunteţi un bun radiestezist. 


Obiectul pe care trebuia 
să-l găsiţi s-a putut afla, 
la un moment dat, în 

locul pe care l-aţi arătat? 


Remanenţa obiectului 
este cea care v-a înşelat 


Misterul sarcofagului de la Arles-sur-Tech 

Arles-sur-Tech, un orăşel din Pirineii Orientali, aproape de 
Amelie-les-Bains, ar merita să fie cunoscut în lumea întreagă: 
din toate colţurile lumii ar trebui să vină prietenii şi duşmanii 
miracolului: fizicieni şi chi- mişti, geologi, hidrologi, adepţi ai 
baghetei şi ai pendulului... Biserica sa are într-adevăr izvorul 
cel mai neaşteptat, un izvor de o mie de ori mai misterios decât 
bagheta descoperitorilor de izvoare, un izvor între cer şi 


pământ. Lăcaşul acestui izvor este un mormânt de marmură 
care nu se sprijină de pământ decât prin două socluri masive 
înalte de douăzeci de centimetri. 

Acest text din prima jumătate a secolului al XX-lea nu a adus 
totuşi faima straniului mormânt. Va trebui să aştepte 
ojumătate de secol pentru a-şi câştiga cu adevărat celebritatea. 
Mai întâi, câteva cuvinte despre monumentul în sine. 

Mormântul - mai precis, sarcofagul - este tăiat într-un bloc 
de marmură de 1,90 în metri lungime pe 0,65 în înălţime şi 
0,50 în lăţime; lespedea, care are o formă prismatică, are circa 
treizeci de centimetri înălţime. Sarcofagul, pe care unii îl 
datează din secolul al IV-lea sau al V-lea şi despre care se 
spune că ar fi conţinut rămăşiţele sfinţilor Abdon şi Sennen, a 
devenit celebru în 1992, când o emisiune a postului TF1 a 
consacrat un întreg dosar celebrului „mormânt sfânt” (este 
numele dat de multă vreme sarcofagului de către locuitori) de 
la abația din Arles-sur-Tech. Acest mormânt sfânt (cf. Foto de la 
pagina 126) se află în aer liber, la poalele unui zid de 
doisprezece metri înălţime, care constituie un ieşind peste o 
curticică ce se deschide spre nord către piaţa bisericii alături 
de care se află. Lespedea sarcofagului este la fel de groasă ca 
pereţii - circa zece centimetri 

— Şi nu îi acoperă perfect; putem trece mâna prin interstiţiu 
în două sau trei locuri. Sarcofagul nu atinge direct solul, ci, aşa 
cum am spus, se sprijină pe două blocuri de marmură. 

Fenomenul „miraculos” prezentat de acest sarcofag este 
următorul: în fiecare zi, o cantitate de apă importantă, circa un 
litru, se acumulează în interior. Apa este aproape pură şi 
1se atribuie virtuţi curative. Poate fi recoltată printr-un orificiu 
aflat pe una din laturi, la joncţiunea sarcofagului cu lespedea, 
un orificiu prin care a fost introdusă o mică pompă cu sifon. 


Uneori, „sarcofagul dă pe dinafară”. Producţia atinge 800 de 
litri pe an. S-ar părea că nu e niciun şiretlic, niciun furtun, nicio 
umplere exterioară. Este un „mister nerezolvat”, aşa cum a 
pretins emisiunea Mistere în primul număr difuzat la 8 iulie 
1992 pe TF1. În timpul emisiunii, au fost prezentate diferite 
documente, precum şi discuţii şi o anchetă de la sfârşitul anilor 
1950, realizată de hidrologi, care au conchis că „studiile 
realizate până-n prezent lasă întru câtva de dorit“ şi că 
„mormântul sfânt îşi păstrează taina“. 

Inscripţia care figurează pe placa fixată pe grilajul de la 


intrarea în curticica unde se află sarcofagul (cffoto de mai jos), 
şi care face un istoric rapid al monumentului, afirmă la rândul 
ei: „Mormântul sfânt nu şi-a dezvăluit secretul.“ 


O anchetă şi un black-out 

Atunci, mister? Miracol? Niciuna, nici alta! 

Vom consacra câteva pagini* misterului acestui sarcofag, nu 
pentru că misterul este foarte profiind şi necesită cercetări 
îndelungate, ci pentru că acest caz este reprezentativ pentru 
impactul uneori nociv pe care-l poate avea, la mai multe 
niveluri, un mijloc de informare în masă atât de puternic 
precum televiziunea: numeroase persoane mai cred într-adevăr 
că misterul sarcofagului este nerezolvat sau apelează la 
explicaţii care nu sunt de fapt explicaţii, deşi soluţia este 
enunțată în detaliu de peste patruzeci de ani. 

Într-adevăr, contrar celor afirmate explicit în emisiunea cu 
pricina şi în diferite scrieri, ancheta realizată cu treizeci de ani 
în urmă (faţă de data emisiunii de pe TF1) de către oamenii de 
ştiinţă ajunsese deja la o concluzie foarte clară. * Vă aducem la 
cunoştinţă prin fragmente substanţiale rezultatele acestor 
hidrologi, domnii Perard, Honore şi Leborgne. 

Ancheta a fost condusă cu acordul şi colaborarea preotului 


de la Arles-sur-lech, care a pus cheia curţii la dispoziţia 
cercetătorilor, şi cu colaborarea dlui Rouge, învăţător la pensie. 
În 1961, timp de două luni şi jumătate - cu o singură 
întrerupere de câteva zile cu ocazia sărbătorilor de Paşte, din 
cauza vizitelor credincioşilor sau turiştilor—, au fost efectuate 
măsurători, observaţii şi experimente după un program stabilit 
dinainte. 

Ipotezele emise a priori erau următoarele: 

— O _ infiltraţie capilară prin intermediul suporturilor de 
piatră, a calelor pe care este aşezat sarcofagul; 

— Condensarea apei conținută în aer în orele calde ale zile, 
adică atunci când temperatura pereţilor sarcofagului este 
inferioară celei a aerului ambiant; 

— Un fenomen de rouă: răcirea sarcofagului în timpul nopţii, 
în urma radiaţiei solare, cu scăderea temperaturii straturilor de 
aer învecinate şi depunerea de picături de apă; 

— In completarea celor doua ipoteze precedente: traversarea 
posibilă a lespezii de către apa condensată şi poate apa de 
ploaie prin efectul capilarităţii şi al gravitaţiei. 

Măsurătorile s-au efectuat asupra: 

— Temperaturii (termometrul plasat în proximitatea 
sarcofagului, temperatura fiind înregistrată în fiecare 
săptămână); 

— Umidităţii (higrometru cu înregistrator plasat lângă 
termometru); 

— Nivelului apei în sarcofag (nivel reperat, pe o riglă 
gradată, într-un tub legat printr-un sifon în interiorul 
sarcofagului); 

— Direcţiei şi forţei vântului; 

— Pluviometriei. 

Experiențele făcute la faţa locului (altele au fost efectuate în 
laborator): 

— Şpăcluirea bordurii lespezii pentru a vedea dacă apa 
provine doar din aerul care circulă în sarcofag; 

— Plasarea unei huse din nailon pe lespede, cu un spaţiu de 5 


cm prevăzut pentru circulaţia aerului. 

Observăm că în două luni fără ploaie nu se înregistrează 
variaţii ale nivelului apei în sarcofag, cu excepţia scăderilor 
datorate  prelevărilor preotului. Această constatare este 
importantă. Arată că, într-adevăr, aşa cum o spune raportul 
tehnic, „nu produce 1 până la 2 litri de apă în fiecare zi, iar 
producţia nu este deloc continuă, ceea ce ar fi putut fi verificat 
de multă vreme“. La 10 aprilie 1961, cad 5,5 milimetri de apă; 
în ziua următoare 6,9 milimetri, iar după ce a mai trecut o zi 
nivelul apei din sarcofag s-a modificat, crescând cu circa 1 
milimetru. Aceste înregistrări şi cele din zilele următoare până 
la 23 aprilie sunt prezentate sub formă de curbe. 


Sarcofagul de la Arles-sur- Tech: nivelul apei în funcţie de dată 

Aceste grafice - nivelul ploii acumulate, variația nivelului în 
sarcofag şi transformata curbei nivelului în sarcofag - arată în 
mod clar că sarcofagul se umple cu apă de ploaie. Hidrologii 
„conchiseseră că apei îi trebuie în medie cinci zile pentru a 
traversa lespedea şi o treime din apa de ploaie este recuperată 
în medie în sarcofag“. 

O privire indiscretă în interiorul sarcofagului prin inter- 
stiţiile disponibile arătase deja prezenţa unor stropi mari de 
apă adunaţi în câteva locuri din lespede. Ploaia care a precedat 
această observaţie avusese loc cu douăzeci de zile mai 
devreme, ceea ce arată că scurgerea întregii cantităţi de apă 
poate fi destul de lungă în comparaţie cu media. 


Apă vărsată picătură cu picătură pe lespedea sarcofagului 
dispărea aproape imediat umezind un cerc din ce în ce mai 
mare şi, deşi suprafaţa lespezii era înclinată, cercul umed îşi 
avea centrul exact în punctul de impact al picăturii. Suprafaţa 
lespezii este neregulată şi prezintă mici orificii emis- ferice cu 
un diametru de 1 până la 2 mm care, odată umplute, se golesc 
în circa 45 de secunde. 

Printre altele, studiul hidrologilor ne arăta că unele expresii 
sunt foarte înşelătoare. Astfel, atunci când se scrie „sarcofagul 
dă uneori pe dinafară44, aceasta ne duce cu gândul la - cel 
puţin - un firicel de apă care curge, în timp ce realitatea este 
diferită. O constatare semnată de zece persoane pe 3 aprilie 
1941 spune că: „Sarcofagul e plin, lichidul dă pe dinafară, un 
strop mare cade la fiecare două minute în partea anterioară a 
mormântului.” Mormântul fiind un pic înclinat, aceasta explică 
revărsarea numai într-un punct precis. 

Concluzia generală a acestui raport tehnic asupra 
sarcofagului de la Arles-sur-Tech este următoarea: 

Lespedea sarcofagului este permeabilă şi apa de ploaie 
pătrunde în el, traversează piatra în medie în patru până la 
şase zile, şi se scurge apoi picătură cu picătură în interior. 
Nefiind posibilă o circulaţie a aerului semnificativă între 
exterior şi interior, nu există practic evaporare şi apa se poate 
deci acumula. În plus, cum apa de ploaie spală şi atacă, chiar 
dacă superficial, lespedea, aceasta rămâne curată şi 
permeabilă, iar fenomenul se poate prelungi la nesfârşit. 

[...] De ce atunci rămâne apa în sarcofag, din moment ce 
corpul acestuia este şi el din marmură? În primul rând piatra 
nu are exact acelaşi aspect, şi este posibil să fi fost tăiată dintr- 
un bloc foarte puţin permeabil. În plus, apa stătătoare din 
sarcofag lasă să se depună orice particulă, cât de mică, pe care 
o conține şi se depune şi putinul praf care intră prin interstiţii. 

[...] Putem de asemenea considera că puţin praf este 
antrenat de apa care şiroieşte pe lespede şi pătrunde între 
lespede şi corp (fenomenul „picăturii suspendate”)... probabil 


că de-a lungul secolelor, depunerile au făcut sarcofagul etanş, 
pătrunzând în porii pietrei... 

Concluzia mai semnalează că, lespedea fiind permeabilă, 
fenomenul de rouă este foarte important, căci apa care se 
depune pe lespede poate mai apoi să se infiltreze. 

Pe scurt, aşa cum scrie în prezentarea raportului „am lucrat, 
am cugetat, am cercetat, am palpat, am sifonat (şi) am pus 
degetul pe picătura care umple sarcofagul”. 

Fabulosul mister al sarcofagului de la Arles-sur-Tech adus la 
cunoştinţa marelui public de emisiunea Mistere de pe TF1 se 
reduce deci în fapt la un fenomen cât se poate de natural care, 
ca urmare a anchetei hidrologilor din 1961, nu ar mai fi atras 
atenţia nimănui dacă nu ar fi fost acea lamentabilă şi dezolantă 
dezinformare la care s-au dedat producătorii emisiunii şi 
jurnalistul prezentator. O anecdotă semnificativă demonstrează 
limpede ideile preconcepute obscurantiste. Cu câteva luni 
înainte de difuzarea emisiunii în cauză, în timpul elaborării 
seriei Mistere, un jurnalist care lucra pentru această societate 
de producţie îl contactase pe unul dintre noi pentru a şti dacă 
am dori să fim „omul de ştiinţă de ser- viciu“. Printre subiectele 
evocate: sarcofagul de la Ar- les-sur-Tech. Jurnalistul fusese 
informat clar în legătură cu soluţia, în detaliu, deci misterul nu 
mai era de mult mister! 

Acest contact a fost urmat de o tăcere îndelungată. Câtva 
timp mai târziu, în prima emisiune Mistere, sarcofagul de la 
Arles-sur-Tech era prezentat ca o enigmă nerezolvată. 

Parapsifilii plusează 

Una din consecinţele emisiunii Mistere a fost şi aceea de a da 
apă la moară parapsihologilor în derivă sau în pană de 
subiecte. Într-o crestomaţie de inepţii, iată câteva fragmente 
recente: 

Yves Lignon în Midi Libre din 27 iulie 1998: „Soluţia propusă 
în mai multe articole apărute între 1959 şi 1961... poate fi 
respinsă cu uşurinţă din mai multe motive. Potrivit autorilor 
acestor studii, sarcofagul se umple pentru că se infiltrează apa 


de ploaie. Tot ce se poate, dar când citim că măsurătorile 
nivelului apei au fost făcute cu o riglă de şcoală, ne întrebăm, 
fără maliţie, dacă putem să-i luăm în serios pe aceşti oameni. 

[...] dacă... facem... câteva calcule legate de tabelele de cifre 
oferite, constatăm că nimic nu ne permite să afirmăm că există 
o legătură statistică între cantitatea de ploaie şi nivelul apei din 
sarcofag [...]. “ 

Ziaristul care a scris articolul de fond, ]. Vilaceque, ne oferă 
şi el o informaţie surprinzătoare despre sarcofag: „Acesta se 
află sub o streaşină într-o curticică în stânga bisericii, plasat pe 
două socluri din piatră de 20 de centimetri înălţime” şi se 
umple cu apă „singur. Fără ca ploaia să-l atingă...“ Yves Lignon 
va reveni asupra acestui aspect *: nu poate fi vorba de apa de 
ploaie pentru că „monumentul este la adăpost”, pe de o parte, 
şi pentru că „analize ale apei efectuate în Anglia” au 
demonstrat-o, pe de altă parte. 

Cum se plămădeşte un mister... 

Unde au văzut jurnalistul de la Midi Libre şi numitul Yves 
Lignon că sarcofagul se află la adăpost? Este absolut fals! 
Sarcofagul este într-o curticică, în aer liber, orientat spre nord 
şi nu vede soarele. Nu e absolut nimic deasupra lui. Nicio 
streaşină. Dimpotrivă, există chiar uşoară înclinare a ţiglelor pe 
zidul din spatele monumentului (cf. Fotografia precedentă), 
ceea ce drenează şi mai mult apa către sarcofag (observați că 
spunem „către” şi nu „peste”). 

Din două una, ori cele două persoane nu au pus piciorul la 
Arles-sur-Tech şi inventează cu graţie pentru „a vinde 
maculatură”, ori mint cu neruşinare şi cu bună ştiinţă. In 
ambele cazuri, acest lucru nu îi onorează. Deşi problema 
credibilităţii unor asemenea indivizi este lesne rezolvată, 
rămâne totuşi faptul că cititorii prozei lor, de bună credinţă şi 
închipuindu-şi că sunt informaţi obiectiv, vor fi siguri că 
sarcofagul este la adăpost de ploaie şi că misterul rămâne total. 

La naiba cu această riglă de şcoală 

Se pare că dl Lignon nu a înţeles - deşi este un lucru 


elementar - că se poate lucra corect şi cu o riglă de şcoală. Ne 
putem oare închipui că gradaţiile riglei „pentru copii” sunt 
făcute „ochiometric”? Un milimetru rămâne în mod evident tot 
un milimetru, iar o riglă de şcoală este suficientă pentru a face 
acest tip de măsurători. 

Ceea ce unii parapsihologi par să treacă cu vederea este că 
putem foarte bine face experienţe cu bandă adezivă şi bucățele 
de sfoară (experienţe în care ne punem mintea la contribuţie), 
iar - într-o primă aproximaţie - rezultatele ne pot ajuta să 
înţelegem un fenomen sau să testăm o ipoteză. Fireşte, ceea ce 
contează este metodologia utilizată şi nu gradul de sofisticare 
al aparaturii. Este mult mai important felul în care facem o 
măsurătoare decât calitatea instrumentului folosit. Nu contează 
că sistemul de măsurare este rudimentar atâta timp cât e 
eficace. Şi în acest caz chiar este! 

Un „statistician “ de excepție în acţiune... 

Domnul Lignon afirmă: „dacă... facem... câteva calcule... 
constatăm că nimic nu ne permite să afirmăm că există o 
legătură statistică între cantitatea de ploaie şi nivelul apei din 
sarcofag...” 

Nu ne credem urechilor! Legătura între cantitatea de ploaie 
şi nivelul apei din sarcofag este, dimpotrivă, sigură. Aceasta, 
fireşte, dacă facem calculele corect, adică ţinând seama de 
toate valorile 0 (zero) în cele două luni care precedă primele 
variații ale nivelului apei (c£ Grafic). Trebuie (şi nu „am putea”) 
să luăm în considerare aceste valori în calculul destinat 
verificării ipotezei unei corelaţii între cantitatea de ploaie şi 
nivelul apei din sarcofag. Două luni fără ploaie, două luni fară 
variaţie a nivelului apei din sarcofag, cu excepţia cantităţii 
recoltate de preot, apoi, de îndată ce plouă, nivelul începe să 
urce. Nu e cazul să despicăm firul în patru: legătura există! 

America redescoperită iar şi iar... 

Condensarea: „cu adevărat o direcţie de cercetare care 
merită explorată”. Un parapsiholog ne prezintă descoperirea 
epocală pe care a făcut-o citind un articol din 1998 dintr-un 


cotidian regional în care un profesor de fizică sugera studierea 
unei alte posibilităţi: condensarea. * Din nou nu ne credem 
urechilor. 

Articolul hidrologilor din 1961 evoca fireşte condensarea 
apei conţinute în aer, primul fenomen la care se va gândi 
oricine e interesat de sarcofag. Articolul precizează chiar, într- 
un pasaj despre temperaturile înregistrate: „... aceste cifre sunt 
oferite pentru persoanele care au făcut calcule simple legate de 
cantitatea de apă pe care o putem obţine prin condensare.” Dar 
s-ar părea că aceste calcule simple depăşesc deja capacitatea 
unor mari parapsifili care nu au habar că fenomenul de perete 
rece nu poate produce decât cantităţi mici (despre care vom 
vorbi mai târziu) în comparaţie cu cele prezente în sarcofag. 

Ca să ne lămurim şi mai bine cum stau lucrurile cu această 
„descoperire” a condensării, iată câteva rânduri, printre multe 
altele, consacrate marelui mister al sarcofagului de la Ar- les- 
sur-Tech: „Alţii au crezut că piatra sarcofagului ar putea 
absorbi umiditatea atmosferică, şi că apa adunată pe fundul 
sarcofagului ar fi această umiditate obţinută prin condensare. 
Dar... trebuie să recunoaştem că un atare fenomen nu ar putea 
produce nicicând sute de litri pe an.“ Acest text, limpede ca 
lacrima, a fost scris cu peste şaizeci de ani - aţi citit corect, 
şaizeci de ani - înaintea* minunatei noi ipoteze care-l 
entuziasmează pe dl Lignon. 

Ca să nu existe nicio ambiguitate şi ca să arătăm că nu eo 
ipoteză nouă condensarea, trebuie să amintim că este un fapt 
recunoscut de aproape oricine s-a interesat serios de 
sarcofagul de la Arles-sur-Tech optând pentru o origine 
naturală.  Divergenţele apar în legătură cu proporția 
condensării în producţia de apă. 

Unii optează pentru un condensator de umiditate cu un 
randament deosebit de ridicat şi resping aproape ipoteza apei 
de ploaie, în contradicţie totodată, din 1961, cu datele 
înregistrate, în timp ce alţii optează mai degrabă pentru o 
preponderență a ploii, aşa cum o dovedesc datele publicate în 


1961, cu o participare redusă a altor surse. 

Drept exemplu de text dintre multele care au abordat 
subiectul, iată un fragment dintr-un articol din Memoires de 
institut de prehistoire et d'archeologie des Alpes-Mariti- mes** 
din 1975-1976 care se referă la puţurile aeriene şi în care 
putem citi în legătură cu sarcofagul de la Ar- les-sur-Tech: 

Apa din sarcofag este produsă pe de o parte prin 
condensarea umidității aerului care rezultă din diferența de 
temperatură între interior şi exterior şi uneori prin infiltrarea, 
în zilele ploioase, a apei prin lespedea poroasă sau prin 
prelingerea stropilor care pătrund prin interstiţiile existente 
între lespede şi sarcofag. 

Pe această temă au fost emise mai multe ipoteze; pentru: 

— [1933] P Basiaux: „Este un captator de umiditate 
atmosferică cu randament ridicat. “ 

— [1934] H. De Varigny: „Opinia autorităților abației este că 
avem de-a face cu un fenomen natural, o condensare spontană, 
care va fi explicată de fizică mai devreme sau mai târziu “; 
pentru autor „fenomenul considerat miraculos este explicat 
foarte bine de fizică”. 

— [1957] Rene Colas: „Ne aflăm aici în prezenţa unor condiții 
excepționale: expunerea către nord într-o curte adâncă în care 
nu pătrunde soarele, un ansamblu arhitectural în vecinătate 
format din construcții masive care constituie probabil un 
regulator termic, şi mai ales o bună circulaţie a aerului cald şi 
umed revărsat peste peretele sudic, care se răceşte la nivelul 
solului şi a cărui umiditate se condensează în cuva 
sarcofagului. “ 

— [1959]  Delaunay-Delapierre şi  Delapierre-Devinoux 
[observați în treacăt că pe vremea aceea oamenii ştiau să se 
amuze cu pseudonimele]: „Este rezultatul unui fenomen de 
condensare a aerului. “ 

— [1957] Dupasquier: „Randamentul sarcofagului este foarte 
ridicat în comparaţie cu instalaţiile de la The- odosia sau din 
Montpelier. “ 


— [1960] Nicolas Chtechapov: „Admite producția apei prin 
condensarea aerului, dar păstrează câteva îndoieli.” 

De la Theodosia la Trans-en-Provence 

Având în vedere că unele persoane cred că pot explica 
producerea apei în interiorul „mormântului sfânt“ printr-un 
fenomen de condensare, trebuie să facem acum o scurtă 
călătorie care ne va duce din ţara greierilor şi măslinilor până 
în Crimeea. 

La Trans-en-Provence (Var), monumentul cel mai cunoscut 
din sat este fară doar şi poate puţul aerian. Monumentul 
corespunde unei adevărate încercări la scară naturală de 
recuperare a umidității atmosferice pentru a obţine apă prin 
condensare. Ar fi poate util pentru argumentaţia noastră să 
amintim câteva date. 

Acest puț aerian conceput în 1928 şi a cărui realizare s-a 
încheiat în 1931 este opera lui Achille Knapen, un inginer 
belgian, laureat al Societăţii de inginerie civilă din Franţa. Este 
foarte impunător (cf foto de pe pagina alăturată), cu diametrul 
la bază de 12 metri, circa 13 metri înălţime şi peretele de circa 
2,5 metri grosime străpuns de orificii care permit circulaţia 
aerului; în interior, aproape 3000 plăcuţe de ardezie au fost 
dispuse pentru a mări suprafaţa de condensare. 

Din păcate, edificiul nu a putut nicicând concretiza 
speranţele creatorului său care depusese chiar şi un brevet în 
Statele Unite. * Achille Knapen spera să obţină o producţie 
între 30 şi 40 de metri cubi pe zi, iar puţul aerian nu a putut 
oferi, în nopţile cele mai bune, decât câţiva litri de apă. 

Această încercare la scară reală de recuperare a umidității 
atmosferice prin condensarea într-un puț aerian nu este 
singulară**, mai putem oferi un exemplu. Conceput în 1929 de 
Leon Chaptal, directorul staţiunii de bioclimatologie agri- 


colă din Montpellier, recuperatorul consta dintr-o piramidă 
de pietre din calcar de circa 13 metri cubi înălţată pe o 
platformă  betonată care permitea culegerea apei. 
Condensatorul funcţiona într-adevăr, dar cantitatea medie de 
apă acumulată de zi oscila între 0,2 şi 0,5 litri! 

La originea acestor încercări se află „faptul” invocat adesea 
ca dovada posibilităţii efective a acestor sisteme: „Oraşul 
Theodosia din Crimeea era, în secolul al IV-lea î.Cr. Alimentat 
cu apă prin captatori de umiditate constituiți din (13?) mici 
coline de pietre.” într-adevăr, la sfârşitul secolului al XIX-lea, F. 
Zibold, un inginer însărcinat cu lucrările de aduc- ţie a apei la 
Theodosia, descoperise pe dealurile învecinate aceste enorme 
conuri de pietre lângă canalizările de alimentare cu apă ale 
oraşului şi era convins că aceste piramide erau condensatori de 
umiditate capabili fiecare - potrivit rezultatului calculelor sale - 
să furnizeze în fiecare zi 55 400 de litri de apă potabilă oraşului 
antic. 

De altfel, această ipoteză nu a fost verificată de Zibold însuşi, 
pentru că încercarea sa de reproducere la scară reală, care a 
început în 1905 - două mii de tone de galeți ta- saţi într-un 


trunchi de con cu un diametru la bază de 20 de metri, un 
diametru la culme de 8 metri şi 6 metri înălţime -, nu a dat se 
pare rezultatele aşteptate. Ceea ce nu era decât o ipoteză s-a 
transformat curând în articol de credinţă. 

Ce putem spune pe scurt? Pierre Descroix* a arătat, acum 
câteva decenii, că cifrele anunţate de Zibold pentru 
alimentarea cu apă a oraşului Theodosia prin cele treisprezece 
„pi- ramide-condesatori“ erau neverosimile, iar cantităţile de 
apă de condensare considerate ar provoca pentru fiecare 
piramidă de pietre o creştere de temperatură de 99*C! Ceea ce 
înlătura orice şansă ca sistemul să funcţioneze. 

Două expediţii, în 1993 şi 1994, destinate să explice misterul 
puţurilor aeriene de la Theodosia, au rezolvat enigma. Aşa cum 
a raportat Daniel Beysens**, directorul misiunii de la Feodosia 
(Theodosia), săpăturile au arătat că acele canalizări (care sunt 
de fapt medievale sau moderne) ale reţelei de alimentare cu 
apă a oraşului s-au dezvoltat în vecinătatea piramidelor „în mod 
total independent” şi că pirami- dele-condensatori care 
înconjoară Theodosia sunt de fapt kurgane, morminte scitice 
sau greceşti! 

Dacă umiditatea din aer este recuperabilă prin condensatori, 
produsul optim sau (cel puţin) eficace pentru aceasta nu 
seamănă deloc cu încercările de la Theodosia, Trans-en-Pro- 
vence sau Montpellier. Şi, să nu se supere parapsihologii adepţi 
ai teoriei condensării, sarcofagul de la Arles-sur-Tech e departe 
de a prelua ştafeta ca puț aerian ultra-eficace. 

Originea cerească a apei confirmată 

Principalul rezultat al cercetării din 1961 a fost confirmat de 
un studiu recent* care se referă în principal la determinarea 
cantităţii de apă produsă prin condensare în interiorul 
sarcofagului. Rezultatul este cât se poate de clar: apa are într- 
adevăr o origine naturală. Autorii acestui nou studiu au cules 
date în decursul a trei ani în mod absolut pasiv, adică fără nicio 
intervenţie asupra fenomenului. Au plasat astfel patru 
termocupluri care au măsurat temperatura aerului exterior, a 


apei din sarcofag, a pietrei din exteriorul sarcofagului şi a 
pietrei din interiorul sarcofagului timp de aproape şapte luni, 
apoi au măsurat temperatura aerului în interiorul sarcofagului. 
Au măsurat de asemenea - prin două staţii externe amplasate 
la circa 200 şi 250 de metri de sarcofag - cantitatea de ploaie, 
temperatura aerului ambiant, umiditatea relativă şi presiunea 
atmosferică. 

Concluzia cercetătorilor este cât se poate de limpede în 
asemenea circumstanţe, şi clarifică - dând cifre - cele două 
fenomene care intervin în umplerea mormântului sfânt, 
fenomenul evaporării fiind în mod evident un factor 
complementar negativ: infiltrarea apei de ploaie şi condensarea 
rouăi. 

Se cuvine să cităm cuvintele autorilor, extrase din revista 
Atmospheric Research: 

S-a afirmat, cel puţin începând cu secolul al XVI-lea, că un 
sarcofag închis, aflat în curtea abației din Ar- les-sur-Tech 
(Franța) produce sute de litri pe an. Au fost emise mai multe 
ipoteze pentru a explica misterul. După circa trei ani de 
culegere a datelor, se poate conchide că producţia de apă, care 
se cifrează la circa 200 de litri pe an, provine dintr-o combinare 
a apei de ploaie, condensării rouăi şi evaporării. Inchiderea 
neermetică permite schimburi cu atmosfera. Condensarea este 
de circa şase ori mai mare decât evaporarea şi justifică circa 
10% din producția totală de apă. * 

De asemenea, concluzia articolului: 

[...] fenomenul captării apei în sarcofagul de la Ar- les-sur- 
Tech poate fi înţeles ca un echilibru între apa de ploaie care se 
infiltrează între corpul sarcofagului şi lespede, condensarea 
rouăi şi fenomenul complementar, evaporarea. A fost măsurată 
o producţie totală de apă de circa 200 de litri pe an, circa 10% 
din aceasta fiind contribuția rouăi, adică 20 de litri pe an. 

În ceea ce priveşte analiza datelor, autorii notează: „Am 
încercat mai întâi să corelăm precipitaţiile apei de ploaie... cu 
nivelul de producţie a apei în mormânt”; şi deduc valorile 


obţinute: „[...] este clar că există o corelaţie puternică între 
cele două cantităţi”. 

Altfel spus, Beysens şi colaboratorii săi, ca şi predecesorii lor 
în 1961, au stabilit o relaţie între cantitatea de apă care apare 
în sarcofag şi cantitatea de precipitaţii căzută pe o suprafaţă 
dată şi în plus au pus în evidenţă contribuţia factorului 
condensare. 

Inainte de a încheia cu acest nou studiu al sarcofagului de la 
Arles-sur-Tech, trebuie să notăm că Beysens şi colaboratorii săi 
au o părere neobişnuită despre studiul din 1961; ei scriu 
textual despre concluzia predecesorilor - lespede permeabilă şi 
migrare în cinci zile prin lespede- că nu este fondată, dar nu 
justifică nicăieri această afirmaţie. Dimpotrivă, ei se înşală în 
privinţa a două aspecte esenţiale. 

Primul aspect: sarcofagul gol la începutul măsurătorilor. 
Răstimpul între ploaie şi variaţia nivelului apei în sarcofage 
observat în măsurătorile din 1961 s-ar datora unui volum mort 
provocat de înclinarea sarcofagului faţă de orizontală. Atunci 
când sarcofagul se umple, începând fireşte cu volumul mort, nu 
se poate citi nivelul apei pentru că aparatul de măsură nu e 
încă atins, ceea ce provoacă un decalaj. Dar să te foloseşti de 
acest volum mort pentru a explica decalajul în citirea 
nivelurilor presupune în mod necesar ca sarcofagul să fie gol la 
începutul măsurătorilor. Or această presupoziţie este falsă! 
Sarcofagul nu era gol. Nivelul apei era cunoscut şi cât se poate 
de măsurabil încă de la începutul experimentelor, iar aceasta 
reiese direct din lectura articolului din 1961. Aplicând regula 
de trei simplă putem estima volumul iniţial de apă conţinut în 
sarcofag la începutul măsurătorilor. Acesta era de circa 120 de 
litri de apă! E totuşi prea mult pentru un sarcofag gol- 

Al doilea aspect: permeabilitate şi impermeabilitate. Opinia 
lui Beysens şi a colaboratorilor săi potrivit căreia marmura nu 
poate fi permeabilă în profunzime nu este dovedită prin niciun 
argument şi niciun experiment. Chiar contrazice experimentele 
făcute în 1961, care arată permeabilitatea marmurei lespezii! 


Acest exemplu ne arată că nu este corect să vrei să pui în 
balanţă fapte şi opinii, mai ales când acestea din urmă nu sunt 
susţinute de o demonstraţie sau o justificare un pic mai 
convingătoare decât „Ni s-a părut normal să deducem că 
sarcofagul era gol“ sau „Credem că marmura nu este 
permeabilă în profunzime”. 

În concluzie... 

Publicul dispune în momentul de faţă, prin cercetările din 
1961 şi din 2001, de o informaţie bine-venită despre celebrul 
mormânt sfânt care se umple aşadar cu o apă care şi-a pierdut 
misterul. Ca o explicaţie complementară pentru conservarea 
apei pe fundul sarcofagului, ne permitem să mai aducem la 
cunoştinţa cititorului un parametru esenţial, adesea trecut sub 
tăcere: intervenţia umană. Astfel, „în 1848, pentru că apa se 
pierdea puţin câte puţin printr-o fisură în partea inferioară a 
mormântului, acesta a fost înălţat cu 0,75 metri pentru a 
permite colmatarea uşoară a fantei“. 

Sperăm că în viitorul apropiat va fi plasată o nouă placă pe 
grila de la intrarea în curticică mormântului sfânt de la Arles- 
sur-Tech şi că mijloacele de informare în masă nu vor pierde 
ocazia de a difuza inscripţia pe care o va purta această placă: 

Mormântul sfânt şi-a dezvăluit secretul: ploaie şi condensare. 

Radioactivitatea sau necuratul intră în biserică 

Un fenomen „natural” cum este condensarea apei în 
sarcofagul despre care tocmai am vorbit este ceva bun. Un 
fenomen „artificial41 e rău. Cu mici excepţii, este ceea ce 
auzim adesea: „e chimicală“, e „artificial“, e... Radioactivitatea 
„naturală“ mai treacă-meargă; radioactivitatea „artificială, se 
schimbă calimera! Corpurile radioactive sunt în prezent 
obiectul unei demonizări stranii. 

În secolul al XX-lea au apărut şi s-au dezvoltat rapid 
numeroase activităţi umane, de la cercetarea biologică la 
datarea giulgiurilor vechi*, de la medicina nucleară la 
ştergerea instantanee de pe faţa pământului a oraşelor, de la 
necroza controlată a prostatelor canceroase la producţia 


periculoasă de electricitate, de la consacrarea savanților care 
intră în Panteon la obiectul bătăliilor electorale furioase. 

Acest secol a cunoscut cataclisme cumplite, în care s-a 
manifestat furia umană în formele sale cele mai bestiale: 
războaie feroce între mari puteri industrializate, lagăre de 
exterminare şi gulaguri în care au pierit zeci de milioane de 
fiinţe umane condamnate pentru apartenenţa lor la o rasă, o 
etnie, o religie sau o clasă socială blestemată, războaie 
coloniale necruțătoare în care s-au înfruntat cei care doreau să 
păstreze o stare de lucruri împământenită prin secole de 
dominare şi cei care doreau să-şi câştige independenţa, dar se 
reclamau din ideologii care au dus la regimuri adesea mai rele 
pentru popoare decât cele pe care doreau să le răstoarne. 

Potrivit istoricilor, peste o sută de milioane de oameni au fost 
ucişi în acest secol, dar armele nucleare nu au contribuit decât 
cu câteva miimi. Şi totuşi, teama produsă de aceste arme 
domină gândirea politică a multora şi apasă pe viitorul energiei 
nucleare, din raţiuni uneori legitime. 

În timpul Războiului Rece în care s-au înfruntat cele două 
blocuri gigant, teama unui cataclism nuclear i-a împiedicat într- 
adevăr şi pe unii şi pe alţii să depăşească anumite limite. 
Pentru mulţi oameni din Occident, perspectiva unui război 
nuclear nu era atât de înfricoşătoare ca victoria militară a 
blocului sovietic. Fără îndoială că viziunea distrugerii 
necruțătoare a unor clase sociale, ţăranii înstăriți, mica 
burghezie, membrii  intelighenţiei, grupările religioase, a 
contribuit la preferarea morţii mai degrabă decât căderea sub 
dominaţia unui tiran ca acela care a primit ca premiu, după 
războiul din Coreea, postul ereditar de conducător al poporului 
în Coreea de Nord. 

În tabăra opusă, adagiul potrivit căruia duşmanul 
duşmanului meu este prietenul meu a dus la susţinerea de 
către marile democraţii a clisei fasciste în anumite ţări, cum ar 
fi coloneii greci, Pinochet sau Mobutu. Lista este, din păcate, 
foarte lungă, şi toate cadrele politice care au fost implicate, la 


un moment dat al carierei lor, în episoade puţin glorioase, 
războaie coloniale, stalinism, polpotism, speră ca secolul care 
începe să facă tabula rasa şi să le permită să o ia de la zero 
către noi peripetii. 

Această teamă explică de ce domneşte astăzi o confuzie 
politică ce contribuie la o anumită inocenţă a secolului care 
începe şi în care există puţini politicieni bătrâni ce se pot lăudă 
că au avut o luciditate exemplară. 

Totuşi, atunci când vedem că după implozia Uniunii Sovietice 
în 1989 cele două tabere dispuneau de circa 40000 focoase 
nucleare, cu o putere similară, pentru fiecare bombă, cu de 
şapte ori puterea bombei care a nimicit Hiroşima, nu e de 
mirare că suspinul de uşurare care a însoţit încetarea 
înfruntării între cele două blocuri a fost însoţit şi de o îndoială 
în legătură cu capacitatea clasei politice de a gestiona uriaşa 
putere pe care dezvoltarea ştiinţei o pune în mâna sa. 

Puterea nucleară acumulată ar permite fără dificultate vi- 
trificarea aproape în întregime a suprafeţei locuite a 
Pământului. Ştim astăzi că, printre ţintele focoaselor nucleare 
americane se număra casa de la ţară a amantei directorului 
adjunct al unui important organism militar din tabăra adversă. 
Este fără îndoială cea mai frumoasă demonstraţie a neputinței 
care a lovit clasa politică în faţa anumitor grupuri de interese 
militaro-industriale a căror ameninţare a fost denunţată cu 
sagacitate de generalul Eisenhower. 

Este reconfortant, dar nu liniştitor în totalitate, că Statele 
Unite şi Rusia discută amical despre reducerea arsenalului la o 
cifră modestă de câteva zeci de mii de focoase nucleare. Este 
un motiv de îngrijorare care ar trebui să-i mobilizeze pe 
partizanii şi adversarii energiei nucleare civile sau chiar 
militare. Soluţia este mult mai uşor de găsit decât cea a 
furnizării energiei către nouă miliarde de fiinţe umane, 
populaţia pe care Pământul o va avea pe la jumătatea secolului 
al XXI-lea, cu dorinţa lor de a trăi ca noi, de a avea mâncare 
bună, oraşe luminate, maşini şi „rave-parties“. Aceasta ar duce 


la o creştere notabilă a energiei consumate şi ne obligă să 
analizăm fără demagogie resursele pe care le vom lăsa 
generaţiilor viitoare. Alegerile noastre sunt limitate. Trebuie să 
luăm hotărâri al căror impact va fi semnificativ peste o 
jumătate de secol, zece secole sau chiar o sută de secole. Ar fi 
iresponsabil ca hotărâri cruciale să depindă de rezultatul 
următoarelor alegeri şi de valul de demagogie pe care îl 
implică. 

Toate formele de energie au limitări sau prezintă pericole 
care le sunt specifice şi care trebuie evaluate. Este 
indispensabil să fim conştienţi de iradierea naturală la care 
suntem supuşi pentru a judeca în mod pertinent riscurile legate 
de folosirea energiei nucleare. 

Radiațiile şi corpurile vii 

Sursele slabe de iradiere* 

Memoria oamenilor atenuează repede amintirea accidentelor 
subite, oricare ar fi numărul de victime, atunci când nu sunt 
direct afectaţi. Dar ameninţarea cotidiană a unui accident ale 
cărui efecte, foarte reduse, se fac simţite mulţi ani asupra unei 
mari părţi a populaţiei globului pare intolerabilă şi poate 
provoca valuri de reacţii înflăcărate. 

După accidentul de la Cemobâl, care a răspândit o cantitate 
masivă de corpuri radioactive pe mari suprafeţe ale globului, 
milioane de oameni s-au simţit ameninţaţi. Câteva zeci de mii 
dintre ei au contractat poate sau vor contracta un cancer ca 
urmare a accidentului. Acest accident a propagat teama unei 
otrăviri radioactive  cvasiireversibile a planetei pentru 
milioanele de ani de-acum încolo, deşi, în acest caz, 
contaminarea globală pe termen lung reprezintă doar 3% din 
cea datorată testelor armelor nucleare în atmosferă, încheiate, 
în mare parte, în 1963. Proporția de iod-131 eliberată de 
Cemobâl a fost de 0,1% din cea a testelor nucleare, dar a fost 
de 8% pentru cesiu-137, care contribuie la o poluare 
persistentă a mediului înconjurător. 

Dezbaterile legate de efectele dăunătoare specifice industriei 


nucleare trebuie să pornească de la o estimare serioasă a 
efectului radiaţiilor emise de corpurile radioactive cu durată de 
viaţă îndelungată. Vor trebui gestionate sau tratate, îngropate 
sau împiedicate să reapară la suprafaţa globului timp de mii 
sau chiar de milioane de ani. Pare logic să considerăm radiaţia 
ionizantă naturală pentru a vedea dacă este rezonabil să 
impunem limite inferioare variațiilor sale asupra ansamblului 
planetei. Trebuie să ţinem seama şi de efectele dăunătoare ale 
surselor de energie alternative care prezintă uneori pericole 
considerabile asupra cărora „nucleofobii“ viscerali închid pudic 
ochii. 

De când a apărut viaţa, planeta se scaldă într-un flux de 
radiaţii. Acestea provin de la razele cosmice sau de la ra- 
dioelementele conţinute în roci. Ele au fost îmbogăţite prin 
aporturile radiologiei medicale şi ale unor activităţi industriale 
sau militare. 

Pe Pământ ajung particule de energie foarte înaltă. Acestea 
produc, în straturile superioare ale atmosferei, reacţii nucleare 
care dau naştere unei mari varietăţi de particule, dintre care 
majoritatea, cu excepţia miuonilor şi a neutrinilor, este 
absorbită de aer înainte de a atinge nivelul mării. Neutrinii, 
care sunt particule cu masă nulă şi fără sarcină electrică, pot 
traversa Pământul având mai puţin de o şansă dintr-un miliard 
să interacţioneze*. În schimb, miuonii au sarcină electrică şi 
interacționează cu materia, în special cu corpul nostru: acesta 
este străbătut în medie de cinci miuoni în fiecare secundă. Un 
miuon pierde în țesuturile noastre de aproximativ o sută de ori 
mai multă energie decât electronul dintr-un corp radioactiv 
ingerat. 

La mare altitudine, radiaţiile sunt mult mai intense decât la 
nivelul mării. La altitudinea munţilor, există electroni, raze 
gama, adică raze X energetice, şi miuoni, iar, la înălţimea la 
care zboară avionul Concorde există, în plus, protoni, neutroni 
şi pioni. 

În figura de la p. 150 vedem că, atunci când un proton cu 


foarte mare energie pătrunde în atmosferă, el produce o 
cascadă de particule cu nume ezoterice, botezate cu litere 
greceşti cum ar fi |4 „v, y, pe lângă particulele familiare cum 
sunt electronii şi neutronii. Alfabetul grecesc a fost epuizat de 
multă vreme datorită diversităţii particulelor produse şi s-a 
trecut la alfabetul ebraic! 

Neutronii emişi în atmosferă de reacţiile nucleare produc la 
rândul lor, prin interacţiunea cu azotul din aer, car- bon-14, un 
izotop radioactiv al carbonului-12 stabil, a cărui durată medie 
de viaţă este de câteva mii de ani şi pe care îl inhalăm - la fel 
ca toate organismele vii, animale şi plante. În 10% din cazuri, 
aceste reacţii produc şi tritiu, care este la rândul lui radioactiv. 
Carbonul-14 este folosit în mod obişnuit pentru a data corpurile 
care conţin carbon (corpuri organice şi vegetale, oseminte şi 
cărbune de lemn, de exemplu) prin măsurarea raportului 
carbon-14/carbon-12 ceea ce permite calcularea anului în care 
primul a fost inhalat, sub forma gazului carbonic, de către o 
plantă sau un animal. 

Concentrația sa a scăzut apoi prin dezintegrarea 
radioactivăîn momentul în care a încetat schimbul cu 
atmosfera. 


Altitudine în metri 


Radiaţie cosmică 
primară 


Radiațiile naturale sunt emise de elementele radioactive din 
rocile şi țesuturile vii. Potasiul-40, un izotop radioactiv al 
potasiului stabil, în proporţie de 1/10 000, are o durată medie 
de viaţă de 1,3 miliarde de ani; este deci încă prezent, ca şi 
uraniul-235, care a fost produs de asemenea de la originea 
Pământului. Se găsea în pulberea stelelor moarte a căror 
aglomerare a dat naştere sistemului nostru solar. Datorită 
afinităţii potasiului cu majoritatea ţesuturilor noastre, este 
mereu prezent în organismele vii. Alte elemente minerale au 
izotopi cu durată de viaţă lungă. O fiinţă umană de 70 de 


kilograme conţine corpuri radioactive în care au loc 10 000 de 
dezintegrări pe secundă, puţine fiind detectabile la o 
examinare, în timp ce majoritatea rămân absorbite în ţesuturi. 

Radiațiile naturale, formate din miuonii razelor cosmice şi 
razele beta şi gama emise de roci în cantităţi variabile, 
constituie zgomotul de fond în care s-a dezvoltat viaţa, căci, 
chiar dacă este posibil ca ele să fi provocat modificări genetice 
în decursul evoluţiei, țesuturile vii au elaborat mecanisme de 
reparare a genelor. 

Este absolut ridicol să demonizăm radiaţiile atunci când 
intensitatea lor se situează la nivelul radiaţiilor naturale, dacă 
nu cumva vrem să luăm măsuri stricte de protecţie şi împotriva 
materialelor de construcţie puţin radioactive sau împotriva 
radiaţiei cosmice. Este o adevărată paranoia! Din punctul de 
vedere al societăţii, este avantajos să reducă nivelul de radiaţii 
dacă preţul plătit e mai mic decât beneficiul aşteptat. Or, în 
momentul de faţă, nu este cazul. 

Am întâlnit un profesor de fizică elveţian care, mânat de o 
pasiune antinucleară deghizată în ecologie, reproşa CERN-u- 
lui afirmaţia că activitatea sa nu contribuie decât cu doze mici 
de radiaţii, net inferioare zgomotului de fond natural, deci fără 
pericol. Acest profesor susţinea că în doze mari organismul 
mobiliza mecanisme de apărare împotriva radiaţiilor, în timp ce 
în doze mici atacul era mai parşiv, deci mai periculos. Dacă 
urmăm raţionamentul său, ceea ce nu vom face, am putea 
spune că, datorită radiaţiilor naturale omniprezente, ne aflăm 
în permanenţă deasupra pragului fatidic al iradierii nule şi că 
iradierea printr-o fracțiune scăzută a radiaţiei naturale nu are 
nicio importanţă, cu excepţia cazului în care ideologia 
antinucleară a iradiatului conduce la amplificarea enormă a 
efectului, ceea ce pare să se întâmple cu acest profesor. 

Variația iradierii naturale, în funcţie de geografie sau de 
altitudine, este suficientă pentru a nu lua în serios aceste 
elucubraţii, dar estimarea efectului dozelor mici asupra 
organismului uman are o importanţă socială, iar previziunile 


controversate care au fost făcute dau naştere la polemici. Este 
util deci să înţelegem importanţa relativă a tuturor surselor de 
radiaţii şi a efectelor lor asupra sănătăţii. 

Instrumentele fizicii sunt foarte sensibile la radiaţii. Fizicienii 
pot detecta cu uşurinţă trecerea unui singur electron rapid 
emis de un atom radioactiv. Ceea ce ne interesează aici este 
sensibilitatea corpului uman: acesta este constituit din circa 
1028 atomi*, împărţiţi între 1014 celule, şi un electron rapid 
perturbă cel mult IO5 atomi într-o celulă care conţine 1014. 
Trebuie să ţinem seama de faptul că în timpul vieţii, în fiecare 
celulă se acumulează milioane de leziuni spontane, care sunt 
reparate în permanenţă, de bine de rău, prin mecanismele 
minunate şi complexe de care dispun țesuturile vii. Efectul 
acestor microleziuni provocate de radiaţii este o problemă 
delicată care e departe de fi fost descifrată pe deplin. 

Majoritatea particulelor apărute la începutul universului care 
reacţionează cu atomii corpului uman smulg electroni 
cortegiilor atomice, de unde şi numele lor de „radiaţie 
ionizantă”: toate au cam acelaşi efect asupra moleculelor vii. 
Există diferenţe în capacitatea lor de a distruge celulele vii 
atunci când radiaţiile sunt constituite din particule grele şi 
lente, cum sunt particulele alfa, care sunt nuclee de heliu, sau 
din particule uşoare şi rapide, cum sunt electronii şi razele 
gama. Biologii asociază un coeficient de eficacitate bio- logică 
Q radiaţiilor folosite în radiologie şi radioterapie. De exemplu, 
dacă o valoare 1 corespunde razelor X, razelor gama şi 
electronilor rapizi, ea va fi de 10 pentru protoni sau neutroni 
rapizi şi de 20 pentru particulele alfa. 

Câteva unităţi de măsură a radiaţiilor 
1 Bq: becquerelul este activitatea unei surse radioactive care 
se dezintegrează o dată pe secundă. 

1 Ci: curieul este activitatea unei surse radioactive care se 
dezintegrează de 3,72 x 1010 ori pe secundă. Aceasta e 
activitatea radioactivă a unui gram de radiu. 

Efectul fizic al iradierii produse de radiaţiile ionizante se 


măsoară prin cantitatea de energie depusă într-un kilogram de 
materie vie. 
1 Sv: sievertul corespunde energiei de un joule pe kilogram. 

Cu 1 joule, se ridică temperatura unui gram de apă cu 
0,24*C; 1 msv = o miime de sievert. 

Efectul biologic al iradierii este legat de efectul fizic prin 
coeficientul de eficacitate biologică Q. Vechea unitate de 
măsură a iradierii era roentgenul, doza fizică primită la 1 metru 
de o sursă de 1 curie de radiu într-o oră. 

Doza biologică (remul, roentgen equivalent mari) era legată 
de rad prin: 

1 rem=lradxQ 

1 Gy=1gray = 100 rad 

1 Sv=1GyxQ 

1 rad = 10 msv Numim „debit de doză“ doza pe unitatea 
de timp. 

Doza anuală datorată radiaţiilor interne (dari) 

În urma discuţiilor care au urmat unei colaborări*, cei doi 
fizicieni, Georges Charpak şi Richart L. Garwin, au propus 
organismelor specializate introducerea unei noi unităţi de 
măsură a efectului radiaţiilor, dari, care poate fi înţeleasă de 
toţi cei care acceptă să reflecteze asupra subiectului pentru a 
se pune la adăpost împotriva demagogiei. 

Ceea ce constituie avantajul utilizării corpurilor radioactive 
în cercetarea ştiinţifică - marea sensibilitate a detectării lor - 
este privit acum numai ca o tară periculoasă. Putem măsura cu 
un detector un singur atom care se dezintegrează (1 
becquerel), dar sunt necesare miliarde de atomi, în general, 
pentru a doza corpurile  neradioactive. Şi  denunţăm 
contaminările radioactive măsurate în becquereli pre- facându- 
ne că nu ştim de cei 10000 de becquereli care se află în 
permanenţă în corpul nostru şi maschează efectul acestor 
contaminări în comparaţie cu numărul infinit de agresiuni 
asupra corpului nostru, permanente sau provocate de 
activitatea umană. 


Din moment ce corpul uman este supus în mod natural 
efectului radiaţiilor emise de corpurile radioactive, K40 şi C14 
care se află în permanenţă în el, se sugerează să se ia ca 
unitate de referinţă efectul acestor radiaţii naturale care au o 
intensitate apropiată de 10 000 becquereli. 

Doza de 500 dari impusă lucrătorilor din industria nucleară 
corespunde unei estimări a reducerii speranţei de viaţă egală 
cu cea produsă de consumul a zece ţigări pe lună. Trebuie să 
fie comparată cu riscurile specifice asociate diferitelor 
profesiuni. De exemplu, conducerea unui automobil produce, 
datorită caracterului cancerigen al gazelor de eşapament, un 
risc potenţial mai mare. 


IMPORTANŢA RELATIVA A CATORVA SURSE 

lucrător din industria nucleară 


Au existat de curând polemici provocate de iradieri 
accidentale al căror impact este inferior unei zecimi de dari. 
Tabelul de mai sus* arată în ce măsură este exploatată 
credulitatea publicului de către grupuri cum sunt CRIRAD sau 
Greempeace atunci când trag semnalul de alarmă pentru 
contaminări al căror efect poate fi considerat inexistent la 


scara vieţii umane. 

O problemă importantă şi reală pentru energia nucleară este 
gestionarea deşeurilor radioactive ale combustibililor uzaţi. 
Unele elemente au o durată medie de viaţă foarte lungă, de 
câteva sute de mii de ani. Sunt avansate diferite căi de 
neutralizarea a lor, cum ar fi îngroparea la mare adâncime în 
puțuri plasate în zone deşertice. Există în China şi în Mexic 
deşerturi unde nu a mai plouat de 2 milioane de ani. 
Ingroparea deşeurilor nucleare mondiale în asemenea puțuri ai 
constitui o sursă de venit semnificativă pentru aceste ţări. 
Condiţionarea deşeurilor prin fuziune în sticlă, apoi, închiderea 
lor în containere metalice groase este de asemenea studiată. 
Unii vor să le îngroape lângă suprafaţă pentru a le putea 
recupera şi distruge prim metodele transmutaţiei nucleare. 
Alţii vor să le îngroape în galerii adânci în containere prevăzute 
să reziste câtorva mii de ani de iradiere. Este obiectul studiilor 
întreprinse de guvernul francez, care trebuie să-i permită în 
2006 să ia o hotărâre întemeiată pe aceste experimente. 

Inginerilor li se impune o normă: doza de radiaţii externe nu 
trebuie să depăşească 2% din cea datorată radioactivităţii 
naturale, ştiind că variaţia naturală în Franţa atinge 250%. Prin 
urmare este acceptabilă. 

Alţii cer a priori să nu existe nicio radiaţie externă şi 
preconizează deci încetarea definitivă a exploatării energiei 
nucleare. Dacă ţinem seama de radioactivitatea naturală care 
corespunde pe ansamblul globului unor activităţi colosale, este 
o poziţie pe care o putem califica drept psihorigidă. Dacă ar fi 
să considerăm doar marea, există în mod natural o cantitate 
suficientă de uraniu pentru ca unii să se gândească la extractia 
lui spre a putea alimenta centralele nucleare timp de milioane 
de ani. lar acest uraniu nu prezintă niciun pericol. Puteţi 
continua fără teamă să vă scăldaţi, ferindu-vă totuşi de 
cancerele de piele care pot fi provocate de Soarele pe care 
nimeni nu se gândeşte să-l scoată din priză! 

Prin urmare, trebuie să ţinem seama de pericolele reale care 


există, pentru că sunt suficiente. Unele au apărut în mod 
surprinzător. De exemplu, evenimentele din 11 septembrie 
2001 de la New York dezvăluie pericolul anumitor forme de 
terorism. Trebuie să ne protejăm împotriva lor, iar dislocarea 
unor rachete în vecinătatea tuturor siturilor periculoase, 
nucleare sau nu, este o utilizare mai pertinentă a acestui 
material decât să-l lăsăm să moară de bătrâneţe în cazărmi. 
Luarea în calcul a vulnerabilităţii multor centre industriale, 
cum ar fi uzinele chimice, este şi ea indispensabilă. Amintiţi-vă 
de catastrofa de la uzina Union Carbide din India care a ucis 
instantaneu şase mii de persoane. Aceasta trebuie să-i facă pe 
oamenii responsabili care iau hotărâri asupra surselor de 
energie să ia în calcul şi să compare toate resursele de care 
dispune omenirea, fără să cedeze în faţa demagogiei grupurilor 
celor mai zgomotoase sau celor mai bogate. 

Mizeria la care ar ajunge o populaţie mult prea numeroasă în 
raport cu resursele planetei ar provoca incomparabil mai multe 
pagube decât cele produse de un accident, nuclear sau nu. Ar 
crea populaţii disperate, care nu au nimic de pierdut, un teren 
ideal pentru un terorism ce ar beneficia de altfel de progresul 
ineluctabil al ştiinţei şi tehnicii. Acestea permit, printre altele, 
producerea la preţuri modice a unor arme de distrugere în 
masă, cum ar fi armele bacteriologice. Există un singur vaccin 
împotriva acestor perspective: solidaritatea cu cei care nu au 
avut privilegiul de a se naşte de partea bună a frontierei ce 
împrejmuieşte o ţară prosperă cu instituţii stabile şi oferă 
tuturor locuitorilor săi iluzia că viitorul le este asigurat dacă se 
comportă ca nişte buni consumatori. Căci este rodul întâmplării 
dacă poştaşul elveţian are un nivel de viaţă mult mai ridicat 
decât omologul său italian şi a fortiori decât cel indian, pentru 
că nici unii nici alţii nu joacă un rol prea mare în ceea ce 
deosebeşte ţările lor. 

Această solidaritate trebuie dublată de un ajutor pentru 
dezvoltare care nu va rezolva nimic doar prin miracolul legilor 
pieţei, dar care va avea poate un efect prin investiţii 


semnificative în educaţie, singurul antidot împotriva inte- 
griştilor religioşi sau politici care îşi transmit transele 
mulțimilor adormite de sărăcie şi abrutizate de ignoranță. 

O teză ciudată 

Doamna doctor în sociologie* Elizabeth Teissier şi-a câştigat 
titlul la Sorbona lăudând virtuțile astrologiei. Aceasta a făcut 
niscaiva valuri pentru că dovedea modul în care, sub aparenţa 
unei deschideri de spirit lăudabile, unii profesori universitari 
puteau introduce într-o prestigioasă universitate pariziană un 
val de obscurantism. Este desigur legitim ca într-o republică 
laică şi democratică să poată înflori toate faţetele creativităţii 
umane. Nimeni nu va fi revoltat de cursurile din facultăţile de 
teologie. Dar poate că ducem lipsă de facultăţi de vrăjitorie, de 
ştiinţe oculte, de astrologie şi alte activităţi în care înfloresc 
talentele a zeci de mii de profesionişti ce dau sfaturi şi 
consolează milioane de francezi. I-am putea astfel gratifica cu 
titluri de doctori şi chiar, pentru cei mai talentaţi dintre ei, cu 
titlul de mare cancelar al lui Papură Vodă! Dar nu trebuie să le 
lăsăm să pătrundă în universităţi altfel decât ca subiect de 
studiu al psihologiei, sociologiei sau psihiatriei. 

Statutul funcţionarilor permite oare să-i notăm sau să-i 
sancţionăm pe eminenţii membri ai juriului care s-au pretat la 
această farsă? îi sfătuim pe studenţii care vor să facă o teză în 
sociologie să nu-i aleagă drept coordonatori sau examinatori pe 
cei care s-au aflat în juriul doamnei doctor în sociologie 
Elizabeth Teissier. Numele lor pe prima pagină ar putea 
provoca ilaritatea în legătură cu conţinutul tezei. Doar dacă nu 
se căiesc. Şi universitatea împreună cu ei: o teză poate fi 
invalidată în anumite cazuri? Propunem cu seriozitate subiectul 
de teză următor: „Analiza factorilor psihici şi sociali care-i pot 
duce pe unii profesori universitari eminenţi să acorde statutul 
de ştiinţă, care merită o tribună dacă nu chiar o catedră 
universitară, unor superstiții primitive.” 

Din fericire, revistele satirice arată că drumul nu e complet 
deschis pentru şiretlicuri. Astfel, Le Canard enchaârte din 11 


aprilie 2001 publica sub titlul „Elizabeth Teissier: cu globul de 
cristal la Sorbona“ acest text de Frederic Pages: 

Astrologul şic şi cu hărţi berechet a momit un client barosan: 
un juriu de la Sorbona. Care i-a conferit titlul de „Doctor”. 
Victima cărui ascendent? 

[...] Două ore şi jumătate de măgării despre astrologie şi o 
singură informaţie palpabilă: Elizabeth Teissier se numeşte de 
fapt Germaine Hanselmann... Important este că Germaine, de- 
acuma „doctor”, va putea declara că astrologia e validată, 
oficializată de bătrâna Sorbonă. Luni, la deschiderea cursurilor, 
ni-i închipuim pe aceşti respectabili membri ai juriuluifă- 
căndu-le morală studenţilor în numele „rigorii intelectuale 

La fel, în Charlie hebdo din 11 aprilie 2001, un articol semnat 
de Gerard Biard şi intitulat „Ghicitoarea la Sorbona”.* 

La începutul ceremoniei, iţi spui că a intrat în casa lui 
Mercur şi şi-a pierdut minţile. Dar ne dăm repede seama că 
toate acestea sunt mai puţin nebuneşti decât par. [...] 

[...] când roşcovana tace în fine, sperăm că juriul se va ridica 
şi-i va arunca peste fața reconstruită de chirurgia estetică 
teancul de 900 de pagini explicân- du-i că aici e Sorbona, nu 
emisiunea lui Dechavanne. Când colo, nici pomeneală! 
Dimpotrivă [...]. 

Timp de două ore şi jumătate, în incinta facultăţii celei mai 
prestigioase din Franţa, au vorbit despre zaţul de cafea şi bila 
de cristal, prefăcându-se că e vorba de sociologie. Cel mai 
scandalos nu e că un astrolog a tras sfori ca să se infiltreze la 
universitate, ci că patru profesori au admis-o pe Mafalda ca pe 
o egală a lor. 

Le sugerăm celor doi ziarişti să prezinte la Sorbona, alegând 
acelaşi juriu, o teză de ştiinţe sociale. Între două rele, preferăm 
o universitate impertinentă unei universităţi retrograde. 

Dreptul de a visa şi de a fi lucid 

O reacţie epidermică 

Când descoperim că, înainte de al Doilea Război Mondial, un 
profesor de la liceul francez din Casablanca, pasionat de 


radiestezie, pretindea să corecteze lucrările de bacalaureat 
urmând indicaţiile pendulului său, ne punem întrebări. Apoi 
răsuflăm uşuraţi când aflăm că administraţia a luat măsuri 
pentru a-l împiedică să-şi mai aplice harul în sistemul 
educaţional. Şi ne spunem că toate acestea se petreceau de 
mult. 

Când citim acest titlu de ziar scris cu majuscule şi care 
povesteşte un fapt divers: „Dată afară din motive de 
incompatibilitate zodiacală!”, ne punem din nou întrebări. lar 
asta s-a întâmplat în Franţa, în 1984. Poate că au existat urmări 
judiciare, dar nu e deloc sigur. 

Când aflăm dintr-un alt articol de ziar că la finele lui 1991 o 
clasă în ultimul an de liceu dintr-un mare oraş „şi-a dovedit 
spiritul de iniţiativă şi rolul din ce în ce mai mare al ştiinţelor 
paralele la angajarea în întreprinderi” organizând o întâlnire 
pentru a etala meritele  „sofrologilor, numerolo- gilor, 
astrologilor, morfopsihologilor”, rămânem cu gura căscată. Şi 
când citim că la „cocteilul de închidere desfăşurat sub 
preşedinţia efectivă a rectorului, pe lângă directorul liceului, au 
participat numeroase personalităţi”, nu ne vine să ne credem 
ochilor. 

În momentul în care vreo duzină de cadre didactice au trimis 
acest din urmă articol unuia dintre noi pentru a ne transmite 
stupoarea lor, acesta a considerat că era de datoria lui să 
devină purtătorul de cuvânt al nedumeririi lor. I-a scris deci 
rectorului respectiv pentru a-i semnala că nu putea fi decât 
„regretabil că, în momentul în care vorbim despre dorinţa de a 
dezvolta cultura ştiinţifică, unii responsabili ai Educaţiei 
Naţionale îşi dau concursul la ceea ce Albert Jacquard numea 
pe bună dreptate acţiuni de cretinizare a culturii noastre“ şi că, 
citind asemenea articole, îi era „ruşine de comportamentul 
persoanelor care ar trebui să aibă ca şi el obiective pedagogice 
comune“. 

Această reacţie epidermică a primit un răspuns - involuntar 
comic- din partea directoarei de cabinet a rectorului care 


declara că ziarul „publicase din greşeală că la cocteilul de 
închidere rectorul fusese prezent”. Este regretabil că sutele de 
mii de cititori ai ziarului nu au fost şi ei informaţi de acest 
lucru. 

Dar sarea şi piperul răspunsului se află mai degrabă în 
pasajul următor: „Vă semnalăm că directorii de instituţii 
şcolare, în cadrul autonomiei lor, sunt liberi să organizeze orice 
manifestări, întâlniri sau colocvii care li se par interesante 
pentru viaţa instituţiei lor.“ Or, acest lucru este adevărat cu 
rezerva expresă ca întâlnirea să nu facă prezentarea, 
publicitatea sau elogiul unor activităţi ilicite, adică a unor 
activităţi care cad sub incidenţa legii, ceea ce era cazul 
manifestării „educative” respective! 

I-am atras fireşte atenţia rectorului asupra acestui detaliu 
printr-o scrisoare explicită care declara că obiectivele 
pedagogice pe care aveam onoarea să le împărtăşim cu 
numeroşi colegi - dar în mod evident nu cu toţi - nu erau să 
vedem într-o zi astrologia, numerologia sau vreo altă 
pseudoştiinţă predată în şcoli, licee şi universităţi. 

Această  istorioară autentică scoate la lumină slaba 
cunoaştere şi lipsa de informaţie a unor cadre didactice 
blagoslovite cu autoritate, dar care sunt, din fericire, puţin 
numeroase în sistemul nostru educativ. 

De la artizanat la multinațională 

Se pune o problemă. La toate nivelurile, societatea este 
gangrenată de obscurantism, iar consecinţele se pot dovedi 
grave. 

În câţiva ani, ocultul a trecut de la un nivel pur artizanal şi 
local la un nivel comercial şi internaţional. De aici excesele şi 
derivele pe care le constatăm şi cărora trebuie neapărat să le 
punem capăt pentru că, de la o anumită intensitate a pasiunii 
pentru supranatural, nocivitatea efectelor s-ar putea accentua. 

Aşa cum am subliniat, nu poţi face ca o naţiune să fie 
convinsă să accepte erorile cele mai grosolane, ideile cele mai 
false, raţionamentele cele mai puţin justificabile, fără „a o lovi 


grav pregătirea intelectuală”, fără a o face să „se îndoiască de 
ştiinţă şi de toate valorile raţiunii”. Epoca în care trăim este, 
din păcate, un exemplu în acest sens prin cutia de rezonanţă pe 
care mijloacele de informare în masă o oferă pseudo-ştiinţelor. 

Putem remarca de asemenea că răbufnirea practicilor 
magice, oculte sau paranormale a fost ciudat de rapidă. Atât de 
rapidă încât suntem îndreptăţiţi să ne întrebăm: care sunt 
condiţiile care au creat această nevoie şi care i-au favorizat, 
poate inconştient, răspândirea? Importanţa mijloacelor folosite 
traduce pur şi simplu importanţa mizelor financiare ale acestei 
evoluţii. Problema este poate chiar mai gravă. Geneticianul 
Albert Jacquard a spus-o clar: „Transformarea cetăţenilor într-o 
turmă de oi docilă este visul multor puteri. Sunt multe moduri 
de a obţine acest lucru; intoxicarea lor cu paraştiinţe poate fi 
extrem de eficace.” 

Cum altfel să înţelegem că un post public de televiziune 
dedicat culturii, care se distinge de altfel prin unele programe 
excelente, a consacrat prima sa emisiune, da, da, emisiunea 
inaugurală a postului, cea care trebuia să dea tonul, sub titlul 
explicit „Ştiinţă şi Tehnică”, modelelor miniatură ale piramidei 
lui Keops care concentrează undele de formă (!) ce permit 
mumificarea cărnii (!!) şi ascuţirea - cităm textual, „metalele 
cunosc mutații în interiorul piramidei” - lamelor de ras uzate 
(!!1). Totul presărat cu pseudosavanţi în halat alb. Incredibil, 
dar adevărat! Şi este totuşi vorba de postul Arte, la 
inaugurarea din 28 septembrie 1992, la ora 19:10. 

Am fi putut crede că reacţiile foarte violente la acest debut i- 
ar fi cuminţit pe responsabilii cu programele postului, dar nimic 
nu-i sigur având în vedere exemple mai recente. Astfel, pe 8 
iunie 2001, Arte ne-a oferit o emisiune lungă despre 
paranormal în care lipsea aproape cu desăvârşire abordarea 
critică sau sceptică, dar se făceau cu generozitate afirmaţii 
despre vânătoarea de fantome şi alte forme de poltergeist. 

Pe 17 septembrie 2001, emisiunea „Arhimede”, „Magazinul 
ştiinţific şi tehnic”, care de obicei este mult mai serioasă, ne-a 


adâncit în profunzimea apei şi cu (sau ascunzându-se în spatele 
unor) imagini cu adevărat superbe ne-a prezentat misterioasele 
cristalizări microscopice ca dovezi ale teoriei memoriei apei şi 
delirantelor diluţii infinitezimale! * Totul, fireşte, cu un 
principiu de autoritate bine pus la punct: un personaj central, 
de la „Universitatea din Stuttgart” şi, din când în când, un 
microscop şi o lupă binoculară în prim-plan. E adevărat că 
postul avea scuza că s-a făcut multă publicitate problemei 
memoriei apei şi că au fost păcăliţi mulţi oameni cultivați. 

Aceasta ne arată cel puţin cum până şi un post excelent în 
plan cultural poate fi gangrenat de infecția obscurantistă. 

Raţionalitatea şi construcţia credințelor... 

Dacă raționalitatea joacă un rol evident şi a priori eminent în 
evaluarea credințelor noastre şi în deconstrucţia lor, joacă ea 
oare un rol similar în construcția credințelor noastre? 

Oricât de surprinzător poate părea într-o societate ştiinţifică 
şi tehnică avansată ca a noastră, deşi nivelul credințelor în 
superstiții este direct (şi nu invers) legat de nivelul de educaţie, 
aşa cum vom vedea mai jos, credinţele unei persoane nu sunt 
definite de nivelul ei de educaţie. Dar pentru un acelaşi 
fenomen „paranormal” în ceea ce priveşte fondul, nivelul de 
educaţie orientează alegerea către formele mai compatibile cu 
acest nivel, mai raţionale. 

De exemplu, în cazul radiesteziei, pendulul, simbolul acestei 
paraştiinţe, va putea fi folosit pentru divinaţie, pentru ghicit cu 
cărţi de joc sau cu orice alt suport, în timp ce, pentru o 
persoană al cărei nivel de studii este mai ridicat, acelaşi pendul 
va fi mai degrabă folosit pentru a detecta sursele telurice ale 
„geobiologiei”, variațiile magnetice ale „izvoro- logiei” care a 
fost, lucru surprinzător, apărată de un fizician talentat. 


Ascensiunea ocultismului în ţara lui Voltaire şi a lui 
Condorcet, a scepticismului şi a Luminilor, credinţele înfloresc. 
să amintim câteva date. 


Anchetă în rândul studenților din ciclul unu științe. 


Universitatea din Nisa. 1982-1983 
Psihokinezie/Relativitate „Torsiunea „Dilatarea 
lingurilor prin relativistă 
Z - puterea gândului” a timpului” 
Dovedită ştiinţific, adevăr d 
3 3 o i 
ştiinţific incontestabil? ....... 68 I8 
Recunoscută ca fiind 
acceptabilă, plauzibilă? ....... 14 18 
Puțin probabilă? ............ 15 7 
Speculație teoretică pură? ..... 0 52 S 
Total infirmată? ............. 3 5 T 

Acest tabel rezumă o anchetă efectuată acum douăzeci de ani 
de unul dintre noi asupra creditului acordat de studenţii din 
primul ciclu de învăţământ ştiinţific psihokine- ziei şi teoriei 
relativităţii. 

Psihokinezia sau telekinezia, adică deplasarea obiectelor la 
distanţă fără contact, prin simpla putere a spiritului asupra 
materiei, era reprezentată de torsiunea metalelor datorită 
puterii spiritului, foarte la modă în acea vreme cu Un Geller şi 
lingurile îndoite, precum şi cu numeroasele articole şi emisiuni 
care îi erau consacrate. Psihokinezia se bucura de încrederea a 
circa şapte studenţi din zece, care o considerau dovedită 
ştiinţific. În timp ce un student din doi considera că dilatarea 
relativistă a timpului, reprezentând relativitatea, era o simplă 
speculație teoretică! 

Anchete la nivel naţional au confirmat aceste constatări triste 
pe care le-am fi putut crede izolate, datorate unui context local 
sau unei formulări ambigue a întrebărilor puse. Cele trei 
grafice din paginile următoare, bazate pe lucrările publicate în 
1986 de doi sociologi*, privesc populaţia franceză şi ne arată că 
aceste credinţe se află în plină expansiune. 


Primul grafic ne arată că, în timp ce tinerii au primit şi 
primesc o educaţie şcolară mai completă în special în plan 
ştiinţific, nivelul credințelor scade cu vârsta în mod aproape 
continuu (cele două linii punctate reprezintă valorile medii ale 
credințelor populaţiei franceze: 48% pentru paranormal şi 44% 
pentru astrologie). 

Şi a doua constatare, dar care confirmă ceea ce ştiam de 
multă vreme: disparitatea bărbaţi/femei este foarte clar 
confirmată în ceea ce priveşte astrologia. 

Al doilea grafic arată că, în ciuda presupunerilor a priori, 
gradul de credinţă în paranormal este direct proporţio- 


(Credință / vârstă şi sex | 


| 
l 
l Femei 
[j 


36-45 9- 18-25 


Astrologie 
2 


valoare medie 


: ! 
9 Bărbaţi 
| 


A 
A 
l 
| 


20 


valoare medie 


H. Broch Paranormal 


2 
% 


20 40 43 60 


nai cu nivelul de studii efectuate, cu o mică excepție pentru 
studiile superioare ştiinţifice al căror grad de credință în 
paranormal rămâne totuşi superior mediei! 

În ceea ce priveşte nivelul de credinţă în funcţie de 
categoriile socio-profesionale (al treilea grafic), rezultatele sunt 
tot atât de surprinzătoare, iar anchetatorii notau chiar că 
„învățătorii sunt un grup pivot pentru că se definesc ca un grup 
care crede mai frecvent în astrologie şi în paranormal”. 


Profesorii, deşi au un nivel de credinţă în astrologie „slab” 
(aproape 30% totuşi!), au un nivel de credinţă în paranormal 
superior mediei. Concluzia tristă: mediul educativ şi toți actorii 
săi - învăţători, profesori, studenţi - nu este mai bine protejat 
împotriva superstiţiilor. Un lucru interesant, agricultorii sunt 
mult mai cu picioarele pe pământ, în mod semnificativ. 

Datele prezentate la colocviul Gândirea ştiinţifică, cetățenii şi 
paraştiinţele din 1993, arată o agravare a unor 

constatări anterioare (cf. Tabelul alăturat care prezintă o 
parte din aceste date). Mai mult de un francez din doi crede în 
telepatie şi unul din zece în fantome, iar mediul educativ nu 
face excepţie. 

Am putea răsufla uşuraţi aflând că din alte date 81 % dintre 
francezi cred că „dezvoltarea ştiinţei duce la progresul 
omeniriil1. Dar entuziasmul este de scurtă durată când 
descoperim că, în acelaşi timp, 58% dintre aceiaşi francezi cred 
că „astrologia este o ştiinţă”. Ceea ce dovedeşte că semenii 
noştri nu prea mai ştiu ce este o ştiinţă. 

Un exemplu recent al acestei agravări ne-a fost furnizat în 


februarie 2001 printr-un e-mail primit de la dl Nicolas Hergott 
care pregătea concursul de titularizare în fizică (opţiunea 
optică). Descoperind un articol în Bulletin de VUni- on de 
physiciens din 1999 despre credinţele obscure din lumea 
cadrelor didactice, acest coleg a vrut să-şi aducă „modesta (dar 
scandaloasa) contribuţie la statistici”. 


| Credinţe / profesie | 


Pers. de serviciu 


Astrologie 


Muncitori 
specializaţi Cadre medii 


a Siret @ invatatori 
Comercianţi şi 


te E XE A Funcţionari 
mici meseriași À © : 
(.. ) Muncitori Q Studenţi 
E calificaţi 
© Tehnicieni ee superioare 
Agricultori Profesori 


Paranormal 


H. Broch 


20 40 60 80 % 


Francezii, gândirea ştiinţifică şi paraştiinţele 
SOFRES, Cite des Sciences, Le Monde, Fondation EDF, 1993 


Credinţe Da Nu Fără opinie 
Vindecare de către magnetizator, 
punerea mâinilor 55 40 5 
| Transmiterea gândurilor 55 42 
piar xplicarea caracterului prin 
semnele astrologice 46 49 5 
Vise premonitorii 35 62 3 
Preziceri prin semne astrologice, 
horoscoape 29 68 3 
Preziceri ale ghicitorilor 24 7 1 


Inscrierea destinului în 


liniile mâinii .. 23 72 5 
Vrăji, vrăjitorie 19 79 2 
Trecerea pe pământ a 

extratereştrilor 18 77 5 
Spiritism t6 gI 3 

în timpul unui prânz, i-a întrebat pe opt dintre colegii cu care 
pregătea concursul de titularizare dacă credeau în vreun 
fenomen paranormal. Rezultatele l-au şocat într-atât încât s-a 
declarat „gata să-şi consacre întreaga carieră acestei slăbiciuni 
a spiritului”. Din cei opt colegi care pregăteau concursul de 
titularizare în fizică: 

— Unul se ducea regulat la magnetizator, lucru care nu l-a 
surprins decât pe unul singur dintre ceilalţi colegi; 

— Trei cred în telekinezie; 

— Patru cred că unele fenomene vor rămâne mereu 
neexplicate şi cred că nu pot disocia unele fenomene de 
concepte cum ar fi „sufletul” sau „Dumnezeu”; 

— Toţi fără excepţie cred în posibilitatea telepatiei. 

El adăuga că este „imposibil să pui în discuţie credibilitatea 
acestor fenomene fără să jigneşti profund persoanele care cred 
în ele”. 

Acest exemplu particular şi limitat - dar semnificativ şi «e- 
anecdotic - privitor la viitorii profesori de fizică arată că gradul 


de credulitate atins în acest început de mileniu îi poate 
surprinde şi pe neiniţiaţi. Şi avem motive de îngrijorare. Timp 
de trei ani, până în 1994-1995, patru clase de a şasea dintr-o 
şcoală publică din Montpellier au fost constituite, cu acordul 
echipei pedagogice, împărțind elevii după criterii astrologice! 
Această „astropedagogie” nu este din păcate un epifenomen. 

Graficele pe care le-am prezentat mai sus sunt alarmante, 
dar nu trebuie să considerăm ca bătută-n cuie diferenţa între 
diferitele categorii socio-profesionale când sunt de fapt foarte 
apropiate prin rătăcirile lor. Datorită numărului relativ restrâns 
de persoane testate, circa 1 500 pentru vreo douăsprezece 
profesii  repertoriate, fiecare rezultat este marcat de 
incertitudine. Dacă trasăm pe grafic cercuri cu diametrul egal 
cu incertitudinea statistică, am putea observa nori de cercuri 
care s-ar întretăia. Astfel, diferenţa între învăţători şi cadre 
medii sau între profesori şi cadrele superioare nu este chiar 
semnificativă. Şi este normal, din moment ce împărtăşesc o 
cultură destul de asemănătoare. 

Pentru cei mai mulţi, înrădăcinarea credințelor pe care le 
împărtăşesc poate că nu este foarte adâncă. Dacă văd la 
televizor oameni cât se poate de onorabili care afirmă că au 
asistat la un fenomen extraordinar, autentificat uneori de 
oameni a căror falsă competenţă este atestată de diplome 
prestigioase sau de o poziţie socială respectabilă, nu au poate 
suficientă distanţă pentru a spune: „încearcă să mă păcălească, 
sunt naivi care mint sau care se îmbată cu apă rece pentru că 
nu au spirit critic.“ Trebuie să fi participat personal la 
asemenea puneri în scenă pentru a vedea până unde poate 
merge credulitatea omului. 

Atunci când e vorba de fenomene legate de hazard, câte 
persoane sunt în stare să analizeze la rece un fapt simplu? De 
exemplu, dacă 10000 de persoane observă un fenomen care nu 
are decât o şansă la mie să se producă pentru o persoană dată, 
vor exista totuşi circa zece persoane care vor avea acest 
privilegiu. 


Credinţe false, bazate pe fenomene puţin probabile, sunt atât 
de banale încât au fost luate măsuri speciale de către cei care 
trebuie, de exemplu, să interpreteze efectul medicamentelor 
asupra pacienţilor pentru a se asigura că observaţiile 
accidentale, amplificate de imaginaţie, nu  falsifică 
interpretarea obiectivă. 

Mulţi fizicieni cu experienţă au publicat descoperiri false 
datorită fluctuaţiilor accidentale care validau teorii nesigure 
sau confirmau intuiţii nefondate. 

O situaţie paradoxală 

Deşi credinţele false sunt în plină expansiune, trebuie să ne 
dăm totuşi seama că fenomenele pe care se bazează aceste 
credinţe nu cresc nici ca număr, nici ca intensitate. Dimpotrivă 
chiar, corpusul se reduce constant ca o picătură de apă la 
soare. A 

Numărul fenomenelor scade. Într-adevăr, aşa cum poate 
remarca oricine, apariţia zânelor în grădini, lama tibetani care 
plutesc prin văzduh, ectoplasmele, fantomele şi vrăjitoarele 
călare pe mătură sunt fenomene din ce în ce mai rare. 

Şi intensitatea fenomenelor scade. Am putea generaliza 
această scădere a oricărui fenomen „paranormal“, dar ne vom 
limita la exemplul telekineziei, despre care tocmai am vorbit în 
legătură cu ancheta în rândul studenţilor şi a mini-son- dajului 
din timpul pregătirii pentru titularizare. 

Să analizăm deci variaţia acestei puteri psihokinetice - 
puterea de a deplasa obiecte la distanţă prin simpla 
concentrare a spiritului - de-a lungul timpului. 

Se spune că „Mana“ a deplasat cu secole în urmă statuile din 
insula Paştelui care cântăresc mai multe tone. In anii 1850, 
aceeaşi putere pretindea că poate mişca mese grele, adică sute 
de kilograme. Câteva decenii mai târziu, cu adepții 
poltertergeistului, spiritele active mişcă cratiţe şi ustensile de 
bucătărie, adică un kilogram. În anii 1970, se limitează la 
deplasarea obiectelor mici, cum ar fi piesele jocului de şah. In 
prezent, aceeaşi putere i-ar permite unui medium care se 
concentrează „foarte, foarte, foarte tare“ să deplaseze o 
bucăţică mică de hârtie, adică un gram! Fenomenul PK a scăzut 
deci, pe măsură ce mijloacele de control câştigau în precizie, cu 
un factor de peste un milion de-a lungul timpului. 

Mijloacele de control nici nu trebuie să fie prea sofisticate 
pentru a fi eficiente. Astfel, de la apariţia fotografiei în 
infraroşu, sensibilă în întuneric, spiritele puternice care se 
manifestau atât de uşor cu mesele de spiritism şi alte ghe- 
ridoane atunci când lumina era foarte slabă - pesemne că 
spiritele aveau ochi foarte sensibili şi nu puteau interveni la 
lumina zilei - şi-au pierdut acum toate puterile. 

Ne aflăm într-o etapă întrucâtva paradoxală în care 
credinţele în „paranormal, în sens larg, sunt în expansiune în 
mediile cele mai cultivate, în timp ce numărul şi intensitatea 
acestor fenomene scad dramatic. 


2000 


Motivele principale ale acestui aparent paradox sunt 
următoarele. 

În primul rând, cutia de rezonanţă a mijloacelor de informare 
electronice.  Corpusul fenomenelor paranormale primeşte 
ajutorul şi sprijinul acestui amplificator al mijloacelor de 
informare  „electronice” (radio, televiziune, internet...) cu 
adevărat fără egal în generaţiile trecute. În timp ce un spirit 
viclean dintr-un sat nu ar fi avut, la începutul secolului al XX- 
lea, decât un renume local, a fost de-ajuns ca un poltergeist 
fără pretenţii să tachineze un sat belgian pentru ca CNN să 
facă înconjurul lumii cu acest fenomen. 

Apoi, „media-minciunile“ şi deriva deontologică. Mijloacele 
de informare - generalizarea este fireşte abuzivă, iar conceptul 
deresponsabilizator, ar trebui spus mai precis „unele mijloace 
de informare prin producătorii şi jurnaliştii care le stabilesc 
conţinutul41 - nu sunt nici pe departe 

Prometeul pe care-l sperau adesea propriii lor fondatori. Nici 
nu oferă cititorului, ascultătorilor, telespectatorilor, ceea ce 
aceştia aşteaptă. Ei nu sunt decât traducătorii, intermediarii, 
mediile (!) unei cereri; creează această cerere şi apoi se prefac 
că o satisfac. Nu sunt neutri, dimpotrivă, accentuează 
fenomenele de întoarcere la superstiții. 

În fine, cureaua de transmisie a mediului educativ. Contrar 
presupunerilor apriorice şi confirmând nivelurile de credinţă în 
funcţie de categoriile socio-profesionale pe care le-am detaliat 
în graficele precedente, mediul educativ nu constituie o 
excepţie printr-o oarecare imunitate la superstiții, ci uneori 
devine chiar cureaua de transmisie a pseu- do-ştiinţelor şi altor 
bazaconii. Exemplele constemante ne-o amintesc, de la 
piramidele lui Keops în miniatură care grăbesc învechirea 
vinului vândute într-o cooperativă de cadre didactice şi trecând 
prin cataloagele de lucrări pentru cadre didactice care 
preamăresc meritele radiesteziei sau astrologiei. 

Raţiune şi senzaţie 

O explicaţie complementară posibilă pentru acest paradox 


aparent al discrepanţei între persistenţa, ba chiar creşterea 
credințelor în  „paranormal” şi scăderea numărului şi 
intensității fenomenelor paranormale, este faptul că trăim în 
prezent o etapă particulară de modificare a proceselor de 
dobândire a cunoştinţelor. Expansiunea informaţiei este într- 
adevăr caracterizată în principal, dacă nu în exclusivitate, de o 
exagerare a imaginii vizuale şi a senzaţiei imediate în 
detrimentul simbolului scris şi al analizei detaliate.* 

în calitate de mijloc de comunicare, scrisul permite o analiză 
amănunţită, construită, critică şi disponibilă într-un interval de 
timp lung, în timp ce mijloacele de informare actuale acordă un 
loc tot mai mare imaginii instantanee şi sti- mulilor pe care-i 
declanşează. Substituirea cuplului simbol scris + analiză 
detaliată prin cuplul imagine vizuală + senzaţie imediată are 
drept urmare o înlocuire progresivă şi perfidă a raţiunii cu 
senzaţia. Or, dacă participăm visceral, aceasta nu ar trebui 
totuşi să ne împiedice să ne folosim en- cefalul. 

Ameninţare la adresa democraţiei 

Ştiinţa se află în miezul culturii modeme. Orice om de ştiinţă, 
cetăţean implicat în societatea în care trăieşte, poate şi trebuie 
să reacționeze la problemele puse de dezvoltarea pseudo- 
ştiinţelor şi superstiţiilor. Trebuie să pună în evidenţă faptul că 
credinţele în paranormal sunt obstacole în calea împlinirii 
omului liber, care caută să-şi înţeleagă destinul. 

Destinul omului-obiect, fără liber arbitru, este oare scris în 
arabescurile planetelor şi aştrilor de pe bolta cerească? 

Extratereştii au venit ei oare pe Pământ pentru a-i educa pe 
oamenii-primate, incapabili să evolueze prin propriile lor 
mijloace? 

Omul-vasal, supus obedient, este oare condamnat să se lase 
dirijat de aceşti mediumi ai supranaturalului, de aceste 
instrumente ale unei puteri supraumane? 

Contrar formei afirmațiilor lor, majoritatea astrologilor, 
pseudo-arheologilor şi parapsihologilor răspund afirmativ în 
cele din urmă, pe fond, la întrebările de mai sus. În realitate, ei 


nu propun decât facilitatea şi renunţarea laşă la încercarea de 
a înţelege universul care ne înconjoară. 

Această înjosire a omului este evidenţiată de tehnica sectară 
ce constă în depersonalizarea individului. Laitmotivul constă 
mereu în a declara că unele „forţe“ pot fi canalizate de unele 
persoane („aleşii“, „mântuitorii”, „supradotaţii”; ceilalţi nefiind 
decât gloata care nu e bună decât să se minuneze) care nu 
generează aceste forţe, aceste puteri, ci sunt doar 
„focalizatori”, „mediumi”. 

Asistăm astfel la o mistificare a cunoaşterii având drept 
rezultat o concepţie asupra lumii în care numeroase elemente 
sunt iremediabil în afara câmpului înţelegerii - deci controlului 
- majorităţii indivizilor. Această gândire ezoterică induce o 
stratificare a lumii - cei care au puteri, ştiu şi acţionează 
undeva sus, iar jos cei care se miră, admiră şi urmează fără să 
înţeleagă - ducând la un fatalism tembel şi la 
deresponsabilizarea individului. 

Atitudinea ştiinţifică şi comportamentul civic necesită de fapt 
acelaşi teren mental şi moral specific dezvoltării lor. O 
societate cu adevărat democratică presupune în mod necesar 
cetăţeni capabili să gândească. lată de ce ar fi şi mai grav 
decât ne închipuim ca spiritul ştiinţific, adică spiritul critic, să 
fie sufocat de credulitate. Nu trebuie să uităm nicicând că 
dreptul la visare nu-şi dobândeşte întreaga valoare decât 
îngemănat cu dreptul la luciditate. 

Concluzie 

La început de mileniu... 

O lume fecundată de ştiinţă şi infectată de superstiții 

Fecundată sau lăsată grea? Pentru unii, ştiinţa a fecundat 
rasa umană permițându-i să adauge la atributele care o 
deosebesc de lumea animală comoara cunoaşterii. Pentru alţii, 
a profitat de nevinovăția ei şi a lăsat-o grea pentru a aduce pe 
lume o odraslă care ameninţă să se transforme într-un monstru. 

Cum să nu ni se întoarcă stomacul pe dos la gândul unei lumi 
invadate de clone produse în masă de tehnologiile care au făcut 


minuni în crescătoriile de pui, îndoctrinate din leagăn de 
diferiţi guru care i-ar putea învăţa că e plăcut să te sinucizi 
pentru o cauză bună? 

Societăţile umane sunt confruntate cu o accelerare 
vertiginoasă a evoluţiei lor indusă de efectele descoperirilor 
ştiinţifice. Nu par capabile să facă faţă perturbărilor 
amenințătoare ale mediului lor economic, politic, cultural şi 
chiar fizic. O folosire raţională a gândirii ştiinţifice pentru a 
cântări şi stăpâni amenințările reale sau imaginare devine 
uneori imposibilă din cauza obiceiurilor, credințelor şi 
superstiţiilor în care suntem scufundaţi din negura timpului. 

Pe parcursul acestei lucrări am atins subiecte la fel de 
variate ca amenințările ce apasă specia umană datorită 
accelerării vertiginoase a evoluţiei sale, indusă de dezvoltarea 
ştiinţei, de gravitatea perturbărilor aduse vieţii fizice a 
planetei, de efectul superstiţiilor celor mai răspândite din cele 
mai vechi timpuri, de exploatarea politică ce urmăreşte 
obiective pe termen foarte scurt şi care împiedică folosirea 
ştiinţei înseşi pentru evaluarea amenințărilor şi înlăturarea lor. 

Pentru a lupta împotriva analfabetismului ştiinţific, am ajuns 
la concluzia că antidotul este educaţia. Am vrut să contribuim 
la această luptă printr-o analiză succintă a superstiţiilor celor 
mai răspândite: astrologia, credinţele în „paranormal“ şi alte 
bazaconii. Am dorit să ascuţim facultatea critică a cititorilor 
noştri iniţiindu-i în jocuri care să le arate propria lor 
credulitate. 

Suntem îngrijoraţi de gravitatea problemelor cu care se vor 
confrunta copiii noştri datorită comportamentelor pe care le 
primesc moştenire de la noi şi care sunt adesea marcate de 
caracterul necruţător al relaţiilor dintre popoare şi indiferenta, 
pe termen lung, faţă de mediul înconjurător. 

Activitatea umană, a cărei putere este accentuată de ştiinţă, 
poate afecta caracteristicile fizice ale planetei, zdruncina 
echilibrul miraculos, dar fragil, între factorii care au făcut 
posibilă naşterea vieţii şi bogăţia evoluţiei ei. Ea a dus la o 


proliferare a populațiilor şi la o exploatare frenetică a 
resurselor naturale. A sosit momentul ineluctabil în care nu ne 
mai putem mulţumi să trăim în nişele noastre mai mult sau mai 
puţin aurite consumând pe săturate produsele tehnologiei de 
vârf, luptând cu greu împotriva obezității care pentru mulţi 
dintre noi constituie principala ameninţare asupra sănătăţii. 
Altfel, ne pândesc conflagrații îngrozitoare şi nenorociri 
incalculabile. 

Trebuie să ne întrebăm dacă gândirea ştiinţifică nu este 
complementul indispensabil al înţelepciunii, lucidităţii şi 
dragostei pentru ca aceste virtuţi să nu se exprime doar prin 
invocări vane ale cerului, ci prin acţiuni adecvate. Această 
gândire se loveşte de o pacoste, accentuarea unui obscurantism 
care-şi găseşte izvorul îndepărtat în ignoranţa, temerile, 
superstiţiile aduse de evoluţie. 

Nu sunt toate egale 

Poşta, serviciul public prin excelenţă, care se prezintă* ca 
„viitorul în mers“, ei bine! aceeaşi Poştă, în calendarul său pe 
2000 ne-a prezentat prezicerile astrologului Elizabeth Teissier! 
Pe două pagini, cu desene în culori şi cu un titlu scris mare „Ce 
vă aşteaptă în 2000?“, prevederile astro-ghi- citoarei au fost 
difuzate în milioane de exemplare de poştaşii francezi. Cu 
trimiteri, „pentru mai multe informaţii”, către site-urile Minitel 
şi Internet ale doamnei Teissier, precum şi către serverul său 
vocal. 

Acelaşi calendar ne prezenta pe un număr identic de pagini, 
doua, nu mai multe, „Mâine, secolul al XXI-lea“, mulţi roboţi 
cerebrali, roboţi care simt emoţii, o bibliotecă într-un singur 
volum, automate care se repară singure, calculatoarele şi 
climatologia viitorului, automobilul viitorului, transporturile 
viitorului, energia secolului al XXI-lea, captatorii video, benzina 
oxigenată, aripa zburătoare, o autostradă inteligentă şi o Poştă 
mai puţin inteligentă, din moment ce contribuie la credulitatea 
generală. 

Ideea „postmodemă” potrivit căreia din punct de vedere 


moral totul este permis, totul este licit şi, mai ales, orice opinie 
este egală cu alta permite şi difuzarea şi dezvoltarea acestei 
zone de irațional, ba contaminează chiar şi ştiinţa. Nu, toate 
opiniile nu sunt echivalente. De exemplu, dacă afirmăm că, 
având această carte în mâini azi-dimineaţă, i-am dat drumul şi 
cartea a căzut pe jos, nu aveţi nevoie să cereţi dovezi solide; 
dar dacă afirmă că, dând drumul cărţii, aceasta - încălcând în 
mod evident legea gravitaţiei - s-a ridicat maiestuos în aer, în 
acest caz trebuie - trebuie nu doar puteți - să cereţi dovezi 
mult mai constrângătoare decât simpla afirmare. Sarcina 
dovedirii revine întotdeauna celui care afirmă ceva nou şi cu 
cât lucrul afirmat iese din cadrul legilor stabilite, a fortiori dacă 
intră în conflict cu aceste legi, cu atât dovezile aduse în 
sprijinul afirmației trebuie să fie mai solide. 

lată de ce o opinie nu este egală cu alta. lată de ce o „ipoteză 
de salon“ nu este o „ipoteză de lucru“ şi de ce adjectivul 
ştiinţific nu este atribuit primei afirmaţii făcute, chiar dacă e 
emisă de un icsulescu care se pretinde om de ştiinţă şi îşi 
etalează titlurile. 

Oamenii de ştiinţă şi jurnaliştii de aceeaşi parte a 
baricadei! 

Nu combatem iraţionalul, luptăm doar pentru ceva. De 
exemplu, pentru ca oamenii să aibă cel puţin două feţe ale 
informaţiei. Superstiţiile nu deranjează pe nimeni decât dacă 
sunt prezentate ca fenomene ştiinţifice valabile. Intrăm cu noul 
mileniu într-o nouă etapă a luptei pentru rațiune. Iar rolul 
mijloacelor de informare în masă este determinant. 

Din fericire, există jurnalişti demni de respect şi de stimă. 
Câte emisiuni de televiziune la capătul cărora suntem 
mulţumiţi, emoţionaţi de restituirea catodică a unor universuri 
fizice sau artistice sau filosofice necunoscute nouă! Ce plăcere 
simţim ascultând unele dialoguri între oameni de mare valoare, 
uneori discuţii în contradictoriu, şi care nu dau impresia că 
telespectatorii sunt nişte tăntălăi cărora trebuie să le oferi o 
cultură de posmagi muiaţi. 


Este rar să i se ceară cuiva care nu cunoaşte rudimentele 
mecanicii să-şi dea cu părerea asupra unui nou motor de 
maşină, sau unui vraci să se exprime asupra bolilor genetice 
rare, dar în domeniul ştiinţelor totul e permis. Un individ care 
nu le-ar putea explica propriilor săi copii fenomenele 
elementare ale fierberii apei poate afişa la televiziune 
certitudini legate de efectul kriptonului radioactiv care iese din 
coşurile centralei nucleare de la La Hague! Este evident că 
trebuie să evităm dictatura intelectuală a câtorva grupuri de 
influenţă. Şi dezbaterile aprinse sunt uneori de dorit; dar nu şi 
atunci când sunt dominate de ignoranţi care se prefac a crede 
că curentul marin care aduce un pic de nisip natural radioactiv 
pe plajele de la Grau-du-Roi merită trâmbiţele mijloacelor de 
informare în masă. Ni se pare legitim ca unele organisme 
ştiinţifice cum ar fi Academia de Ştiinţe să poată revendica un 
drept la replică atunci când sunt proferate şi difuzate 
enormităţi. 

În această acţiune, jurnaliştii ar trebui să-şi asume rolul şi să 
reflecteze cu seriozitate asupra noţiunilor de neutralitate şi de 
responsabilitate. Numeroşi actori ai mediilor de informare au 
într-adevăr o tendinţă supărătoare de a se ascunde în spatele 
neutralității lor „necesare” pentru a ne prezenta reportaje fără 
anchete serioase, informaţii „brute”, pretextând că ascultătorul 
va judeca singur. Dar uită pur şi simplu - sau se prefac a uita - 
că un spirit critic funcţionează în gol daca nu este suficient 
informat şi informat în mod obiectiv. Aceşti mari preoţi ai unei 
noi religii se tem mai presus de orice să nu supere marele zeu 
Audimat. De aici recurgerea mincinoasă la „neutralitate”. Şi 
distanţa până la Jaşitate se reduce în acest caz la minimum. 

Este cu atât mai necesar ca situaţia să se schimbe cu cât 
lumea noastră devine tot mai virtuală. Cine nu-şi aminteşte 
„gropile comune” de la Timişoara? Această punere în scenă a 
„realităţii” şochează spiritele care rămân totuşi insensibile la 
aceeaşi manipulare josnică, la aceeaşi punere în scenă a ceea 
ce e prezentat ca fiind realitatea în unele emisiuni de 


televiziune pe tema paranormalului. Unde este deontologia 
jurnalistului? 

Purtători şi transmiţători ai germenilor virulenţi ai pseudo- 
ştiinţelor şi totodată căile cele mai bune de luptă împotriva 
infecțiilor, mijloacele de informare în masă sunt confruntate cu 
ambivalenţa şi responsabilităţile lor. Speranţa nu e pierdută. 
Mijloacele de informare în masă oferă într-adevăr uneori 
informaţii interesante şi care ne pun pe gânduri. Astfel am 
aflat* că, cu prilejul săptămânii Ştiinţei din Marea Britanie, 
avusese loc o experienţă superbă şi savuroasă de predicţie 
bursieră: o fetiţă de 4 ani s-a descurcat mai bine ca un expert 
financiar şi ca un astrolog! 

Niciodată nu e prea târziu 

S-a întâmplat adesea să asistăm la conferințele unor me- 
diumi care, în cele din urmă, şi-au mărturisit mistificarea. Cele 
două fetiţe - France Griffiths de 10 ani şi Elsie Wright de 16 ani 
-, care văzuseră zâne înaripate plutind în aer şi le 
fotografiaseră şi-au recunoscut minciuna la 76, respectiv 82 de 
ani! 

Margaret Fox Kane, fondatoarea pe la 1847 la Flydes- ville, 
în statul New York, a mişcării spiritiste a făcut şi ea o lungă 
confesiune publică patruzeci de ani mai târziu, în 1888, şi a 
explicat că totul fusese „fraudă, ipocrizie şi iluzie“. ** S-a 
întâmplat şi mai des să apară bănuielile de fraudă sau ca 
fraudele sau suspiciunile de fraudă*** să fie clar puse în 
evidenţă. Deşi poate fi şocant pentru urechile parapsiho- 
logilor, frauda este poate sursa principală a rezultatelor din 
parapsihologie. Chiar şi Walter J. Levy, directorul celui mai 
celebru institut de cercetări în parapsihologie, succesorul lui 
Joseph Banks Rhine la Durham, în Carolina de Nord, a fost 
prins în flagrant delict de fraudă. Şi cu toate acestea, lucrările 
sale sunt în continuare citate ca lucrări ştiinţifice care au 
„dovedit fără putinţă de tăgadă” existenţa „facultăţilor psi“! 

Armate puternice se pot lăsa înşelate... 

În timpul Războiului Rece, armata americană era interesată 


de artiştii baghetei magice care pretindeau că pot să detecteze 
submarinele sovietice plimbându-şi instrumentul divinatoriu 
peste hărţi. Alertaţi de serviciile lor de informaţii, a căror 
reputaţie nu mai trebuie dovedită, militarii sovietici s-au 
adresat unor savanţi ucraineni cum ar fi Leonid Pliuşci pentru a 
ridica mănuşa. Să medităm un pic asupra celor scrise de acesta 
despre aventura sa care ilustrează gradul de mediocritate în 
care căzuseră conducătorii sovietici, şi care explică în mare 
parte prăbuşirea ţării. 

Cu cât mă afundam mai mult în şuvoiul de cărţi despre 
telepatie, cu atât creştea interesul meu pentru fenomenele 
paranormale. Împreună cu un grup de tovarăşi m-am dus la 
titularul catedrei de psihologie şi i-am propus să organizeze un 
cerc de discuţii despre telepatie. 

[ss] 

Am citit rapoarte despre telepatie în câteva institute pentru a 
atrage în cercul nostru studenţi de la diferite specialităţi. In 
acelaşi timp, au apărut în presa sovietică primele articole pe 
această temă. Am aflat astfel de existența la Moscova a unui 
colaborator al academicianului Bekterev, B. B. Kajinski. În anii 
1920 şi 1930, acesta organizase experiențe de telepatie 
împreună cu Durov şi Bekterev. l-am scris lui Kajin- ski şi m-am 
dus să-l văd la Moscova. M-aprimit cu multă căldură, căci vedea 
în mine un tânăr gata să preia ştafeta operei pe care o începuse 
în domeniu înainte de război. Eram patru la masa sa: KajinSki, 
soţia lui, un tânăr medic pe nume Naumov şi cu mine. În timpul 
acestei seri, Naumov a propus să facă o experienţă pseudo- 
telepatică, rugându-mă să-i fac semn cu piciorul la momentul 
oportun... Am acceptat. In timpul acestei demonstraţii trucate, 
Kajinski s-a străduit să descopere vicleşugul, dar am reuşit să-l 
păcălim şi să-l convingem că asistase cu adevărat la o 
experienţă autentică. Mi-a fost ruşine de el, dar n-am găsit altă 
cale de ieşire din situaţia creată. 

Interesul meu pentru Kajinski s-a topit pe dată; dar acest 
incident mi-a permis să extrag un principiu care nu a încetat să 


mă călăuzească după aceea în domeniul parapsihologici: în 
orice experienţă, parapsiho- logul trebuie să presupună din 
start vicleşugul sau autoamăgirea şi să pregătească experiența 
în aşa fel încât să nu poată fi trucată. Un parapsiholog nu are 
dreptul să se găsească în situaţia de a-l crede pe celălalt pe 
cuvânt* 

Acest gen de situaţie falsă este mult mai frecvent decât ne 
închipuim. Participând la foarte multe şedinţe despre tot soiul 
de fenomene psi, unul dintre noi vă poate spune că este adesea 
imposibil, atunci când este dovedită situaţia falsă, să spui pur şi 
simplu adevărul. Cârja psihologică reprezentată de existenţa 
unui fenomen parapsihologic este mult prea importantă pentru 
persoana în cauză. 

Sunt în joc alegeri cruciale pentru planetă 

Societăţile noastre trebuie să ia hotărâri de o importanţă 
capitală pentru a face faţă consecinţelor inevitabile ale 
prezenţei umane pe planeta noastră. Va trebui să facem alegeri 
călăuzite, pe cât posibil, de mai multă raționalitate. Şi raţiunea 
poate duce la eroare, dar în mult mai mică măsură decât 
ignoranţa şi superstiţia. 

Energia nucleară este un exemplu în acest sens. Am ridicat 
într-un capitol dedicat ei problema reală care se pune în 
legătură cu această sursă de energie, şi anume gestionarea 
deşeurilor radioactive ale combustibililor uzaţi, care merită o 
dezbatere eliberată de propaganda ce se foloseşte de teamă şi 
ignoranță sau de manifestările minorităţilor violente care cer 
libertatea de a-şi folosi cocteilurile Molotov pentru a ridica la 
un preţ intolerabil costul unui transport de corpuri radioactive, 
mai puţin periculoase decât unele dintre acţiunile lor. 

O altă problemă, la fel de importantă ca şi energia nucleară, 
este aceea a foametei la care vor fi poate supuse miliarde de 
fiinţe umane peste un secol. Această problemă nu poate fi 
rezolvată decât prin progrese în optimizarea resurselor 
agricole. Pentru a evita ca foamea să devină un sfetnic rău... 

În trecut s-au făcut paşi hotărâtori datorită progreselor 


tehnicilor agricole care implicau adesea modificări profunde ale 
speciilor exploatate. Este evident că aceste progrese nu pot şi 
nu trebuie oprite şi că a început un adevărat război alimentar 
între om şi natură, între ţări, între firmele agroalimentare. 

Statele Unite, Canada, Argentina, China şi India au autorizat 
de curând cultivarea organismelor modificate genetic pe nouă 
milioane de hectare. Este vorba de bumbac, orez, grâu, cartofi, 
năut, varză. În Franţa, asistăm la isprăvile unor comandouri 
care se cred autorizate să smulgă răsaduri, rezultatul a zece 
ani de cercetări efectuate de laboratoare universitare franceze. 
Rezultatul cert este că, cu sau fară voia lor, acţionează în 
sprijinul supremaţiei Statelor Unite. Teama sinceră legată de 
consecinţele evoluţiei sau, mai degrabă, revoluţiei în curs se 
află la baza uşurinţei cu care aceştia urmează în număr mare 
nişte guru obscurantişti care nu au în vedere decât puterea 
politică pe care o pot obţine în urma acestor acţiuni. 

Este necesară transparenţa ştiinţifică, dar ea nu are niciun 
efect asupra populațiilor care sunt făcute să creadă, în masă, 
baliverne prin efortul cumulat al unor guru, al mijloacelor de 
informare în masă şi al grupurilor de influenţă. Am evocat în 
introducere capitalul genetic al omului cavernelor care nu a 
evoluat probabil în cele câteva sute de mii de ani ce ne despart 
de el şi care a fost de ajuns pentru a înfăptui lucruri 
extraordinare, în special în domeniul ştiinţific. Am făcut de 
asemenea elogiul liberului arbitru, această comoară care-i 
permite omului să-şi aleagă relaţiile cu ceilalţi şi cu lumea. 
Trebuie adăugat, la sfârşitul acestei cărţi, că nu este cazul să 
ne facem iluzii, liberul arbitru e limitat de condiţionările 
sociale. Unul dintre autori (Georges Charpak) a constatat acest 
lucru pe pielea lui. 

În timpul unei cine între prieteni, unul dintre invitaţii tineri i- 
a propus gazdei să se supună unui test: i-a prezentat încet, 
cerându-i să se concentreze, vreo şase operaţiuni de calcul 
mental elementar de genul „Cât face 7 plus 6?”, apoi i-a cerut 
fără tranziţie să spună numele unei unelte şi al unei culori. S-a 


supus şi a fost foarte supărat când operatorul i-a arătat că 
rezultatul era înscris dinainte într-un calculator. Am fost supus 
aceluiaşi test un sfert de oră mai târziu şi am numit aceeaşi 
unealtă şi aceeaşi culoare. Un vizitator inopinat a păţit acelaşi 
lucru. Am bănuit că e vorba de un şiretlic, furios că nu reuşesc 
să-i dau de cap. l-am telefonat pe dată lui Henri Broch, care m- 
a întrerupt şi mi-a spus că ştia exact răspunsul pe care-l 
dădusem şi mi l-a repetat cât se poate de corect. Majoritatea 
zdrobitoare a francezilor dau acest răspuns. Unde era liberul 
meu arbitru? Până unde merge condiționarea? 

Este evident că un profesionist care cunoaşte profund o vastă 
paletă de reacţii inconştiente poate dobândi o putere de temut 
şi îşi bate joc de eforturile acelor Don Quijote ai raţiunii pure. 
Se poate folosi de această putere pentru o cauză nobilă, este 
cazul medicilor, psihiatrilor, artiştilor, dar şi pentru cauze 
detestabile, în cazul şarlatanilor sau demagogilor. În fond, nu e 
vorba decât de utilizarea ştiinţei, iar aceasta nu se limitează la 
studiul materiei inerte, ci include şi omul şi societatea, într-o 
manieră bună sau rea. 

„Dumnezeu să vă dea mai multă sănătate şi mai multă 
judecată.41 Aceste cuvinte pronunţate de regele Angliei Wil- 
helm al III-lea care trebuia, prin obligaţie regală, să atingă 
bolnavii pentru a grăbi vindecarea scrofulelor, arată 
amărăciunea pe care o simţea fiind obligat să se încline în faţa 
practicii unei vrăjitorii primitive în care credea poporul său. 
Aceste cuvinte ar putea fi preluate de cei care vor să se sprijine 
pe bunul-simţ pentru a încerca să decidă între alternative la fel 
de bune sau la fel de rele. Prometeu nu trebuie să fi luptat în 
zadar; ştiinţa nu trebuie distrusă: 

„Singur în noapte, într-o pădure vastă şi întunecoasă, nu am 
decât o lumânare mică pentru a mă lumina. Vine un necunoscut 
şi-mi spune: «Stinge lumânarea: vei vedea mai bine.» 

Această lumânare este raţiunea. Este un instrument fără 
îndoială modest, care nu poate rezolva singur toate problemele; 
dar această lumânare e comoara noastră cea mai de preţ.44* 


Suntem totuşi tentaţi să nuanţăm această afirmaţie care 
păcătuieşte prin omisiunea a tot ce este de preţ şi nu ţine de 
raţiunea pură. Nu fugiţi de lucrurile care vă încântă şi vă 
vrăjesc. Dacă homeopatia ocazională, practica zen, sursele 
termale, meditaţia  transcendentală, taoismul... sunt 
indispensabile echilibrului dumneavoastră, urmaţi-vă 
instinctele! Dar de ce să vă lăsaţi păcăliţi de unul mai şiret ca 
dumneavoastră? In această enumerare trunchiată apar 
elemente contradictorii: va trebui deci să faceţi o alegere. Nu 
uitaţi însă că numai proştii nu-şi schimbă niciodată părerea. 
Rațiunea poate fi un sfetnic bun, dar trebuie antrenată, aşa 
cum vă antrenați muşchii înaintea unei drumeţii dificile. 
Învăţaţi să nu vă lăsaţi păcăliţi! Cartea noastră are ambiția să 
vă antreneze pentru acest exerciţiu într-o lume care nu trebuie 
lăsată pe mâna şarlatanilor miopi ce profită de candoarea şi 
neştiinţa noastră. 

Anexe 

Dacă cititorul îşi scuipă-n sân pentru a-l alunga pe Michi- 
duţă atunci când vede o ecuaţie, îl sfătuim să sară peste 
paginile din anexa care urmează şi să nu citească decât 
concluziile. 

În schimb, dacă este curios, îi recomandăm să mediteze la 
elementele demonstraţiei. Îi va fi foarte util în viaţă. 

Aruncarea monedelor şi probabilitățile 

Care este probabilitatea ca un eveniment, care are o 
probabilitate p constantă de a se produce la o singură 
„aruncare“, să se producă de k ori în N aruncări? 

e Dacă evenimentul se produce de exemplu de 2 ori, 
probabilitatea celor 2 încercări reuşite este p x p, adică p?. 
Dacă evenimentul se produce de 3 ori, probabilitatea celor 3 
reuşite este p X p xp, adică p°. Astfel, dacă evenimentul se 
produce de k ori, atunci probabilitatea reuşitelor este pxp x px 
p.... (atâţia termeni cât este valoarea lui k)... p x p, adică p*. 

e Dar aceasta înseamnă şi că, în seria de N aruncări, am 
eşuat în celelalte aruncări, deci că am eşuat de (N - k) ori; 
probabilitatea eşecului, notată aici cu q, este pur şi simplu 
1- p (din moment ce nu există decât două posibilităţi: fie 


reuşim, fie eşuăm şi, fireşte, suma probabilităților acestor două 
evenimente este egală cu unitatea, adică p + q = 1, de unde q 
=1-p). 

Evenimentul care constă în a eşua de (N - k) ori are deci o 
probabilitate deqxqxqxq... (AN - k] termeni)... q x q, adică 


• în fine, trebuie să ţinem seama de faptul că reuşitele se 
pot produce oriunde în seria N, ceea ce ne obligă să ținem 
seama de numărul de moduri de combinare a succeselor k în 
rândul celor N posibilităţi de „poziționare". 

Numărul de moduri se numeşte „combinări de N luate câte 
k“, se notează Cin şi se calculează după cum urmează: 


î ki(N-k\) 
unde simbolul! care urmează unui număr se numeşte facto- rial 
şi înseamnă că trebuie să facem produsul tuturor numerelor de 
la 1 până la numărul respectiv. Astfel 4! reprezintă produsul 1 
x2x3x4 şi N! reprezintă 1 x2x3x4x5x...x (N-2)x(N-1) 
x N. 

(Prin convenţie 0! egal 1) 

in rezumat: 

Probabilitatea ca un eveniment cu probabilitate constantă p 
se producă de k ori într-o serie de N încercări este: P(k) = 

C*up* q"* (această lege se numeşte lege binomială). 

in cazul care ne interesează aici, adică aruncarea unei 
monede (cu posibilitatea p să obţinem cap, egală cu 1/2, şi 
probabilitatea q şi obţinem pajură, egală tot cu 1/2) pe care o 
repetăm de 10 ori, şi pentru care vrem să ştim ce şanse avem 
să obținem 8, 9 sau 10 aruncări ale monedei rezultând aceeaşi 
faţă, calculul este următorul: 

- Probabilitatea să obţinem de 10 ori cap: 
P(10 C) = (1/2)! (1/2)* = (1/2): = 1/1 024 adică o şansă la 1 
024. 

- Probabilitatea să obţinem de 10 ori pajură: 
P(10 P) = Cj° (1/2)* (1/2)! = (1/2)10 = 1/1 024 adică o şansă la 
1 024. 
- Probabilitatea sa obţinem de 9 ori cap (şi deci 1 dată 
pajură): 
P(9 C) = Co (1/2) (1/2)! = 10 * (1/2)% = 10/1 024 adică 10 


şanse la 1 024. 

- Probabilitatea să obţinem de 9 ori pajură (şi deci 1 dată 
cap): 

P(9 P) = C%o (1/2)! (1/2) = 10 e (1/2)1 = 10/1 024 adică 10 
şanse la 1 024. 

- Probabilitatea să obţinem de 8 ori cap (şi deci de 2 ori 
pajură): 

P(8 C) = Cfo (1/2) (1/2)? = 45 e (1/2)10 = 45/1 024 adică 45 
şanse la 1 024. 

- Probabilitatea să obţinem de 8 ori pajură (şi deci de 2 ori 
cap): 

P(8 P) = C$Şo (1/2)? (1/2) = 45 «+ (1/2)1 = 45/1 024 adică 45 
şanse la 1 024. 

Probabilitatea căutată (din 10 aruncări să obţinem aceeaşi 
faţă de 8, 9 sau 10 ori) este deci suma tuturor probabilităților 
de mai sus pentru că, faţa care trebuie obţinută nefiind 
precizată, trebuie să ţinem seama atât de cele 8,9 sau 10 „cap“, 
cât şi de cele 8, 9 sau 10 „pajură“. 

Obţinem astfel 112 şanse din 1 024, sau 0,109375, adică 
circa 11%. 

Această valoare de 11% explică efectul de care vorbeam în 
textul principal, pentru că înseamnă, oricât de surprinzător ar 
părea, că există mai mult de 1 şansă din 10 ca, din 10 aruncări 
ale unei monede, să obținem cel puţin de 8 ori aceeaşi faţă! 

Altfel spus: daca o mie de persoane aruncă fiecare de 10 ori 
o monedă, există cel puţin vreo sută (da, da, 100) de persoane 
care vor obţine cel puţin de 8 ori aceeaşi faţă. 

Compoziţia unui grup şi probabilitățile 

Grupul de studiu asupra „giulgiului" de la Torino, STURP 
(Shroud of Turin Research Project) numără 40 de membri: 39 
de credincioşi şi 1 agnostic. 

Care este probabilitatea ca un grup constituit din 40 de 
oameni de ştiinţă americani aleşi la întâmplare din mii de 
cercetători să aibă o asemenea compoziție? 

Legea binomială (cfanexa, Aruncarea monedelor şi 
probabilitățile") ne permite să facem acest calcul. Trebuie doar 
să cunoaştem probabilitatea p ca un om de ştiinţă american să 


fie credincios. Paul Kurtz (preşedintele CSICOP) a anunţat la 
un colocviu internaţional de la Universitatea din Ma- astricht în 
1999 că o anchetă amplă arătase că, printre oamenii de ştiinţă 
din Statele Unite, 60% nu cred într-un Dumnezeu, iar 40% cred 
într-un Dumnezeu (NB: ancheta arăta şi că, dacă ne limitam la 
oamenii de ştiinţă cu grad „universitar" ridicat, proporţia de 
credinţă într-un Dumnezeu era mult mai mică). Probabilitatea p 
pe care o putem considera este de 0,4. 
n A obținerii unui grup compus ca STURP este 
eci de: 

P(39) = C^(0,4)®? (0,6)' = 7,3 « 10-15, adică 7 şanse la un 
milion de miliarde! 
j Cu titlu de informație, iată rezultatele pentru alte valori ale 
ui p: 

- Dacă p = 0,25 ==> P (39) = 1,0 «e 10“%. No comment. 

- Dacă p = 0,50 ==> P (39) = 3,6 m 10t. Adică mai puţin 
de 4 şanse la 100 de miliarde. 

-Dacă p = 0,75 Chiar şi cu o probabilitate p atât de mare, 
am avea pentru formarea grupului o probabilitate P (39) = 1,3 
e 10+, adică o şansă la zece mii! 


